
lOAN  STACK 


FORORD. 


Idet  jeg  lader  dette  lille  Skrift  udgaa,  anser 
jeg  det  for  rigtigt  at  fremlægge  de  Grunde,  som 
har  bevæget  mig  dertil.  For  det  første  maa  jeg 
have  Lov  til  at  nævne  min  Kærlighed  til  og 
deraf  følgende  Interesse  for  mine  medudvandrede 
Landsmænd  her  i  Landet,  som  er  noget  kendt  af 
de  Skrifter  om  Danske  i  Amerika,  jeg  tidligere 
har  udgivet.  Den  Tanke,  at  mange  af  mine  Lands- 
mænd fra  alle  Egne  her  i  Landet  i  Aar  vil  mødes  i 
San  Francisco,  hvor  vore  Landsmænd  allerede  har 
gjort  saa  meget  for  at  vort  fælles  Fædreland  kan 
fremtræde  paa  en  værdig  Maade  ved  det  store  Mø- 
de af  Nationerne,  som  der  vil  finde  Sted,  bragte  mig 
til  at  antage,  at  en  Redegørelse  for  den  danske  Ud- 
vandring til  Amerika  i  det  hele  vilde  være  paa  sin 
Plads  ved  en  saadan  Lejlighed.  Noget  større  Skrift 
var  det  mig,  paa  Grund  af  min  Stilling  og  Arbejde, 
ikke  muligt  at  faa  udarbejdet  i  den  Tid  og  med  de 
Midler,  jeg  raader  over.  Men  noget  maatte  der 
gøres,  mente  jeg,  og  hvad  jeg  saa  har  formaaet  i 
den  Retning,  fremlægger  jeg  herved  for  mine 
Landsmænd  som  mit  ringe  Bidrag  til  de  i  Amerika 

boende  Danskes  værdige  Repræsentation  ved  den 
højtidelige  Lejlighed,  i  Anledning  af  hvilken  det 
fremkommer. 

Noget  stort  og  nyt  har  jeg  ikke  at  byde  paa, 
som  man  snart  vil  se.  Jeg  har  kun  søgt  at  finde 
de  Veje,  ad  hvilke  den  danske  Del  af  den  store 
Folkestrøm,  som  nu  'kaldes  Amerika,  til  de  forskel- 
lige Tider  er  gaaet  og  paapege  de  Aarsager,  som 
gjorde  at  disse  Vej-e  fulgtes.  Hvorledes  det  saa 
er  lykkedes  mig  at  løse  denne  Opgave,  maa  andre 
bedømme. 

P.  S.  Vig. 
Blair,   i  Marts,   1915. 


INDLEDNING. 


De  udvandrede  Danske  og  deres 
Betydning  for  Danmark. 

Hvor  længe  det  er  siden,  at  Danskerne  kom  til 
Danmark,  kan  ingen  sige,  da  det  skete  i  den  for- 
historiske Tid,  men  at  de  er  indvandrede  dertil,  er 
der  ingen  Tvivl  om,  og  at  det  samme  Folk  siden 
dets  første  Indvandring  har  boet  i  Landet  efter 
sit  store  Flertal  er  ligeledes  temmelig  sikkert,  lige- 
som det  altid  har  talt  det  samme  Sprog.. 

Fra  meget  tidlig  Tid  har  det  Folk,  som  talte 
den  danske  Tung«,  bestaaet  af  to  Parter:  Den,  som 
blev  ved  den  hjemlige  Arne,  Kværsidderne,  og  det 
var  ifølge  Sagens  Natur  altid  den  største,  —  og  saa 
dem,  der  stævnede  ud  til  de  omboende  Lande,  i  og 
udenfor  Europa,  siden  tillige  i  og  udenfor  den  gam- 
le Verden.  I  en  vis  Forstand  kan  man  sige,  at  de 
sidste  fortsatte  Folkets  oprindelige  Historie,  idet 
de  tog  den  Vandring  op,  som  først  bragte  deres 
Forfædre  til  Danmark,  medens  Kværsidderne  satte 
deres  Kraft  ind  paa  at  udvide  de  hjemlige  Vidder. 
Fra  en  anden  Bide  set  kan  det  siges,  at  Udfarerne 
arbejdede  med  i  den  større  Historie,  medens  Kvær- 
sidderne fortsatte  den  hjemlige.  Det  danske  Folk 
er  ikke  ene  om  den  Ting,  som  findes  hos  alle  Folk, 
til  den  ene  Tid  mere  kendeligt  end  en  anden. 

Det  er  ofte  nok  fremhævet,  hvilken  Betydning 


Danmark  har  haft,  har  og  burde  have  for  dem,  der 
stævnede  ud  og  blev  Danske  udenfor  Danmark. 
Det  hænger  naturligt  sammen  med,  at  Kva^rsidderne 
mener  at  have  Ret  til  ene  at  kalde  sig  danske,  me- 
dens de  udfarne  mer  eller  mindre  hører  til  de  frem- 
mede. Det  skadede  dog  vist  ikke,  at  Sagen  ogsaa 
blev  set  fra  den  anden  Side.  Da  Forbindelsen 
aldrig  gik  helt  itu  mellem  de  to  Parter  af  det  sam- 
me Folk,  der  har  Hjem  og  Sprog  om  end  ikke  Op- 
holdssted eller  Opgaver  tilfælles,  har  der  ogsaa 
kunnet  være  Paavirkning  fra  begge  Sidei'.  og  de 
udvandrede  Danske  har  haft  deres  Betydning  og- 
saa for  dem,  der  blev  der  hjemme.  Det  kan  vistnok 
historisk  godtgøres,  at  det  er  de  udvandrede  Dan- 
ske, der  i  sin  Tid  bragte  Kultur  og  Kristendom  til 
de  hjemlige  Lande  og  beredte  Vejen  for  disse  Fak- 
torer hos  deres  Fra'nder  i  Hjemmet. 

Og  vilde  man  sige :  Ja,  det  var  dengang,  men 
nu?  Maa  man  ikke  sige,  at  Udvandring,  set  fra 
Hjemlandets  Synspunkt,  ])etyder  Tab,  nationalt, 
socialt  og  financielt?  Det  kommer  ikke  blot  an 
paa,  hvorfra  man  ser  paa  en  Sag,  men  hvorledes 
man  ser  paa  den. 

Der  er  ingen  Tvivl  om,  at  Udvandring  kan  væ*- 
re  Tab  i  nævnte  Retninger  og  ofte  er  det.  Men 
Vinding  kan  ofte  se  ud  som  Tab  og  er  alligevel 
Vinding.  Det  er  helt  vist,  at  Udvandring  er  et  af 
de  Midler,  som  tjener  til  at  knytte  de  forskellige 
Nationer  sammen  som  intet  andet.  Blade  og  Bø- 
ger, ved  vi  nok,  gaar  fra  Land  til  Land,  Opfindel- 
ser og  Opdagelser  ligesaa,  men  de  Ting  naar  kun 
de  forholdsvis  faa  indenfor  den  enkelte  Nation. 
Efter  min  Overbevisning  er  Amerikas  Betydning 
under  den  nuværende  forfærdelige  Krig  i  Europa 


ikke  mindst  en  Følge  af,  at  Amerika  rummer  alle 
Nationers  Blod  inden  for  sine  Grænser,  at  næsten 
alle  Folk  paa  Jorden  er  repræsenteret  her,  som 
de  maaske  ikke  er  det  noget  andet  Sted,  maaske 
end  ikke  i  selve  deres  Hjem. 

Men  nu  Betydningen  for  Danmark  af  den  sto- 
re danske  Udvandring  til  Amerika.  Ja,  vi  var 
mange,  der  stævnede  hid  over,  hvor  vore  Stamme- 
frænder havde  lagt  Grunden  til  Verdens  største  Na- 
tion maaske,  men  i  hvert  Fald  til  Verdens  største 
Forsøgsstation  nu  for  Tiden.  Men  desto  mere 
Plads  blev  der  jo  for  dem,  der  blev  hjemme,  og  des- 
to flere  Opgaver  stilledes  de  overfor,  —  det  maa 
da  vel  ikke  være  det  rene  Tab !  — 

Det  danske  Navn  har  ogsaa  vi  Del  i  og  staar 
vi  i  Gæld  til,  ja,  det  betyder  maaske  mere  for  os 
end  for  dem,  der  blev  hjemme.  Vi  har  været  med 
til  at  bringe  det  videre  ud  i  Verden  og  dybere  ind 
end  det  kunde  komme  paa  nogen  anden  Maade.  — 
Det  kan  da  ikke  være  noget  Tab !  Ja,  men  er  I 
saa  Danske?  Spørger  man  der  hjemme.  Danske  i 
Danmark  er  vi  ikke,  kan  vi  ikke  være,  det  er  helt 
vist.  ^len  jeg  maa  have  Lov  til  at  sige,  at  Dan- 
skerne i  Danmark  er  ikke  nær  saa  danske,  som  de 
selv  mener,  og  paa  den  anden  Side  er  de  Danske  i 
Amerika  mere  danske  end  de  selv  ved  af  eller  som 
danske  Turister,  der  har  vårret  et  Svip  i  Amerika, 
heretter  om  dem,  naar  de  kommer  hjem. 

Som  IMedlem  af  en  dansk  Frimenighed  i  Ame- 
rika, maa  det  være  mig  tilladt  at  udtale,  at  vi  dan- 
?^ke  Udvandrere  her  i  Amerika,  som  ikke  vilde  slip- 
pe vor  kristne  Tro  eller  vore  Fædres  Kirke,  er 
bleven  nt^dt  ind  i  den  Opgave,  som  man  i  Danmark 
har  gruet  for  at  komme  til  at  staa  overfor :  at  dan- 


ne  en  luthersk  Frikirke  uden  Statsgaranti  og  i  det 
Hele  uden  alle  Midler  undtagen  saadanne,  som 
ved  fælles  Tilskud  kunde  bringes  tilveje,  for  det 
meste  af  dem,  der  havde  mindst  af  denne  Verdens. 
Gods  og  Begavelse,  men  havde  desto  mere  at  und- 
være til  fælles  Bedste,  saaledes  som  det  jo  gerne 
er  Tilfældet  over  alt,  hvor  fælles  Opgaver  skal  lø- 
ses. Opgaven:  en  dansk  evangelisk  luthers/k  Fri- 
kirke blandt  Danske  i  Amerika,  er  naturligvis  ikke 
bleven  løst,  som  den  burde  og  skulde,  det  føler  de- 
bedst,  som  har  haft  mest  med  den  at  gøre.  Den 
har  desværre  ikke  kunnet  glæde  sig  ved  nogen 
stærk  Tilslutning  fra  den  danske  Befolknings  Side, 
heller  ikke  ved  velvillig  Forstaaelse  hos  dem,  der 
har  arbejdet  i  den  danske  Presse  i  Amerika  eller 
ved  den  Medhjælp  af  ledende  Mamd  i  den  danske 
Folkekirke,  som  burde  have  været  selvfølgelig.  Til 
Overflod  har  den  faaet  af  det  helt  modsatte  af  de 
nævnte  Ting:  Ligegyldighed  hos  den  store  danske 
Befolkning,  Mistænkeliggørelse  og  nedsættende  Kri- 
tik fra  Pressens  og  fornem  Fjærnhed  fra  de  kirke- 
lige Lederes  Side.  Alligevel  er  den  danske  luther- 
ske Frikirke  i  Amerika  mere  end  et  Forsøg,  en  glæ- 
delig Virkelighed,  som  vi  haaber  vil  faa  sin  store 
Betydning  ogsaa  for  den  hjemlige  danske  Kirke  i 
kommende  Dage,  —  saaledes  som  det  bevisligt  er 
gaaet  i  andre  Lande  i  Europa,  der  har  haft  For- 
staaelse af  deres  udvandrede  Framders  kirkelige 
Virksomhed  i  Amerika. 

Det  er  vel  en  Kendsgerning,  at  medens  Dansk- 
heden i  Danmark  i  de  sidste  40 — 50  Aar  er  bleven 
mere  og  mere  europæiseret,  saa  blomstrer  den  og 
sætter  de  skønneste  Frugter  blandt  Danskerne  i 
Sønderjylland,  maaske  det  a^ldste  Danmark  i  Euro- 


pa.  Og  medens  det  lutherske  i  Danmark,  saa  vidt 
man  kan  se  paa  Afstand,  mer  og  mer  nærmer  sig 
til  at  blive  et  ubestemmeligt  SOMETHING,  som 
enhver  saa  omtrent  kan  forstaa  paa  sin  Maade, 
har  vi  Danske  i  Amerika  funden  os  vel  ved  at  sam- 
le os  om  „Herrens  Ord  og  Luthers  Lære",  i  Mod- 
sætning til  de  mange  og  fremmede  Lærdomme,  som 
her  udræikker  deres  Hiender  imod  os  og  vinker  os 
til  Broderskab  og  Følgeskal),  ingen  kan  sige :  hvor- 
hen. 

Naturligvis  vil  de  teologiske  Fremskridtsmænd 
i  egen  Indbildning  skrive  vor  Lutherdom  i  Hart- 
korn med  Indskrænkethed  og  Mangel  paa  sand 
Porstaaelse.  Den  Fornøjelse  misunder  vi  dem  saa 
langt  fra,  da  vi  ved  noget  om,  at  en  saadan  Dom 
har  den  hovmodige  Menneskeaand  fra  gammel 
Tid  fipldet  over  sand  kristen  Tro  og  Belkendelse. 
Vi  trøster  os  ved  den  Forjættelse,  at  heller  ikke 
i  den  Henseende  er  vort  Arbejde  forgæves  i  Her- 
ren, men  skal  faa  sin  Betydning  ogsaa  for  vort  lille 
elskede  Fædreland  i  de  kommende  Dage,  saavel- 
som  for  vore  Landsma^nd  i  Amerika,  deres  Børn 
og  Børnebørn. 

Ikke  saa  helt  faa  af  dem,  der  i  sin  Tid  drog 
ud  fra  Danmark,  vendte  efter  flere  eller  færre  Aars 
Forløb  tilbage  til  det  gamle  Hjem  og  levede  med  i 
Livet  og  Vii^ksomheden  der,  som  de  nu  havde  Ev- 
ne og  Villie  dertil.  Et  Tilskud  af  ikke  liden  Vær- 
di har  Danmark  paa  den  Maade  faaet  og  faar  for 
hvert  Aar  baade  fra  Araerika  og  andre  Lande,  hvor 
dets  yngre  Mandskab  tyede  hen  i  sin  Tid.  Helt 
mange  ældre  Danske  rejser  hjem  hvert  Aar  fra 
Amerika  til  Danmark  for  at  leve  deres  sidste  Aar 
i  det  Land.  hvor  deres  Vugge  stod,  og  af  yngre  er 

der  en  ikke  liden  Flok,  der  gaar  samme  Vej.  Gen- 
nem ^Breve  og  Gaver  er  der  en  temmelig  stadig 
Forbindelse  mellem  Slægtninge  og  Venner  i  Dan- 
mark og  Amerika,  som  er  af  den  største  Betydning 
for  begge  Parter.  Det  er  ikke  smaa  Summer,  der 
aarlig  finder  Vej  over  det  store  Hav  som  Gaver  fra 
dem,  der  drog  ud,  til  Slægt  og  Venner  der  hjemme, 
og  Julebrevene  bærer  deres  store  Part  deraf.  Men 
næsten  enhver  Dansker,  der  rejser  hjem  paa  Be- 
søg fra  Amerika  har  Bud,  Hilsen  og  Gaver  med  til 
Venners  Venner  og  Slægt  der  hjemme  og  friske 
Hilsener  med  fra  disse,  naar  han  eller  hun  kommer 
tilbage  til  Amerika. 


I. 

DANSK   UDVANDRING  TIL  AMERIKA, 

DENS   VEJE   OG  DENS   AARSAGER. 

Da  vi  Danske  ikke  sjælden  bruger  Betegnel- 
serne Amerika  og  De  Forenede  Stater  om  hinanden, 
skal  jeg,  for  at  det  følgende  bedre  kan  blive  for- 
staaet,  gøre  den  Bema^rkning,  at  ligesom  Amerika 
er  baade  meget  ældre  og  meget  større  end  De  Pore- 
nede Stater,  saaledes  er  den  danske  Udvandring 
til  Amerika  ogsaa  meget  ældre  end  Udvandringen 
til  De  Porenede  Stater.  Maaske  var  det  rigtigere 
at  sige,  at  der  var  Danske  i  Amerika  længe  før 
De  Forenede  Stater  blev  til.  Om  Udvandring  fra 
Danmarik  kan  der  egentlig  ikke  være  Tale  før  om- 
kring Aaret  1840.  Denne  Bema^rkning  vil  være 
af  Betydning  for  ikke  at  misforstaa  de  første  Punk- 
ter i  efterfølgende  Opregning  af  Grunde  til  dansk 
Udvandring.       , 

Ved  Besvarelsen  af  Spørgsmaalet :  Af  hvilke 
Grunde  drog  Danskerne  til  Amerika,  er  der  foru- 
den hvad  nedenfor  skal  nievnes,  flere  andre  Ting 
at  tage  i  Betragtning,  og  da  ikke  mindst  dette,  at 
Kendskabet  til  Amerika,  som  det  nu  var,  enten  ind- 
bildt eller  virkeligt  naturligvis  er  Forudsa'tningen 
for  Tanken  om  at  rejse  dertil.  Men  „Amerika"  var 
for  Danskerne  til  de  forskellige  Tider  ikke  saa 
lidt  forskelligt.  Fra  først  af  var  det  Vest-Indien  og 
Mexico.  I  det  17de  Aarhundrede  var  det  Ny-Ne- 
derland og  New  York.  I  det  18de  Aarhundrede  var 

det  Pennsylvania.  Georgia  og  North  Carolina.  Da 
Udvandringen  i  egentlig  Forstand  begyndte,  hen 
ved  Midten  af  det  19de  Aarhnndrede,  var  ''Ameri- 
ka"" for  de  fleste  Danske  enstydig  med  Wisconsin 
eller  '' Viskonsin".  som  de  sagde,  med  stærkt  Tryk 
paa  den  sidste  Stavelse.  Noget  senere  blev  det 
Iowa,  eller  "Jova",  som  Danskerne  hjemme  end- 
nu helst  udtaler  det,  Illinois,  Nebraska,  o.s.v.  For 
Guldgraverne  var  Amerika  enstydig  med  Califor- 
nia,  og  Mormonernes  Amerika  var  naturligvis  Utah, 
som  de  udtalte  paa  Dansk. 

Det  er  først  i  allernyeste  Tid,  at  Hjemmedan- 
skerne  har  faaet  nogenlunde  Begreb  om  Amerika 
som  Helhed,  og  samme  Begreb  er  hos  Folk  i  Al- 
mindelighed endda  ilkke  saa  lidt  taaget,  som  natur- 
ligt er. 

Den  almindelige  Aarsag  til  Danskernes  Ud- 
vandring til  Amerika  er  naturligvis  den  Drift  i 
den  menneskelige  Natur,  der  gaar  ud  paa  at  for- 
bedre sine  Kaar  og  vove  sig  i  med  det  ukendte,  selv 
opleve  noget  og  ikke  bestandig  nøjes  med  at  leve 
med  paa  den  indvundne  Erfaring.  At  denne  Drift 
ikke  er  mindst  stærk  hos  Danskerne  hænger  sam- 
men med,  at  de  fleste  af  dem  har  haft  Havet,  om 
iklke  til  Nabo,  saa  dog  til  Genbo.  Og  Havet  ikke  blot 
skyller  ind,  men  det  viniker  ogsaa  ud,  tit  med  næsten 
uimodstaaelig  Magt.  Det  var  altid  Folkene  ved 
Havet,  der  naaede  videst  om  i  Verden.  Derfor  vil 
man  ogsaa  finde,  at  de  danske  Øer  har  givet  det 
forholdsvis  største  og  tidligste  Tilskud  til  den 
danske  Udvandring  til  Amerika,  vistnok  ikke  blot 
fordi  de  gerne  er  mest  tÆt  befolkede,  og  af  Øer- 
ne, gaar  atter  de  mindste  foran.  Jeg  behøver  kun 
at  nævne  Langeland.  M(^en.  Ærø  og  Als,  og  enhver, 


som  er  noget  kendt  })landt  Danske  i  Amerika,   vil 
give  mig  Ret  i  min  Paastand. 

Foruden  denne  almindelige  Aarsag  kan  der, 
naar  man  tager  den  danske  Udvandring  baade  fra 
ældre  til  nyeste  Tid  som  en  ftelhed,  saa  vidt  jeg 
kan  se,  anføres,  som  særlige  Aarsager  til  denne, 
følgende  Begivenheder  og  Forbindelser: 

1.  Den  lutherske  Kirkereformatiou  i  Danmark 
og  Danmartks  Forbindelse  med  Spanien  i  det  16de 
Aarhundrede. 

2.  Danmarks  Forhold  til  Holland  i  det  17. 
Aarhundrede. 

3.  De  danske  Kolonier  i  Vestindien  i  det  17. 
Aarhundrede. 

4.  Pietismens  og  Hernhutismens  Indflydelse  i 
Danmark   i    det    18de    Aarhundrede. 

5.  Den  gudelige  Va^kkelse  i  Danmark  i  det  19de 
Aarhundrede. 

6.  Guldfundet  og  Guldfeberen  i  California 
siden  1849. 

7.  Mormonismen  i  Danmark  fra   1850. 

8.  De  slesviske  Krige,  1848—50  og  1864. 

9.   Danske   Handelsforbindelse    med   Amerika. 

10.  Skrifter  om  og  Breve  fra  Amerika  samt 
amerikanske  Forfatteres  Skrifter  oversatte  paa 
Dansk. 

For  at  denne  lange  Liste  af  Aarsager  ikke  skal 
staa  som  en  Række  ubeviste  Paastande,  skal  jeg 
tillade  mig  at  dvæle  lidt  ved  hvert  edkelt  Punkt 
og  søge  at  bevise  min  Berettigelse  til  at  anføre  dem. 

1.  Den  lutherske  Kirkereformation  i  Danmark 
i  det  16de  Aarhundrede. 

„Vore  Forfædre  begyndte  allerførst  i  Re- 
formationens  Tid,   lidet   at   oplukke   Øjne- 
ne, og  tænke  paa  en  Handels-Reformation, 
skønt    Kong    Christian    den    Ils    bekendte 
Fata    kuldkastede    mange    i    den    Del    ret 
priselige  Anslag,  endogsaa  paa  Amerikan- 
ske Coloniers  Anla^ggelse,  hvorom  jeg  har 
fundet    Fodspor   i    gamle   Documenter." 
Erik  L.  Pontoppidan 
i  hans  ..Afhandling  om  Verdens 
Nyehed— 1757— Kbhvn.    —Side    420. 

At  Christian  II,  som  Pontoppidan  siger,  ta-nkte 
paa  Anlæggelse  af  Kolonier  i  Amerika,  var  i  og 
for  sig  ikke  saa  underligt,  da  han,  som  bekendt, 
var  Svoger  til  den  mægtige  Verdensherre,  Kejser 
Karl  den  5te,  der  blandt  andet  ogsaa  var  Konge  i 
Spanien  og  dermed  ogsaa  Herre  over  Amerika,  der 
jo  dengang  nylig  var  opdaget,  eller  rettere  genop- 
daget af  Spanierne  eller  da  fra  Spanien  af. 

Det  var  under  den  samme  Konge,  der  jo  var 
en  Søstersøn  af  Kurfyrsterne  Frederik  den  Vise 
og  Johan  den  Bestandige  i  Saksen,  Luthers  Lands- 
herrer, at  Keformationstankerne  først  brød  frem 
i  Danmark  og  i  mange  StVkker  fandt  Medhold  hos 
Kongen.  Siden  1523  var  Christian  II  landflygtig 
fra  Danmark,  og  Tanken  om  amerikanske  Kolo- 
nier med  ham.  Derimod  bredte  Keformationstanker- 
ne sig  mer  og  mer  i  Folket,  saa  de  katolske  Munke 
maatte  flygte  og  de  katolsike  Bisper  maatte  i  Famg- 
sel  samtidig  med,  at  det  nye  kom  til  Magten. 

Inden  vi  omtaler  en  af  de  Munke,  der  flygte- 

de  fra  Danmark,  nærmere,  blot  den  Bemærkning. 
Det  var  altsaa  ikke  saa  langt  fra,  at  Danmark  hav- 
de faaet  amerikanske  Kolonier  før  England,  lige- 
som der  var  Udsigt  til,  at  der  skulde  have  blevet 
et  Ny-Danmark  i  Amerika  (1619),  ft^r  der  blev 
plantet  et  Nev\^-England  (1620)  og  ligesom  Dan- 
mark havde  sine  Kolonier  i  Øst -Indien  (1618), 
hi'nge  inden  England  fik  saadanne.  ]\Ien  det  „Ny- 
Danmark",  som  Jens  Munk  nævnte  sin  Vin- 
terlejr ved  Hudsonsbugten  i  1619 — 20  blev  en 
Kirkegaard,  som  Munk  selv  kun  med  Nød  og  næp- 
pe slap  levende  bort  fra,  medens  New  England  blev 
Moderslammen  til  vort  store,  frie  Land. 

Men  lige  mærkeligt  bliver  det,  at  Tanken  om 
Amerika  og  Trangen  til  Kirkens  Refoi'mation  kom- 
mer frem  i  Danmark  paa  samme  Tid.  ]\Ien  Tanken 
om  en  større  Verden  og  Trangen  til  den  gamle 
Frelsesvej.  som  greb  den  mest  levende  Del  af  den 
kristne  Verden  i  Slutningen  af  det  lode  og  Begyn- 
delsen af  det  16de  Aarhundrede,  er  ])egge  Udslag 
af  den  samme  Forsynsstyrelse  og  den  samme  Be- 
va^gelse  i  Menneskeaanden,  der  er  skabt  til  at 
herske  over  den  hele  Verden  og  tjene  den  sande 
Gud  i  Overensstemmelse  med  hans  Ord. 

At  Keformationen  blev  et  Brud,  ikke  blot  med 
den  gamle  Kirkes  Vildfarelser,  men  ogsaa  med 
mange  af  den  gamle  Kinkes  ^Medlemmer,  hienger 
sammen  med.  at  disse  satte  sig  imod  det  fornyede 
Evangelium,  saaledes  ogsaa  i  Danmark  .  Særlig  var 
det  Tiggermunkene,  Pavekirkens  Fripræster,  der 
optraadte  som  Forsvarere  af  det  gamle,  Helgen- 
og  Maria-Dyrkelse,  osv.,  hvorfor  de  Evangeliskes 
Harme  særlig  vendte  sig  mod  dem,  ligesom  Sati- 
rens  Svobe   blev   svunget   over   dem   og   deres   for- 

lorne  Fattigdom  og  Hellighed.  P^fterhaanden  fra- 
tog negeringen  dem  deres  Kirker  og  Klostre,  der 
omdannedes  til  Sognekirker  og  Hospitaler,  og  fle- 
re Steder  stilledes  Munkene  over  for  det  Vilkaar : 
enten  at  gaa  over  til  den  lutherske  Kirke  eller  for- 
lade Landet.  En  Del  valgte  det  første  og  blev  da 
gerne  Sognepræster  e.  1.  Men  nogle  vilde  paa  in- 
gen Maade  slippe  den  romerske  Kirke  og  maatte  da 
søge  deres  Hjem  udenfor  Danmark.  Det  er  om  en 
af  det  sidste  Slags  man  har  følgende  Efterretnin- 
ger. 

Jacob  D  a  c  i  a  n,  en  dansk  Munk,  vai-  født 
i  København  i  1496  og  var  af  kongelig  dansk  Slægt. 
24  Aar  gainmel  blev  han  Franeiscanermunk,  og  i 
1529  blev  han  valgt  til  Provineial  for  sin  Orden. 
Nogle  faa  Aar  senere  blev  han  nødt  til  at  forlade 
sit  P'a'dreland  for  at  undgaa  Lutheranernes  Forføl- 
gelse og  drog  til  Spanien,  hvor  Kejser  Karl  den 
5te  anbefalede  ham  til  de  borgerlige  og  kirkelige 
Authoriteter  for  Ny-Spanien.  Kort  efter  drog 
Dacian  til  Mexico,  hvor  han  beklædte  flere  vigti- 
ge Embeder  indenfor  den  Munikeorden,  han  tilhør- 
te og  arbejdede  i  mange  Aar  som  en  dygtig  Mis- 
sionær blandt  Indianerne,  sierlig  i  Provinserne 
Santo  Evangelio,  Miehoacan  og  Guadalajara.  Han 
prædikede  for  dem  paa  Tarasc  Sproget,  som  han 
var  godt  hjemme  i,  saavelsom  i  det  spanske,  latin- 
ske, gra'ske,  hebraiske  og  arabiske  Sprog,  liedens 
han  var  Guardian  for  Klostret  Tarecuato,  anlagde 
han  Byen  Arancara.  Han  efterlod  sig  Skrifter  paa 
forskellige  Sprog,  af  hvilke  de  fleste  nu  er  tabte. 
Dacian  døde  i  Tarecuato  i  Mexico  i  1562. 

Saaledes  lyder  de  Efterretninger,  man  har  om 
denne  vor  standhaftige  Landsmand  paa  Engelsk  og 

som  er  tagne  fra  Appletons  Cyclopædia  of  Ameri- 
can Biography,  vol.  II.,  Side  52a,  vistnok  Skrevne 
af  Katholikken  James  C.  Brogan.  En  anden  ka- 
tholsk  Kilde  taler  om  „Jakob  fra  Danmark"  som 
Augustinermunk  (Se  Kalchar  ,,Evangelisk  Mission 
I.,    154-Noten). 

Angaaende  „Jakob  Dansker",  som  hans  Navn 
jo  er  paa  vort  Maal,  da  skriver  vi  først  hans  kon- 
gelige Afstamning  paa  katholsk  Fantasis  Regning, 
og  hans  Værdighed  som  Provincial  for  sin  Orden 
i  Danmark  gaar  den  samme  Vej.  Han  er  ganske 
vist  den  samme  Person,  som  Graabroderen,  ,, Frater 
Jacobus"  fra  Malmø,  som  omtales  i  en  Krønike 
om  Graabrødrenes  Udjagelse  af  Danmark,  og  som 
i  1529  var  Vice-Guardian  for  Graabrødreklostret  i 
nævnte  danske  By,  som  den  var  paa  hin  Tid.  „Fra- 
ter Jacobus"  tog  flere  Tørn  med  den  lutherske 
Prædikant  i  Malmø,  den  veltalende  Claus  Morten- 
sen Tøndebinder  (Bødker)  der,  da  han  havde 
taget  sig  en  Hustru,  fik  følgende  Tiltale  af  Graa- 
broderen :  „Du,  som  har  sviret  i  tre  Dage  i  en  Skø- 
ges Selskab,  burde  sidde  i  tre  Dage  paa  Vand  og 
Brød."  Efter  katholsk  Tankegang  er  nemlig  en 
Præsts  Ægteska.b  Hoer.  (Se  Rørdam:  Kirkehisto- 
riske Samlinger  I.,  Side  342,  flg.  og  III.,  148). 

Af  andre  Danske,  som  kom  over  Spanien  til 
Amerika  i  det  16de  Aarhundrede,  ikan  nævnes 
Christian  Jacobsen,  der  siges  at  være  født 
i  København  i  1529.  I  sin  Ungdom  studerede  han 
Theologi,  men  blev  greben  af  en  stærk  Lyst  til  at 
se  den  nye  Verden  og  drog  til  Spanien,  hvor  en 
Fætter  af  ham  var  Købmand  i  Seville.  Fætteren 
fik  ham  til  at  gaa  over  til  den  katholske  Kirke  og 
skaffede  ham  saa  en  Plads  i  den  spanske  Arme.     I 

Udvandring  til  Amerika.  2 

1551  blev  han  sendt  til  Peru  og  var  med  i  Borger- 
krigen. I  1557  drog  han  til  Chili,  hvor  Mendoza 
udnævnte  ham  til  Kommandør  paa  Ladrilleros  Ex- 
pedition  til  Sydamerikas  sydlige  A^estkyst  og  Ma- 
gellan-iStrædet.  I  1564  resignerede  han  fra  denne 
Stilling  og  gilk  paa  en  Opdagelsesrejse  over  Cordil- 
leros  Bjergene  og  naaede  efter  en  farefuld  Rejse 
til  Buenos  Ayres  i  1565.  Herfra  sejlede  han  tilbage 
til  Peru  og  nedsatte  sig  i  Lima,  hvor  han  blev  Med- 
lem af  Bystyret  og  brugte  sin  Tid  til  litterære  Ar- 
bejder, af  hvilke  ikke  faa  foreligger  fra  hans 
Haand,  dels  paa  Spansk  og  dels  paa  Latin.  Jakob- 
sen døde  i  Lima   i   1596. 

2.     Danmarks  Forbindelse  med  Holland 
i  det  17.  Aarhundrede. 

Holland,  den  protestantiske  Del  af  de  saakald- 
te  Nederlande,  ligesom  det  nu  saa  tungt  hjemscigte 
Belgien  er  den  katholske,  —  kan  med  Rette  beteg- 
nes som  det  lille  Land  med  den  store  Historie,  der 
i  Ny a årstiden  begyndte  som  den  store  Lidelses-  og 
Opofringens  Historie  i  den  80  aarige  saa  ulige,  men 
seje  Kamp  mod  spansk-katholsk  Voldsva-lde,  der 
endte  med  at  Spaniens  Sol  dalede  som  europæisk 
Stormagt,  medens  Holland  gik  ud  af  Kampen  som 
et  af  Europas  dygtigste  Lande  i  na^sten  alle  Retnin- 
ger, hvis  Skibe  fandt  Vej  til  alle  Verdens  Lande 
og  tog  Magten  fra  Spanien  som  Herre  over  Ver- 
denshavet baade  i  Øst  og  Vest,  medens  de  førte 
umaadelige  Skatte  hjem  til  det  kære  Hjem  ved  de 
store  Floders  Udløb  i  Nordsøen.  Og  medens  de 
hollandske  Skuder  sejlede  allevegne  og  var  Færge- 
mænd mellem  Europa  og  hele  den  øvrige  Verden,, 
blev  de  hollandske  Skoler  besøgte  af  videlystne  Yng- 

linge  fra  den  største  Del  af  Europa,  og  Holland 
blev  et  Hjem  for  religiøse  Flygtninge  fra  baade 
katholske  og  protestantiske  Lande,  saaledes  f.  Eks. 
ogsaa  for  de  engelske  Puritaner,  som  sejlede  ud  fra 
Holland  i  1620  og  grundlagde  Ny-England  i  Ame- 
rika. 

Og  hollandske  Kolonier  blomstrede  i  sin  Tid 
baade  her  i  Amerika,  i  Øst-Indien  og  paa  Afrikas 
Sydspids.  Og  medens  England  længst  har  over- 
fløjet Holland  paa  de  fleste  Omraader,  kan  det  ik- 
ke nægtes,  at  det  først  skete  efter  at  det  havde  lært 
af  Hollænderne,  ligesom  det  heller  ikke  kan  næg- 
tes, at  flere  af  de  dygtigste  Mænd  baade  i  England, 
Amerika  og  i  de  engelske  Kolonier  har  hollandsk 
Blod  i  deres  Aarer. 

Fra  gammel  Tid  var  der  levende  Forbindelse 
mellem  Danmark  og  Holland,  hvis  Kyster  jo  for  en 
Del  vender  nd  mod  det  samme  Hav.  Men  særlig 
fra  den  tidligere  nævnte  Christian  II.  Tid  var  den- 
ne Forbindelse  meget  levende.  Siden  hans  Dage 
har  vi  den  mærkelige  'hollandske  Koloni  paa  Ama- 
ger ved  København.  Og  naar  den  danske  Sømagt 
i  sin  Tid  gjorde,  at  det  øvrige  Europa  maatte  tage 
Hensyn  til  Danmark,  saa  skyldes  dette  for  en  ikke 
ringe  Del  Hollænderne,  hvis  Sprog  indtil  denne 
Dag  har  sat  sit  Præg  paa  danske  Sømænds  Tale. 

Nu  om  Dage  har  Danmark  det  bedste  Marked 
for  sine  Varer  i  England,  men  i  det  16de  og  17de. 
Aarhundrede  gik  de  danske  Stude  til  Holland,  og^ 
medens  danske  Tjenestefolk  nu  rejser  til  Amerika, 
gik  de  i  det  17de  Aarhundrede  til  Holland,  hvor- 
fra mange  aldrig  mere  kom  tilbage,  idet  de  giftede 
sig  dernede,  og  de,  der  kom  hjem,  bragte  baade 
hollandsike  Penge,  Sæder  og  Skikke  med, sig,  saa- 

velsom  Navne  og  Udtryk,  der  kan  findes  i  det  vest- 
lige Jylland  indtil  denne  Dag.  De  religiøse  Svær- 
mere og  Separatister,  for  hvilke  den  lutherske 
Statskirke  i  Danmark  blev  for  trang,  kunde  altid 
finde  et  Fristed  i  det  Holland,  der  af  dyr  Erfaring 
vidste,  hvad  religiøs  Frihed  er  værd. 

Men  navnlig  var  der  Plads  for  danske  og  nor- 
ske Søfolk  i  Holland,  og  de  tyede  dertil  i  Tusindvis 
fra  Aar  til  Aar  og  g.jorde  Tjeneste  paa  hollandske 
Skibe  baade  i  Krig  og  i  Fred,  snart  sagt  paa  alle 
Verdens  Have  i  Øst  og  Vest.  Og  ikke  faa  danske 
Mænd  og  Kvinder  fandt  deres  Hjem  og  deres  Grav 
i  hollandske  Kolonier.  Saaledes  ogsaa  her  i  Ame- 
rika og  i  Vest-Indien.  Navnlig  er  det  Tilfældet 
med  det  nuværende  New  York,  baade  Staten  og 
Byen  med  dette  Navn,  som  i  første  Del  af  17de  Aar- 
hundrede  nævntes  henholdsvis  Ny-Nederland  og 
Ny-Amsterdam.  Vel  er  det  ikke  mange  Navne  paa 
danske  Mænd  og  Kvinder  i  disse  gamle  hollandske 
Kolonier,  der  er  bevarede  fra  Forglemmelse,  men 
disse  faa  repræsenterer  sikkert  mange. 

Den  Mand  blandt  Danske  i  Amerika,  der  sær- 
lig har  Fortjenesten  af  at  have  opsøgt  Efterretnin- 
ger om  disse  vore  forlængst  afdøde  Landsmænd, 
er  Pastor  R.  Andersen  i  Brooklyn,  til  hvis  Af- 
handlinger om  denne  Sag  jeg  tillader  mig  at  hen- 
vise Læserne,  der  maatte  have  Interesse  for  saa- 
danne  Ting  (Se  „Danske  i  Amerika"  I.,  Side  359 
flg.).  Her  er  sikkert  nok  en  rig  Mark  for  en  frem- 
tidig Forsker  at  arbejde  i. 


II. 

DANSK  VEST-INDIEN  OG  AMERIKA. 

Det  er  bekendt,  at  den  dansike  Regering  i  1665 
tilegnede  sig  Øerne  St.  Thomas  og  St.  Jan  i  Vest 
Indien,  som  herreløst  Land,  og  at  disse  Øer  siden 
den  Tid,  sammen  med  St.  Croix,  som  købtes  af 
Frankrig  i  1733,  —  har  Åbneret  under  dansk  Herre- 
dømme. At  der  er  levet  et  ikke  uinteressant  Styk- 
ke Historie  paa  disse  Øer,  samt  at  denne  havde  sine 
baade  Lys-  og  Skyggesider,  er  der  mange  Vidnes- 
byrd om,  ligesom  der  er  Haab  om,  at  dette  tropiske 
Stykke  Danmark,  nu,  da  Panamakanalen  er  bleven 
en  Virkelighed,  kan  faa  stor  Betydning  for  vort 
lille  Fædreland,  hvis  man  ellers  forstaar  at  gøre 
den  rette  Brug  af  Tid  og  Midler.  Det  er  ogsaa 
bekendt,  at  der  fra  tidlig  Tid  var  temmelig  livlig 
Handelsforbindelse  mellem  dansk  Vest-Indien  og 
de  engelske  Kolonier  i  Nord-Amerika,  de  nuværen- 
de Forenede  Stater,  saa  at  ikke  faa  Negerslaver  er 
kommen  til  disse  Kolonier  over  dansk  Vest-Indien, 
ligesom  det  er  vist  nok,  at  ikke  smaa  Kvantumer 
Rum  og  Sukker  kom  samme  Vej. 

Navnlig  var  der  temmelig  stadig  Forbindelse 
mellem  dansk  Vest-Indien  og  Philadelphia,  New 
York  og  Boston,  ikke  at  forglemme  Charleston  og 
andre  Byer  i  Syden.  Man  ved  saaledes,  at  ikke 
faa  af  Planterne  paa  de  danske  Øer  sendte  deres 
Børn  til  højere  Skoler  i  amerikanske  Byer,  sær- 
lig Philadelphia,  saavelsom  til  England  og,  for 
Embedsmændenes  Vedkommende,  til  Danmark,  saa- 
vidt  jeg  ved,  særlig  til  Sorø  og  Herlufsholm.     Ad 

den  Yej  er  ikke  saa  faa  vestindiske  Planteres  Søn- 
ner blevne  danske  Embedsmænd,  Præster,  Læger, 
Officerer  osv. 

Jeg  behøver  her  kun  at  nævne,  at  Navnene 
Delbanco,  Magens,  Markoe,  Castenschiold,  Christ- 
mas, Hage,  Durloo,  osv.,  stammer  fra  dansk  Vest- 
Indien. 

Ligeledes  er  en  Del  Danske,  særlig  i  ældre  Ti- 
der, Ikommen  fra  de  dansk-vestindiske  Øer  til  de 
nuværende  Forenede  Stater.  Som  Eksempler  her- 
paa  skal  her  nævnes  nogle  af  de  mest  bekendte  Fa- 
milier, der  ad  den  Vej,  kom  til  Amerika. 

Først  den  bekendte  Joachim  Melchior 
Magens,  der  var  født  den  4.  Marts,  1715,  paa 
St.  Thomas,  Søn  af  Jakob  Magens  og  Anna  Maria 
von  Beverhoudt,  og  opnævnt  efter  sin  Moders 
første  Mand,  Guvernør  Joac^him  Melchior  Holten. 
Machens,  der  tilhører  en  baade  i  Danmark  og  Ame- 
rika vidt  forgrenet  Familie,  skal  i  sin  Ungdom  have 
studeret  ved  Københavns  Universitet  og  beiklædte 
senere  flere  Embeder,  baade  militære  og  civile,  i 
dansk  Vest-Indien.  I  en  Række  af  Aar  levede  han 
med  sin  Familie  i  Flushing  paa  Long-Island,  Nev^- 
York  og  var  Medlem  af  den  hollandsk  lutherske 
Menighed  i  Byen  New  York,  hvor  han  kom  i  For- 
bindelse med  en  Række  af  de  mest  fremtrædende 
Mænd  i  den  lutherske  Kir*ke  i  de  Dage,  saaledes 
bl.  a.  med  Pastor  H.  M.  Muhlenberg,  den  lutherske 
Kirkes  Patriark,  der  i  nogen  Tid  var  Præst  for 
nævnte  Menighed  i  New^  York,  og  ofte  besøgte  Ma- 
gens i  dennes  smukke  Hjem  paa  Long  Island  og 
havde  interessante  Samtaler  med  ham,  der  var  godt 
hjemme  i  Theologien.  Men  Magens,  om  hvem  der 
findes  udførlige  Oplysninger  i  R.  Andersens  Kirke- 

Iiistorie,  nævner  vi  særlig  her,  fordi  han  i  den  Tid, 
han  opholdt  sig  her  i  Landet,  fra  1750  til  ca.  1758, 
oversatte  den  første  større  danske  Bog  paa  En- 
gelsk, som  er  udkommen  her  i  Amerika,  nemlig 
Mag.  Peter  Naschows  40  Prædikener  over  den  augs- 
bnrgske  Konfession,  der  udkom  i  New  York  i  1754. 

Men  ikke  mindst  skal  han  nævnes,  fordi  han, 
der  var  særdeles  godt  hjemme  i  det  kreolske  Sprog, 
over  hvilket  han  har  Skrevet  en  Grammatik  (Kø- 
benhavn 1770),  —  troligt  har  arbejdet  med  at  over- 
sætte det  Nye  Testamente  paa  dette  Sprog,  saa  de 
stakkels  Negere  kunde  læse  det.  Hans  Oversæt- 
telse udkom  i  København  i  1781.  Magens  havde 
ogsaa  oversat  Gamle  Testamente  paa  Kreolsk,  men 
det  blev  ikke  trykt. 

Magens  døde  paa  St.  Thomas  den  18de  August 
1783.  En  amerikansk  Forfatter  hævder,  at  Magens 
ev  den  første,  der  har  skrevet  Bøger  paa  d^t  kreol- 
ske Sprog.  Denne  Paastand,  som  der  maaske  kan 
rokkes  ved,  lader  vi  staa  ved  sit  Værd. 

Abraham  Markoe  var  født  paa  St.  Croix 
i  1729  og  paastaaes  at  være  en  Efterkommer  af 
Grev  Marco,  en  Leder  blandt  de  franske  Hugenot- 
ter,  som  blev  Planter  paa  St.  Croix,  der  jo  oprin- 
delig var  en  fransk  0.  Markoe  rejste  som  ung 
Mand  til  Philadelphia.  Hans  Slægt  var  stærkt  in- 
teresseret i  Sukkerdyrkningen  paa  St.  Croix,  og 
Markoe  og  hans  Brødre  drev  stor  Handel  i  Sukker 
med  Amerika.  Meningen  med  at  han  nedsatte  sig 
i  Philadelphia  var  vel  altsaa  den,  at  han  paa  denne 
Plads  bedre  kunde  varetage  Sukkerhandelens  In- 
teresse end  ved  at  bo  paa  St.  Croix. 

Men  skdnt  han  boede  i  Amerika,  vedblev  han 
at  være  dansk  L^ndersaat,  men  tog  ikke  desto  min- 

dre  aktiv  Del  i  Livet  i  den  amerikanske  By,  hvor 
han  boede.  I  1774  tog  han  saaledes  aktiv  Del  i 
et  Rytterkorps  i  Byen,  siden  kendt  under  Navnet 
„The  City  Troop'\  Markoe  blev  valgt  til  Kaptajn 
for  nævnte  Korps  og  beholdt  denne  Post  til  For- 
aaret  1776,  da  han  som  dansk  Undersaat  blev  nødt 
til  at  nedlægge  sin  Post,  da  Danmark  havde  enklæ- 
ret  sig  neutral  i  Krigen  mellem  England  og  Ameri- 
ka. Markoes  Forbindelse  med  nævnte  Rytter- 
korps er  for  os  særlig  interessant  derved,  at  han  i 
Sommeren  1775  skænkede  det  et  Flag,  der  har  hi- 
storisk Interesse  derved,  at  det  havde  13  Striber^ 
Symbol  paa  de  13  Kolonier,  som  den  Gang  kæmpe- 
de for  deres  Uafhængighed  af  Moderlandet,  altsaa 
Forbilledet  for  det  senere  Unionsflag.  ]\Iarkoes 
Gave  findes  endnu  i  Philadelphia.  Saavidt  jeg  ved, 
var  Markoe  ogsaa  medvirkende  ved  Dannelsen  af 
det  skandinaviske  Selskab  (Societas  Scandinaven- 
sis)  i  Philadelphia  i  Halvfjerdserne  i  det  attende 
Aarhundrede,  hvis  første  Præsident  var  den  danske 
Søkaptajn,  Grønbeck.  Det  var  i  en  Tale  i  dette 
Selskab,  at  George  Washington  hævdede,  at  han 
var  af  dansk  Slægt. 

Markoe,  der  var  en  meget  rig  Mand,  ejede  me- 
gen Jord  i  Byen  Philadelphia,  saaledes  bl.  a.  den 
Grund,  hvor  De  Forenede  Staters  Bygninger  nu 
staar.  Paa  denne  Jord  opførte  han  en  Bygning, 
som  hans  Hensigt  var,  skulde  være  Bolig  for  de 
.Forenede  Staters  Præsident.  Man  husker,  at  Phila- 
delphia den  Gang  i  Virkeligheden  var  Amerikas  Ho- 
vedstad. Nævnte  Bygning,  som  altsaa  ikke  blev 
Præsidentbolig,  blev  i  Aaret  1800  solgt  til  Pennsyl- 
vanias Universitet.  Markoe,  der  ikke  blot  var  en 
Mand  med  mange  Penge,  men   ogsaa  en   Mand   af 

mange  Interesser,  døde  i  Philadelphia  den  28de  Au- 
gust, 1806.  —  En  af  hans  Sønner,  Peter  Markoe 
(død  1792)  var  Poet.  Vistnok  en  Sønnesøn  af 
Abraham,  —  Thomas  Masters  Markoe  (f.  1819)  var 
bekendt  som  Læge. 

Christian  Febiger,  eller,  som  hans  dan- 
ske Døbenavn  var,  Hans  Christian  Fibiger,  der  til- 
hører en  Gren  af  Fibiger-Familien,  der  nu  er  uddød 
i  Danmark,  er  født  i  Faaborg  paa  Fyn  den  19de 
Oktober  1749,  og  Søn  af  Organist,  senere  Degn  i 
Hillerslev  paa  Fyn,  Jørgen  Mathiasen  Fibiger  og 
Hustru,  Sophia  Dorthea  Østrup.  —  Hans  C.  Fibi- 
ger, der  havde  taget  Studentereiksamen  i  Danmark, 
drog  som  ungt  Menneske  til  en  Farbroder,  Henrik 
Jakob  Fibiger,  der  var  Toldforvalter  paa  St.  Croix^ 
dansk  Vest-Indien.  Herfra  rejste  han  i  1772  til 
Amerika  og  fik  Ansættelse  ved  Handelen,  vistnok 
i  New-England,  men  Stedet  nævnes  ikke.  I  hvert 
Fald  sluttede  han  sig  i  1775  til  et  Massachusetts 
Regiment  og  gjorde  fra  nævnte  Aar  Tjeneste  i  den 
amerikanske  Hær  til  Krigens  Slutning  i  1783.  Han 
udmærikede  sig  som  Soldat  og  steg  fra  at  være  Ad- 
jutant  til  Oberst  og  ved  sin  Afmønstring  fik  han 
Titlen  Brigadegeneral. 

,,01d  Denmark'',  som  var  hans  Kendingsnavn 
i  Armeen,  drog  efter  sin  Afmønstring  t^l  Philadel- 
jyhia.  gik  i  Forretning  og  blev  en  velstaaende 
Mand.  Han  var  gift  med  en  Dame  af  skotsk  Her- 
komst, Elizabeth  Carson.  Deres  Ægteskab  var 
barnløst.  Febiger  valgtes  i  1789  til  Statskasserer 
for  Pennsylvania,  et  Embede,  han  beholdt  til  sin 
Død,  den  20de  September  1796.  Gennem  hans 
Adoptivsøn,  Christian  Carson  Febiger,  er  Navnet 
bevaret  indtil  denne  Dag,  og  ikke  faa  af  Slægten 

har  gjort  Tjeneste  i  de  Forenede  Staters  Hær  og 
Flaade  som  Officerer  af  høj  Rang.  For  nærmere 
Oplysninger  angaaende  den  fynske  Degnesøn,  som 
blev  amerikansk  Brigadegeneral  og  Finansminister, 
tillader  jeg  mig  at  hemdse  til  „Danske  i  Amerika", 
I.  Bind,  Side  91  flg.,  hvor  jeg  har  gjort  Rede  for 
hans  Slægt  og  Navnebærere  her  i  Landet. 

Det  er  formodentlig  ogsaa  fra  Vest-Indien,  at 
Iversen-Familien  er  kommen  til  Georgia.  Angaa- 
ende denne,  se  „Danske  i  Amerika"  Side  171 — 172. 
Blandt  de  første  Hvide,  som  satte  deres  Fod  i  Ken- 
tucky, var  de  som  var  bleven  tagne  til  Fange  eller 
røvede  af  Indianerne.  Blandt  disse  nævnes  en 
John  Salling,  i  Aaret  1730.  Jeg  antager,  at  han 
maa  have  haft  sit  Hjem  i  Virginia,  (Se  Roosevelt: 
„The  Winning  of  the  West",  Vol.  L,  Side  175,  No- 
te 4).  At  Salling  er  et  ægte  dansk  Navn,  er  der 
ingen  Tvivl  om.  Af  Danske  i  Vest-Indien  af  dette 
Navn  kan  nævnes  Mathias  Salling,  der  var  Præst 
paa  St.  Thomas  i  1764.  Denne  sidste,  der  var  en 
Degnesøn  fra  Torup  paa  Sjælland,  døde  allerede  i 
1765.  Hans  Broder,  Hans  Salling,  var  Missions 
Kateket  paa  St.  Thomas  1766 — 71  og  blev  derpaa 
Sagfører.  Af  Danske,  som  kom  her  til  Landet  fra 
Vest-Indien,  kan  ogsaa  nævnes  Musikeren  Hans 
Gram,  der  siges  at  have  været  Sekretær  hos  Gu- 
vernøren paa  St.  Croix.  I  1782 — 83  kom  han  til 
Boston,  hvor  han  blev  gift  med  en  amerikansk  Da- 
me, og  døde  i  1803.  Han  var  Fader  til  Homeopa- 
then  Hans  B.  Gram  og  Nels  Gram,  der  var  Købmand 
i  New  York.  Angaaende  disse  henvises  til  „Dan- 
ske i  Amerika"  I.  Bind,  1ste  Afdeling,  Side  190 
flg.  Noget  senere  kom  Borup,  siden  Banikør  i  St. 
Paul,    Minn.,    fra    dansk   Vest-Indien    til   Amerika. 


III. 

DANMARK  OG  PIETISMEN. 

Som  alle  religiøse  Strømninger  i  ældre  Tid 
kom  ogsaa  Pietismen  til  Danmark  fra  Syd,  fra  dens 
Fødeland,  Tyskland.  Og  ligesom  i  sin  Tid  Re- 
formationen i  det  16de  Aarhundrede  kom  til  Dan- 
mark over  Sønderjylland,  saaledes  ogsaa  den  pie- 
tistiske Bevægelse  i  det  18de  Aarhundrede.  I 
hvert  Fald  er  det  vist,  at  en  stor  Del  af  denne 
Retnings  betydeligste  Mænd  i  Danmark  var  fødte 
Sønderjyder,  saaledes,  for  blot  at  nævne  enkelte 
Eksempler,  Brødrene  Brorson,  af  hvilke  den  ene, 
Hans  Adolf  Brorson,  blev  Biskop  i  Ribe,  den  an- 
den. Broder  Brorson,  blev  Biskop  i  Aalborg,  og 
den  tredie  Præst  i  København.  Digteren  Johan 
Ewalds  Fader,  Enevold  Ewald,  bekendt  som  Præst 
ved  Waisenhuset  i  København,  var  ligeledes  en  Søn- 
derjyde, og  saaledes  kunde  der  nævnes  mange. 

Nu  om  Dage  holder  man  meget  af,  fra  visse 
Hold,  at  betegne  Pietismen  som  den  lys-sky  Kri- 
stendom, der  mangler  Sans  for  Livets  Skønhed 
og  Virkelighed  og  er  optaget  af  formentlig  Ver- 
densflugt.  Man  glemmer  at  tilføje,  maaske  fordi  man 
ikke  ved  det,  at  det  er  Pietismen,  mer  end  nogen 
anden  religiøs  Retning,  der  har  taget  sig  af  det  al- 
mindelige Folk  i  Danmark  og  virket  for  dets  Op- 
lysning, baade  ved  sine  gudelige  Forsamlinger,  sin 
Børireundervisning,  Børneskoler,  Bibelselskaber,  o. 
s.  V.,  o.  s.  v.,  ligesom  den  har  aabnet  Folkets  Øjne 

for  dets  Pligt  over  for  de  forældreløse.  De  første 
Børnehjem  baade  i  Tyskland,  Danmark  og  Ameri- 
ka er  oprettede  af  Pietisterne. 

Særlig  har  man  beskyldt  Pietismen  for  Snæ- 
versyn og  Mangel  paa  Frisind,  medens  Sagen  dog 
vel  er  den,  at  den  kim  fordømte  meget  af  det,  man 
med  Urette  vilde  skjule  nnder  Frihedens  Navn, 
medens  den  lærte  Folk  at  lukke  Øjet  op  for  Hed- 
ningernes Nød.  Det  var  fra  Danmark,  at  den 
første  lutherske  Hedningemissionær  udgik,  og' 
Manden,  som  i  1705  blev  ordineret  til  denne  Ger- 
ning, var  Bartholomæus  Ziegenbalch,  der  havde 
studeret  ved  Universitetet  i  Halle,  Pietismens 
egentlige  Planteskole.  Det  var  ved  hans  Virksom- 
hed i  den  danske  Koloni  Trankebar  i  Øst-Indien, 
at  de  første  indiske  Hedninger  blev  vunden  for 
den  lutherske  Kirke. 

Men  hvad  vi  særlig  ønsker  at  gøre  opmærk- 
som paa  i  denne  Forbindelse,  er,  at  det  skyldes 
Pietisterne,  at  den  lutherske  Kirke  har  taget  Dia- 
spora-^Iissionen  op,  det  vil  sige:  Missionen  blandt 
lutherske  Landsmænd,  som  lever  i  fremmede  Lan- 
de. Det  er  denne  vigtige  Mission,  det  sikyldes,  at 
der  i  Dag  er  en  stor  og  stærk  luthersk  Kirke  i 
det  reformerte  Land  Amerika.  Og  den  Mand,  som 
særlig  har  sat  dybe  Mærker  i  den  tyske  Diaspora- 
Mission  i  Amerika,  Heinrich  Melchior  Muhlenberg 
fra  Hannover,  var  udgaaet  fra  Pietisternes  Uni- 
versitet i  Halle,  ligesom  Ziegenbalch  i  sin  Tid.  Der 
var  nok  egentlig  Tale  om,  at  Muhlenberg  skulde 
have  vårret  til  Trankebar,  men  saa  kom  Opfor- 
dringen til  ham  om  at  gaa  til  Amerika  og  den 
fulgte  han,  og  landede  i  Philadelphia  i  Aaret  1742. 

Ikke  faa  af  vore  Landsmænd,  særlig  fra  Søn- 

derjylland,  studerede  i  Halle.  Nogle  af  dem  kom 
senere  til  Amerika  og  blev  Muhlenbergs  Medarbej- 
dere blandt  Tyskerne  i  Pennsylvania  og  New  York. 
Af  dem  skal  her  nævnes  nogle  enkelte.  Som  den 
første  nævner  vi  Peter  Brunnholtz,  som  var  barne- 
født i  Nybøl  i  Sundeved,  Sønderjylland,  hvor  hans 
Fader  vistnok  var  Bonde,  en  af  hans  Brødre  var 
Degn  i  Dybbøl,  en  anden  Broder  boede  nær  ved 
Flensborg.  Peter  Brunnholtz  studerede  Teologi 
i  Halle  og  tog  en  god  Eksamen.  Da  der  kom  Op- 
fordring fra  Pennsylvania  om  at  sende  flere  Præ- 
ster, var  man  straiks  paa  det  Rene  .med,  at  Brunn- 
holtz vilde  være  den  rette  ^Mand  til  at  hjælpe  Pa- 
stor Muhlenberg  i  det  store  Arbejde,  og  han  tog 
mod  Kaldet.  I  1745  ankom  han  til  Philadelphia, 
og  fra  da  af  til  sin  Død,  den  17de  Juli, '  1758,  ar- 
bejdede han  trofast  i  den  besva^rlige  Mission  blandt 
Tyskerne  i  Pennsylvania,  mest  i  Philadelphia,  men 
ogsaa  paa  andre  Steder  i  Staten,  og  har  efterladt 
sig  et  smukt  Eftermæle  som  en  trofast,  uegennyt- 
tig Arbejder,  der  aldrig  sparede  sig  selv,  skønt 
han  na^sten  altid  led  af  daarligt  Helbred.  Han 
var  altid  ugift,  sine  faa  Midler  testamenterede  han 
til  Menighedens  fattige  og  sit  Bibliotek  til  Me- 
nigheden i  Philadelphia,  hvis  Præst  han  var.  Ud- 
førligere Oplysninger  om  Brunnholtz  findes  i  R. 
Andersens  ,,Den  Evan.  luth.  Kirkes  Historie  i 
Amerika",  Side  202,  215.  Brunnholtz  betragtede 
sig  altid  som  dansk  Undersaat  og  havde  Pas  fra 
den  danske  Regering,  da  han  rejste  til  Amerika. 
Han  plejede  altid  Venskab  med  de  svens)k  luther- 
ske Præster,  der  arbejdede  samtidig  med  ham  i 
Pennsylvania.  Blandt  disse  stod  han  i  særlig  in- 
timt Forhold  til  Provst  Israel  Acrelius,  der  var  i 

Pennsylvania  fra  1749  til  1756.  Acrelius  har  gi- 
vet en  udmærket  Fremstilling  af  Livet  og  Udvik- 
lingen i  Pennsylvania  paa  hans  Tid  i  sit  smukke 
Skrift,  der  i  engelsk  Oversættelse  kaldes  „History 
of  New-Sweden"  (Philadelphia  1874).  I  denne 
Bog  (Engelsk  Oversættelse,  Side  402—34)  fortæl- 
ler Acrelius  om  et  Besøg,  som  han,  den  18de  og 
19de  Juni,  1754,  i  Selsikab  med  Pastor  Brunnholtz 
og  andre,  aflagde  i  Hernnhutternes  Koloni  i  Beth- 
lehem,  Pa.,  hvor  de  besaa  nævnte  Samfunds  for- 
skellige Anlæg  af  Anstalter.  Blandt  de  Personer, 
de  her  kom  i  i^amtale  med,  var  ogsaa  en  dansk 
Mand,  Mathæus  Reutz  eller  Reutze,  en  af  Brødre- 
menighedens Præ^dikanter,  som  spillede  Orgel  for 
de  Besøgende  og  siden  viste  dem  omkring  paa  de 
forskellige  Steder.  Da  en  af  Præsterne  i  Bethle- 
hem,  Hr.  Benzien,  i  en  Samtale  udtalte,  at  Teolo- 
gerne fra  Halle  var  blinde  Vejledere,  blev  Pa- 
stor Brunnholtz  varm  og  sagde :  ,,Jeg  er  en  Hol- 
stener ():  Slesviger)  af  Fødsel  og  har  studeret 
ved  Universitet  i  Halle,  men  saa  vidt  mig  bekendt, 
har  der  aldrig  været  saadanne  Vildfarelser  paa 
dette  Sted.  I  min  Tid  prædikede  man  den  rene 
evangeliske  Lærdom,  og  det  har  man  ^jort  hele 
Tiden  siden.  Vel  er  det  sandt,  at  det  teologiske 
Fakultet  i  Halle  har  kæmpet  haardt  imod  Grev 
Zinzendorf  og  hans  Tilhjengere,  men  det  beviser 
ikke,  at  Halle  farer  vild  i  Læren  om  Frelsen." 

Pastor  Muhlenberg  giver  i  1745  sin  Medarbej- 
der, Brunnholtz,  følgende  smukke  Skudsmaal: 
„Min  kære  Broder  giver  Agt  paa'  sig  selv  og  Lær- 
dommen og  tager  sig  af  det  forkommede  Folk. 
Guds  Naade  er  stærk  i  ham,  trods  hans  legemlige 
Skrøbelighed.     Han  er  i  Stand  til  at  lide  og  dog 

(kæmpe,  under  Ære  og  Vanære,  godt  Rygte  og 
ondt  Rygte.  Herren  lader  ham  vinde  Yndest  hos 
Folket  og  kroner  Ordet  med  Velsignelse."  (Se 
Hazelius :  History  of  the  American  Lutheran 
Chnrch"    (1846)    Side  52. 

En  ligeledes  dansk  født  Mand,  der  ogsaa  hav- 
de studeret  ved  Universitetet  i  Halle  og  kom  til 
at  virke  som  Præst  i  Amerika,  var  Johan  Christian 
Leps.  Om  ham  ved  vi,  at  han  var  født  i  Danmark 
og  døde  i  Amerika,  men  hverken  hans  Fødested, 
Fødselsaar  eller  Dødsaar  og  Sted  er  kendte.  I 
Halle  studerede  han  Jura  og  Filosofi.  Det  næste 
Sted,  vi  møder  ham,  er  i  dansk  Vest-Indien,  hvor 
han  i  nogle  Aar  fungerede  som  Lærer,  men  havde 
tidligere  været  Soldat.  Fra  Vest-Indien  kom  han 
en  skønne  Dag,  det  var  i  Aaret  1772,  til  Philadelphia, 
hvor  den  tyske  Præst,  J.  C.  Kunze,  fik  fat  paa  ham 
og  fik  ham  ansat  ved  en  Præsteskole,  som  nævnte 
Præst  havde  begyndt,  som  Lærer  i  Sprog.  I  1774 
blev  Leps  ordineret  til  Præst  for  en  hollandsk  Me- 
nighed i  Staten  New  York.  Senere  kom  han,  i 
1782,  til  Pennsylvania,  hvor  han  en  Tid  blev  Far- 
mer, blev  saa  atter  Præst,  først  i  Pennsylvania  og 
siden  i  Virginia-  og  forsvinder  saa  af  Historien. 
Nærmere  Oplysning  om  denne  Landsmand  med  de 
mange  Bestillinger  og  mange  Sprog  kan  findes  i 
R.  Andersens  Kirkehistorie  og  i  „Danske  i  Ameri- 
Ika"  I,  Side  396—400. 

For  Resten  kan  samme  Leps,  der  var  en  lærd 
og  klog  Mand,  staa  som  Eksempel  paa  saa  mange 
af  hans  Landsmænd,  der  senere  kom  til  Amerika 
og,  som  han,  prøvede  mange  Ting,  nogle  af  dem 
kun  alt  for  mange.  Der  er  vist  ingen  Tvivl  om, 
at  der  blandt  Tyskerne  i  Pennsylvania,  saavelsom 

blandt  Hollænderne  i  New  York,  var  ikke  faa 
Danske,  uden  at  vi  nu  er  i  Stand  til  at  opregne 
deres  Navne,  saaledes  som,  f.  Eiks.  Præsternes. 
Ligeledes  er  det  vist,  at  det  ikke  blot  var  i  Brødre- 
Menigbedens  Kolonier  i  Pennsylvania,  at  der  fand- 
tes Danske.  Det  kan  være,  at  de  selv  vilde  opgive 
deres  Fødested  som  ,, Holsten",  ligesom  Pastor 
Brunnboltz,  men  da  maa  man  ikke  derudfra  uden 
videre  slutte,  at  de  var  Tyskere.  Sønderjylland 
nævntes  i  sin  Tid,  baade  i  og  udenfor  Danmark, 
som  „Dansk  Holsten." 

I  en  Liste  over  Brødremenighedens  Virksom- 
hed i  det  nuværende  New  Jersey,  blandt  svenske, 
tysike  og  hollandske  Nybyggere,  som  ikke  var  Med- 
lemmer af  Brødrekirken,  nævnes  saaledes  fra  Mis- 
sionspladsen.  Piles  Grove,  ,, Andrew  Holstein,  Law- 
rence Holstein,  senior  og  do  Junior"  —  fra  Aaret 
1749,  rimeligvis  Mipnd  af  dansk  Afstamning.  Og 
i  en  Fortegnelse  over  Daabshandlinger  for  1748 
nævnes  „Mary,  Datter  af  Lorenz  og  Molly  Hol- 
stein, i  Piles  Grove.'  (Se  Aerelius  „History  of  New 
Sweden"  —  Side  443—44). 


IV. 
DANMARK    OG    HERNNHUTTISMEN. 


Ophavsmanden  til  denne  mærkelige  Aflægger 
af  den  tyske  Pietisme  er  den  ikke  lidt  excentriske 
tyske  Greve,.  Nicolaus  Ludwig  Zinzendorf  (1700 — 
1760),  hvis  Liv  og  alt  gik  op  i  Arbejdet  for  Guds 
Eige,  som  han  forstod  det.  Det  var  som  et  Varsel 
om  Fremtiden,  at  da  dette  Grevebarn  blev  døbt, 
var  det  den  tyske  Pietismes  Ophavsmand,  Filip 
Jalkob  Spener,  der  dengang  var  sachsisk  Hofpræst, 
som  døbte  ham,  medens  to  danske  Prinsesser,  nem- 
lig Enkekurfyrstinderne  af  Sachsen  og  Pfaltz,  stod 
Faddere  til  ham. 

Nævnte  Greve  fik  nemlig  sin  første  Uddan- 
nelse ved  Universitetet  i  Halle,  og  hans  store  Kær- 
lighed til  Hedningemissionen  tændtes  ved  Efter- 
retningerne fra  den  Mission,  som  Ziegenbalch  hav- 
de begyndt  i  Trankebar  i  Øst-Indien.  Men  An- 
ledningen til  at  sætte  sin  Hedningemission  i  Værk, 
fik  Grev  Zinzendorf,  da  han  i  1731  var  i  Danmark 
til  den  senere  Kong  Christian  den  6tes  Kroning. 

Her  blev  han  kendt  med  Hans  Egedes  Mis- 
sion i  Grønland  blandt  Eskimoerne,  og  ved  Sam- 
tale med  en  Negerslave  fra  dansk  Vestindien  fat- 
tede han  den  Beslutning,  at  sende  nogle  Brødre  til 
de  danske  Kolonier  der.  Ligeledes  var  det  Hernn- 
hutter,  der  arbejdede  som  Missionærer  paa  de  niko- 
bariske  Øer,  som  Danmark  i  sin  Tid  regnede  for 
sine. 

Men  ligesom  Danmark  saaledes     gav     Zinzen- 

Udvandring  til  Amerika.  3 

dorfs  Brødresamfund  Land  at  arbejde  paa  i  Hed- 
nmgemissionen,  saaledes  blev  Danmark  tidlig  et 
af  de  Lande,  hvor  samme  Samfund  arbejdede  i 
Indre-Mission,  ligesom  Danmark  har  skænket 
nævnte  Samfund  en  Mængde  trofaste  Medlemmer 
og  Arbejdere  i  dens  forskellige  Missioner,  ligeledes 
var  det  Danmark,  der  i  det  18de  Aarhundrede 
gav  Hernnhutterne  Lov  til  at  anlægge  deres  siden 
saa  blomstrende  Koloni  i  Christiansfeld  i  Sønder- 
jylland. 

Blandt  de  Danske,  som  sluttede  sig  til  Brø- 
drekirken,  og  det  var  der  Tusinder,  der  gjorde, 
skal  vi  her  særlig  nævne  dem,  der  kom  til  Ame- 
rika og  arbejdede  i  Brødrekirkens  forskellige  Ko- 
lonier, paa  hvis  Kirkegaarde  de  fandt  deres  Grave,, 
medens  deres  Efterkommere  findes  der  indtil  denne 
Dag,  baade  i  og  udenfor  Brødrekirken.  Angaaende 
disse  har  jeg  givet  udførlige  Efterretninger  i 
„Danske  i  Amerika",  Side  46, — 89,  hvortil  jeg  til- 
lader mig  at  henvise.  Her  kun  nogle  faa  Bemærk- 
ninger angaaende  disse  vore  Landsnuvnd.  Den 
første  Bemærkning  er,  at  de  fleste  af  dem  kom 
til  Pennsylvania,  hvor  Brødrekirken  fra  1741  hav- 
de sine  Kolonier  i  Bethlehem,  hvor  nu  de  store 
Staalfabrikker  findes,  Nazareth,  ICmaus,  Lititz, 
samt  i  North  Carolina,  hvor  der  fandtes  —  og 
findes,  —  Brødremenigheder  i  og  omkring  Byen 
Winston — Salem,  der  nu  er  kendt  viden  om  for 
sine  Tobalksspinderier.  Men  ogsaa  i  andre  Byer  i 
Pennsylvania  har  der  været  mange  Danske,  der 
tilhørte  Brcidrekirken,  saaledes  f.  Eks. :  Philadel- 
phia,   Lancaster,    osv. 

Blandt  de  Danske,  som  særlig  har  udmærket 
sig   baade   i   Brødrekirkens    Tjeneste    saa    vel    som 

paa  andre  Omraader.  skal  jeg  her  nævne  Biskop- 
perne John  Ohr.  Jakobsen  (1795 — 1870),  der  var 
født  i  Sikjærn  i  Jylland,  Søn  af  en  Skomagersvend 
fra  Nyborg,  der  i  mange  Aar  arbejdede  som  rej- 
sende Lægprædikant  i  Brødremenighedens  Tjene- 
ste paa  forskellige  Steder  i  Danmark.  Hans  mere 
navnkundige  Søn  har  efterladt  sig  et  meget  an- 
set Navn  i  det  Samfund,  der  betroede  ham  en  ar 
dets  højeste  Æresposter. 

Biskop  Georg  Fr.  Bahnson,  der  var  født  i 
Christiansfeldt  i  1805  og  døde  i  Salem,  N.  Carolina 
i  1869,  er  ligeledes  meget  æret  i  Brødrekirken 
Baade  han  og  Jacobsen,  der  begge  var  gift  med 
engelske  Kvinder,  har  efterladt  sig  en  talrig  Ef- 
terslægt i  Amerika. 

Af  danske  Præster,  der  opgav  deres  Embeder 
i  Fædrelandet  og  gik,  først  til  Hernnhut  i  Tysk- 
land, og  derfra  til  Amerika,  kan  nævnes  Jørgen 
Sølle,  der  var  født  paa  Ærø  i  1709,  havde  været 
Kapellan  i  Ribe,  kom  hertil  Amerika  i  1753,  hvor 
han  virkede  som  Præst  paa  flere  Steder,  sidst  i 
North  Carolina,  hvor  han  døde  i  1773. 

Otto  Krogstrup,  der  var  født  paa  Brahetrol- 
leborg paa  Fyen,  var  Kandidat  i  Teologien,  blev 
Kapellan  i  Klim-Thorup  og  Vust  i  Thy  fra  1741  til 
1749.  Han  kom  her  til  Landet  i  1753  og  var  Præst 
i  Brødrekirken  til  sin  Død  i  1785  i  Bethlehem,  Pa. 

Magister  Andreas  Langgard,  født  1712  paa 
Hanstholmen  i  Nørre-Jylland,  var  i  sin  Ungdom 
Sømand,  gav  sig  saa  til  Studeringen  og  blev  i  1739 
Sognepræst  i  Klim-Thorup  og  Vust,  i  hvilket  Em- 
bede han  blev  til  1749,  da  han  tog  sin  Afsked  og 
drog  til  Hernnhut.  I  1761  ikom  han  til  Amerika, 
hvor  han  døde,  som  Præst  i  Emaus,  Pa.,  1777. 

Af  danske  Mænd  tilhørende  Brødrekirken,  der 
har  gjort  sig  bekendt  paa  andre  end  rent  kirke- 
lige Omraader,  knnde  nævnes  en  hel  Mængde. 
Blandt  disse  skal  jeg  blot  anføre  den  danske  Møl- 
lebygger, Hans  Chr.  Christensen,  der  har  Æren  af 
at  have  anlagt  det  første  Vandværk  i  Pennsylva- 
nia,  nemlig  ved  Byen   Bethlehem   i   ITott. 

Sakarias  Poulsen,  Sønnesøn  af  en  dansk  Emi- 
grant, Nikolaus  Poulsen  fra  København,  der 
kom  til  Philadelphia  li  1749,  sammen  med  sin  Broder 
og  eneste  Søn,  Sakarias.  N.  Poulsen  var  Bogtryk- 
ker i  Danmark  og  Sønnen,  Sakarias,  lærte  samme 
Kunst  hos  den  i  sin  Tid  meget  berømte  Bogtryk- 
ker Christopher  Sauer  i  Germantowu,  Pa.  Saka- 
rias Poulson,  Sr.,  var  Medlem  af  Brødremenighe- 
den i  Germantown,  Pa.,  og  gift  med  en  Kvinde 
fra  Tyskland,  Anna  Barbara  StoUenberger.  Han 
døde  i  Germantown  i  1804. 

Hans  Søn,  Sakarias  Poulson,  Jr.,  var  født  i 
Philadelphia  i  1761  og  døde  samme  Sted  i  1844.  Og- 
saa  han  er  bekendt  som  Bogtrykker,  Almanak-  og 
Blad-Udgiver.  Fra  1800  til  1839  udgav  han  saa- 
ledes  „Poulson 's  American  Daily  Advertizer",  et 
laf  de  første  Dagblade  her  i  Landet,  der  fortsættes 
indtil  denne  Dag  under  Navnet  „The  North-Ame- 
rican. ' ' 

Poulson  har  desuden  været  Forlægger  af  ikke 
faa  betydningsfulde  Skrifter.  Desuden  var  han 
virksom  for  Oprettelsen  af  Fængselsselskabet  i 
Philadelphia,  samt  for  Byens  Bibliotek.  I  sit  Ægte- 
skab med  Susanna  Knorr  var  han  Fader  til  Søn- 
nen Charles  A.  Poulson  (død  1866),  der  har  gjort 
sig  bekendt  som  Forfatter.  — 

Endnu  bør  nævnes,  at  flere  Danske  har  arbej- 

det  i  Brødrekirkens  Tjeneste  som  Missionærer 
blandt  Indianerne  her  i  Landet  —  baade  i  New 
Yorik,  Pennsylvania,  i  Georgia,  o.  a.  St.  Nærmere 
at  gaa  ind  herpaa  vilde  føre  for  vidt. 

Men  rundt  om  i  Amerika  kan  man  i  Dag  træf- 
fe Mænd  og  Kvinder  i  alle  Stillinger,  hvis  Forfæ- 
dre kom  hertil  Landet  som  Medlemmer  af  Brødre- 
kirken. Tit  er  endog  Mindet  om,  hvor  deres  For- 
fædre kom  fra,  tabt  for  dem.  Saaledes  traf  jeg  for 
nogle  Aar  siden  en  bekendt  Forretningsmand  i  De- 
nison,  Iowa,  ved  Navn  Warbasse,  der  blev  meget 
forbavset,  da  jeg  fortalte  ham.  at  hans  Navn  var 
dansk.  Han  vidste,  at  hans  Forfædre  havde  levet 
i  Pennsylvania,  men,  mente  han,  de  var  vistnok 
oprindelig  indvandret  fra  Frankrig!  Ved  at  lægge 
sammen,  hvad  vi  begge  vidste,  fandt  vi  ud,  at  han 
var  en  Efterkommer  af  Peter  Vorbasse,  som  var 
født  i  Kolding  den  10.  Maj.  1722,  kom  til  Amerika 
i  1753  og  døde  i  Nazareth.  Pa.,  i  1806,  altsaa  84 
Aar  gammel. 

De  Danske,  der  kom  til  Amerika  som  Medlem- 
mer af  Brødrekirken,  var  alle  tysktalende.  Dog  er 
der  bevaret  Vidnesbyrd  om,  at  de  ved  Breve  holdt 
Forbindelsen  vedlige  med  deres  Slægt  i  Danmark. 
Rigtignok  forekom  der  ikke  saa  faa  tyske  Vendin- 
ger i  deres  Breve,  saa  det  kunde  knibe  for  dem  der 
hjemme  at  læse  dem,  og  Brevportoen  var  meget  dyr 
dengang,  saa  nogen  livlig  Korrespondance  kunde 
der  ikke  føres.  Der  fortælles  saaledes  om  Morten 
Hansen,  født  i  Dreslette  paa  Fyen  i  1763  og  død 
i  Lititz.  Pa..  i  1837.  at  naar  der  kom  Brev  fra  ham 
til  hans  Slægt  paa  Fyen,  kunde  det  nok  knibe  at 
forstaa  dem,  og  et  Brev  kostede  5  Rigsdaler  i  Por- 
to. 


V. 

DEN  GUDELIGE  VÆKKELSE  I  DANMARK 

I  DET   19DE   AARHUNDREDE. 


Som  vi  allerede  har  hørt,  skyldes  det  særlig 
den  tyske  Pietisme,  at  der  nu  findes  en  engelsk 
luthersk  Kirke  i  Amerika,  ligesom  det  er  den,  der 
har  været  virksom  ogsaa  indenfor  den  tyske  lu- 
therske Kinke  her  i  Landet.  —  Det  er  ligeledes  en 
historisk  Kendsgerning,  at  den  norske  Pietisme, 
kendt  under  Navnet  Haugianismen,  har  været  en 
mægtig  Faktor  i  den  store  norske  Udvandring  til 
Amerika,  og  at  det  var  Haugianere,  der  først  følte 
Trang  til  at  faa  Guds  Ord  prædiket  paa  Moders- 
maalet  i  deres  Nybygder  her  i  Landet.  Og  angaa- 
ende  den  nyere  svenske  Indvandring  her  til  Lan- 
det, da  møder  os  det  samme. 

Nu  angaaende  den  gudelige  Vækkelse  i  Dan- 
marik  i  Begyndelsen  af  det  19de  Aarhundrede,  da 
er  det  noksom  bekendt,  at  den  er  en  Frugt  af  den 
ældre  Pietisme  og  de  Opbyggelsesb(^ger,  som  gen- 
nem den  havde  fundet  Vej  til  den  danske  Haand- 
værker-  og  Bonde-Befolkning.  Derom  skal  vi  ikke 
her  tale  videre,  hvor  Talen  er  om  denne  Vækkelse 
som  Faktor  i  den  danske  Indvandrings  Historie. 
At  nævnte  Vækkelse  har  været  det,  omend  mere 
indirekte,  og  det  paa  mer  end  en  Maade,  er  let  at 
paavise.  —  Det  er  saaledes  gennem  den  gudelige 
Vækkelses  Tilhængere,  at  Baptismen  finder  Ind- 
gang i  Danmark  fra  Amerika,  men  med  Hamburg 

som  Mellemled,  idet  Amerikan'eren,  den  baptisti- 
ske Professor  Barnes.  Sears  i  1834  stifter  den  før- 
ste tyske  Baptiétmenighed  i  Hamburg,  og  et  Med- 
lem af  denne  Menighed,  den  danskfødte  Jøde,  Ju- 
lius Købner  (født  i  Odense  i  1806)  stifter  i 
1839  de  første  danske  Baptistmenigheder  i  Køben- 
havn og  senere,  paa  Langeland.  Og  af  de  danske 
Baptister,  særlig  fra  Sælland,  kom  ikke  faa  til 
Amerika.  Det  er  gennem  Baptismen,  at  Mormonis- 
men finder  Indgang  i  Danmark,  idet  dennes  første 
Tilhængere  i  Danmark  var  Baptister.  At  en  Mæng- 
de danske  Mormoner  er  udvandret  til  Amerika,  ved 
alle. 

Det  er  blandt  de  gudelige  Forsamlingsfolk, 
at  Grundtvig,  som  disse  fra  først  af  betragtede 
som  deres  Talsmand,  vinder  sine  første  Tilhængere 
i  det  danske  Almuesfolk.  Det  er  ligeledes  blandt 
de  af  ham  paavirkede  Almuesfolk,  at  de  første 
Bondeskribenter  og  Bondepolitikere  fremstaar.  Jeg 
behøver  her  kun  at  na^'ne  som  Eksempler  Mænd 
som  Peder  Larsen  Skræppenborg,  Anders  Larsen 
Gamborg,  samt  J.  A.  Hansen. 

Det  er  ligeledes  Ma^nd,  der  fra  ft^rs-t  af  ofte 
har  ført  Ordet  i  de  gudelige  Forsamlinger  i  Dan- 
mark, der  tager  Ordet  og  agiterer  for  L'dvandring 
til  Amerika.  Jeg  behøver  her  kun  at  nævne  Mænd 
som  Rasmus  S(^rensen  og,  for  en  noget  senere  Tids 
Vedkommende  —  Mogens  Abraham  Sommer,  der 
begge  har  bragt  en  Masse  af  danske  Bt^nder,  Ar- 
bejdsfolk og  Haandværkere  til  Amerika.  —  Lige- 
ledes bør  det  nævnes,  at  det  var  danske  La^gprædi- 
kanter,  der  blev  de  første  lutherske  Præster  baade 
blandt  norske  og  danske  Nybyggere  i  Amerika. 
Som  Bevis  herpaa  skal  jeg  nævne  Mænd  som  Claus 

L.  Clausen  fra  den  ældste  Tid  og  A.  S.  Nielsen  fra 
en  senere. 

D-et  viser  sig  saaledes,  at  det  er  Pietisterne^ 
der  var  bleven  vaJkt  op  til  aandelig  Bevidsthed  om 
Forskellen  paa  Livet  i  Synden  og  Livet  i  Gud,  der 
ogsaa  er  de  mest  vaagne  paa  de  fleste  andre  Om- 
raader  i  Livet.  Og  saaledes  burde  det  jo  altid  være, 
selv  om  det  fra  mer  end  en  Side  er  sædvanligt  at 
se  helt  modsat  paa  den  Sag. 

Det  anførte  er  i  god  Overensstemmelse  med 
Amerikas  Historie,  som  ved  at  fortælle  om,  at  det 
er  særlig  i  de  pietistiske  engelske  Kolonier  i  Ny- 
England,  at  den  amerikanske  Folkefriheds  Vugge 
har  staaet,  ligesom  det  er  Pietisternes  Børn  og 
Børnebørn  i  Ny-England  og  Penns^^lvania,  der  bar 
»Sejren  hjem  fra  den  store  Uafhængighedskamp  i 
det  18de  Aarhundrede.  Den,  der  ønsker  at  se  For- 
skellen paa  en  Revolution  med  religiøs  Basis  og  saa 
en  Revolution  med  Gudløshed  som  Basis,  behøver 
kun  at  sammenligne  den  amerikanske  og  franske 
Revolution,  begge  i  Slutningen  af  det  18de  Aar- 
hundrede, —  og  deres  Frugter  indtil  denne  Dag, 
og  han  vil  kun  ved  at  gøre  sig  selv  blind  blive  fri 
for  at  se,  at  som  Træet  er,  vil  Frugten  blive. 


VI. 

GULDFUNDET  I  CALIFORNIA  — 

OG  GULDFEBEREN. 


Det  er  bekendt,  hvorledes  en  Amerikaner, 
James  Wilson  Marshall,  der  arbejdede  for  den  be- 
kendte Sutter  i  California,  rent  tilfældig  opdagede 
de  rige  Guldlejer  ved  Sacramento^Floden.  Det  var 
den  18de  Januar  i  det  i  saa  mange  andre  Henseen- 
de mærkelige  Aar  1848,  da  han  førte  Tilsyn  med 
Opførelsen  af  en  Dæmning,  at  Marshall  fandt  de 
første  Guldklumper,  skt^ndt  Mormonerne  paastaar, 
at  et  Par  af  deres  Tilhængere,  som  arbejdede  for 
Marshall,  i  Virkeligheden  var  de  første  Opdagere 
af  det  gule  Metal,  der  snart  skulde  øve  saa  stor 
Tiltrækning  paa  Mennesiker  fra  de  mest  forskellige 
Lande  i  Verden,  saa  de  strømmede  ud  i  hin  vest- 
lige Ørken  i  Amerika,  i  store  og  brogede  Skarer. 

Guldfeberen  gik  som  en  Løbeild  gennem  Lande- 
ne og  naaede  ogsaa  vort  •  Fædreland,  og  ikke  faa 
af  vore  Landsmænd  tog  Vandringsstaven  for  at 
gaa  ud  og  søge  efter  Lykken.  Gifte  Mænd  og  un- 
ge Karle  tog  af  Sted,  nogle  paa  egen  Haand,  andre 
i  Følge  med  Slægtninge  og  Venner,  ikke  sjælden 
brugende  de  sidste  Penge  til  Rejsen  derhen,  hvor 
Guld  og  grønne  Skove  vinkede  den  heldige  Finder, 
og  var  med  til  at  leve  et  Liv,  som  Verden  sjælden 
har  set  Mage  til,  hvor  Dolken  sad  løs  i  Haanden 
og  Revolveren  i  Bæltet,  hvor  Dødsdomme  fuldbyr- 
dedes uden  lang  Proces,  hvor  Mad  og  Drikke  kun 

kunde  faas  for  fabelagtige  Priser,  og  hvor  For- 
muer skiftede  Hænder  fra  Time  til  Time,  osv.,  osv. 

Af  de  mange,  som  drog  ud  for  at  søge  Guld, 
fandt  mange  en  ensom  Grav,  nogle  fandt  noget  af 
hvad  de  søgte,  men  kom  ikke  sjælden  tilbage  med 
ødelagt  Helsen  i  Tilgift.  Mange,  som  undgik  Døden 
ved  Morderhaand  og  Sygdom,  fik  Lyst  til  at  blive 
i  Guldlandet,  og  paa  den  Maade  er  sikkert  nok  de 
fleste  af  de  første  Danske  kommen  til  California. 
Men  en  god  Del  af  de  danske  Guldgravere  drog 
ogsaa  til  andre  Egne  i  Amerika.  Den,  som  er  noget 
kendt  i  danske  Nybygder  her  i  Landet,  særlig  de 
ældre,  ved  ogsaa,  at  noglie  af  de  ældste  Danske,  der 
kom  til  Stedet,  havde  været  i  California  at  grave 
Guld  først.  At  nævne  Navne  paa  saadanne  af  hvil- 
ke nu  de  allerfleste  ere  døde,  vilde  føre  os  for 
langt.  Men  de  fandtes,  og  deres  Børn  og  Efterkom- 
mere findes  nu,  baade  i  Illinois,  Wisconsin,  Iowa  og 
Niebraska. 

Der  er  for  mig  ingen  Tvivl  om,  at  det  er  ret  at 
nævne  Guldfeberen  som  en  af  Aarsagerne  til  dansk 
Udvandring  til  Amerika  og  som  noget  af  det,  der 
ikke  har  bidraget  mindst  til  at  henlede  Opmærk- 
somheden paa  Amerika  i  den  almindelige  Befolk- 
ning i  Danmark. 


VII. 
MORMONISMEN  I  DANMARK. 

Det  er  med  Mormonismen  i  Danmark,  som 
det  er  med  Methodismen :  den  er  kommen  til  Lan- 
det ved  danske  Sømamd,  som  var  bleven  grebne 
af  den  i  Udlandet,  hvilket  her  vil  sige :  Amerika. 
Den  første  Dansker,  som  blev  Mormon,  hed  Peter 
Clemmensen  og  boede  i  Boston,  Mass.  Det  var  før 
1842,  han  antog  denne  nye  Lære,  for  hvilken  han 
vandt  en  anden  Landsmand,  Hans  Christian  Hansen, 
en  Sømand  fra  Nyboder  i  København.  Men  medens 
Hansen  til  sin  Død  var  et  ivrigt  Medlem  af  Josef 
Smiths  og  Brigham  Youngs  Kirke,  faldt  Peter 
Clemmensen   inden    længe    fra   Troen. 

Hans  C.  Hansen  havde,  inden  han  blev  Mor- 
mon, været  Medlem  af  Baptisternes  Samfund,  og 
det  samme  var  Tilfældet,  som  tidligere  næ^vnt,  med 
ikke  faa  af  dem,  der  blev  vunden  for  Mormonis- 
men i  Danmark,  hvor  Baptistmenighederne  i  Kø- 
benhavn og  Aalborg  afgav  ikke  faa  Konvertitter 
til  de  sidste  Dages  Hellige,  ligesom  det  indtil  den- 
ne Dag  er  sædvanligt,  at  Mormonmissionærer  op- 
træder, paa  nye  Egne,  som  Baptister.  Det  var  den 
Ilte  Maj  1850,  at  Ole  Peder  Hansen,  en  yngre 
Broder  til  H.  C.  Hansen,  naaede  København  for  der, 
som  han  mente  efter  en  Aabenbaring,  at  virke  for 
den  nye  Læres  Udbredelse.  Og  da  Mormonapost- 
len, Erastus  Snow,  den  14.  Juni,  1850,  naaede  Kø- 
benhavn med   sine   Ledsagere,   begyndte   den   Mis- 


44 

sion  i  vort  Fædreland,  som  desværre  har  baaret 
saa  rig  Frugt  for  Mormonkdrken. 

Det  er  bekendt,  at  allerede  meget  tidlig  virke- 
de Mormonmissiona^rerne  for  at  faa  deres  Disciple 
til  at  udvandre  til  Amerika.  Og,  saavidt  jeg  ved, 
allerede  i  1853  drog  det  første  Selskab  af  danske 
Mormoner  af  Sted  mod  det  nye  Zion  ved  den  store 
Saltsø  i  Utah  og  er  siden  den  Tid  bleven  fulgt  af 
store  Skarer. 

Mange  døde  undervejs,  andre  slap  den  nye 
Tro  og.  efter  at  de  ved  de  amerikanske  militære 
Myndigheders  Hjælp  havde  faaet  de  Penge  tilbage, 
som  de  havde  betroet  deres  Ledere,  nedsatte  de  sig 
som  Nybyggere  i  det  vestlige  low^a  og  det  østlige 
Nebraska,  hvor  deres  Børn  og  Efterkommere  fin- 
des i  By  og  paa  Land,  tit  meget  talrige.  Flere  af 
disse  trætte  Mormoners  Efterkommere  er  i  Dag 
berømte  Mænd  i  Amerika. 

De  fleste  danske  Mormoner  i  Amerika  findes 
vel  nu  i  Utah,  Idaho,  osv.  Men  der  er  ikke  faa  af 
de  saakaldte  Josefitter,  d.  e.  Mormoner,  som  for- 
kaster Flerkoneriet  og  hævder,  at  Mormon'ismens 
Stifter,  Josef  Smith,  aldrig  enten  lærte  eller  prak- 
tiserede dette,  —  af  dansk  Afstamning.  Josef- 
ittiske  Menigheder  af  Danske  findes  flere  Steder 
i  Iowa,  vel  ogsaa  i  Nebraska,  og  maaske  i  Mis- 
souri. 


VIII. 

DE  SLESVIGSKE  KRIGE   OG  UDVAN- 

DRINGEN    TIL    AMERIKA, 


Det  er  en  bekendt  Sag,  at  Krig^ene  ofte  har 
ført  til  Udvandring,  at  mange  hellere  vilde  tage 
Rejsestaven  end  Sværdet.  »De  europæiske  Krige 
har,  baade  ved  deres  Udbrud  og  ved  deres  Slut- 
ning bragt  mange  Udvandrere  til  Amerika.  De  to 
slesvigske  Krige,  som  Danmark  i  det  19de  Aarhun- 
drede  har  maattet  føre  med  Tyskland,  danner  heri 
ikke  nogen  Undtagelse.  Statistikken  over  Ind- 
vandrere her  til  Landet  viser,  at  i  1848  kom  der 
210  Danske  hertil  Landet,  vel  ikke  noget  stort  An- 
tal, især  sammenlignet  med  den  senere  saa  store  Ind- 
vandring. Dog,  naar  Hensyn  tages  til,  hvor  lang 
og  besværlig  Rejsen  til  Amerika  dengang  var,  var 
det  ikke  faa  og  flere  end.  i  noget  tidligere  Aar  — 
med  Undtagelse  af  1836,  da  der  kom  416  Danske 
her  til  Landet. 

Den  første  slesvigske  Krig  endte,  som  bekendt, 
med  en  tvivlsom  Sejr  for  Danmai^k,  men  med  et 
mere  fuldstændigt  Nederlag  for  Slesvig-Holstener- 
ne. Som  Følge  heraf  kom  der  i  1850-erne  en 
Mængde  af  disse  her  til  Landet,  deriblandt  nogle, 
for  hvis  Paagribelse  den  danske  Regering  havde 
udlovet  en  stor  Belønning.  Mange  danskfødte,  men 
tysksindede  Mænd,  som  havde  gjort  Tjeneste  i  den 
slesvig-holstenske  Oprørshær,  kom  til  Amerika  og 
nedsatte  sig  i  de  vestlige  Mellemstater,  Illinois,  lo- 

wa,  Wisconsin,  Nebraska  osv.  Særlig  er  den  Slags 
Tyskere  talrige  i  Byerne  ved  Mississippi  Floden  i 
Iowa,  Clinton,  Davenport,  Burlington  o.  fl.,  saavel- 
som  i  Chicago,  111.,  Milwaukee,  Wis.  Naar  man 
f.  Eks,  ikommer  til  Davenport  i  Iowa,  skulde  man, 
naar  man  lægger  Mærke  til  Navnene  paa  Forret- 
ningshusene,  tro,  at  man  var  kommen  til  en  dansk 
By,  saa  mange  gode  danske  Navne  møder  man. 

Sagen  er  den,  at  Davenport  er  en  af  Slesvig- 
Holstenernes  Hovedstæder  her  i  Landet.  Blandt 
de  mest  fremtra^dende  *af  de  mange  begavede  Mænd, 
som  her  slog  sig  ned,  skal  her  nævnes  den  fra  Op- 
røret i  Slesvig  saa  bekendte  Advokat  Hans  Reimer 
Clausen,  der  var  født  i  1804,  i  Ditmarsken  og  døde 
i  Davenport,  Iowa,  i  1894.  Han  kom  —  som  lands- 
forvist af  den  danske  Regering,  med  sin  Familie 
til  Davenport  i  1851.  Her  blev  han  en  anset  Sag- 
fører, i  1869  valgtes  han  til  Medlem  af  Iowas 
Stats-Senat.  Hans  Søn,  Ernst  Clausen  (født  1833) 
studerede  i  Kiel,  da  det  slesvig-holsten^ke  Oprør 
udbrød,  men  gik,  skønt  han  kun  var  17  Aar  gam- 
mel, med  som  Frivillig  i  Oprørshæren.  Han  kom 
ogsaa  til  Am^erika  i  1851.  Ogsaa  han  blev  en  be- 
kendt Sagfører  og  ligeledes  hans  Søn,  Alfred  Clau- 
sen. Ernst  Clausen  var  i  mange  Aar  Borgerme- 
ster i  Davenport,  hvor  han  døde  i  1892.  —  En  Svi- 
gersøn af  Hans  Reimer  Clausen,  Christian  Muller, 
som  blev  haardt  saaret  i  Slaget  ved  Isted  den  25. 
Juli,  1850,  levede  ligeledes  i  Davenport  og  var  len 
meget  anset  Mand.  Og  saaledes  kunde  der  nævnes 
en  hel  Mamgde.     Men  nok  hermed. 

Efter  den  ulykkelige  2den  slesvigske  Krig  i 
1864,  da  Preussen  gjorde  et  af  sine  første  Skridt 
paa  den  Bane,  som  nu  har  bragt  det  i  Krig  med 

mer  end  det  halve  Europa,  kom  en  Mængde  Søn- 
derjyder til  Amerika,  særlig  nnge  Mænd,  som  ikke 
vilde  tjene  Preuserkongen,  og  denne  store  Udvan- 
dring af  Danske  fra  dette  gamle  danske  Land  har 
bidraget  til  at  tynde  nd  i  deres  Ræikker  derhjemme^ 
som  kæmper  den  seje,  stilfærdige  Kamp  for  Hjem- 
mets og  Modersmaalets  Ret,  som,  haaber  vi,  en  Dag 
skal  krones  med  Sejr.  Men  Sønderjyderne  har^ 
som  Helhed,  her  i  Amerika  vist  sig  som  dygtige^ 
paalidelige  og  trofaste  Folk,  enten  man  saa  møder 
dem  i  Byerne,  hvor  mange  af  dem  er  Indehavere 
af  betydelige  Forretninger,  eller  paa  Landet,  hvor 
mange  af  dem  er  Foregangsmænd  paa  Landbrugets 
Omraade  og  har  opnaaet  stor  Velstand.  Mange  af 
dem  er  tro  Medlemmer  af  de  danske  Menigheder 
her  i  Landet.  Sønderjyderne  maa  henregnes  til 
de  bedste  Elementer  blandt  Danskerne  i  Amerika. 
Var  Udfaldet  i  Krigen  i  1863—64  til  Sorg  og 
Harme  for  de  danske  Sønderjyder,  saa  var  samme 
Udfald  for  Slesvig-Holstenernes  Vedkommende  en 
stor  Skuffelse,  idet  de  ikke  fik  den  Hertug  de  hav- 
de ventet,  men  kom  ind  under  Preussens  Jærnseep- 
ter,  som  de  hadede.  Derfor  var  der  mange,  ogsaa 
af  dem,  der  tog  Vandringsstaven  og  drog  til  Ameri- 
ka, hvor  de  kunde  være  Tyskere  uden  at  være 
preussiske  Undersaatter.  Selv  blandt  dem,  der  hav- 
de indtaget  en  ledende  Stilling  indenfor  Slesvig- 
Holstenernes  Rækker  baade  i  1848  og  i  1863,  kom 
der  Mænd  til  Amerika,  da,  i  1866  med  Østerriger- 
gernes  Nederlag,  —  det  sidste  Haab  var  bristet  om 
et  selvstændigt  Slesvig-Holstein  som  Stat  i  det  ty- 
ske Forbund.  Af  disse  ^kal  vi  her  nævne  en  Mand, 
hvis  Løbebane  var  ikke  lidt  forunderlig,  før  dens 
Afslutning  her  i  Amerika. 


4% 

Knud  Jung  Bohn  Clement  var  født 
paa  Øen  Amrum  den  4.  December  1803.  Han  havde 
faaet  sin  Uddannelse  paa  Skolen  i  Altona  og  siden 
paa  Universiteterne  i  Kiel  og  Heidelberg.  I  1836 
kom  han  til  København  og  fik  paa  Ansøgning  til 
den  danske  Regering  Understøttelse  til  en  Rejse 
til  England  og  Skotland,  hvor  han  i  to  Aar  under- 
søgte disse  Landes  ældre  Historie,  særlig  med  Hen- 
syn til  Danskernes  Bosættelse  der  i  ældre  Tider. 
En  Række  Skrifter  blev  Frugten  af  disse  Rejser, 
ligesom  han  i  flere  Afhandlinger  paa  Dansk  skrev 
om  de  frisiske  Øer,  osv. 

Siden  hans  Ansættelse  i  Kiel  som  Privatdocent 
i  1841  gik  Clement,  der  tidligere  havde  talt  begej- 
strede Ord  om  sin  „Kærlighed  til  sit  Moderland, 
Danmark",  —  mer  og  mer  over  i  Slesvig-holstener- 
nes Rækker  og  søgte  nu  i  flere  Skrifter  at  efter- 
vise Sønderjyllands  oprindelige  Tyskhed.  Denne 
iSide  af  sin  Forfattervirksomhed  fortsatte  Clement 
til  1864.  Fra  Hamborg,  hvor  han  havde  boet  siden 
1847,  drog  han  i  1866  til  Amerika,  da  hans  Haab 
om  Hertugdømmerne  var  bristet.  Her  i  Landet  le- 
vede Clement  i  Bergen,  N.  J.,  hvor  han  døde  den 
7.   Oktober   1873. 

ANM. : — Altsaa  passer  det  ikke,  naar  det  i 
Dansk  biografisk  Leksikon  4de  Bind,  Side  8,  hed- 
der om  Dr.  phil.  Clement:  „Han  boede  fra  1847 
i  Hamborg  og  døde  her  1875." 


IX. 
DANMARKS   HANDEL   MED   AMERIKA. 


Om  Danmarks  Handel  med  Amerika,  der  i  ny- 
ere Tid  er  betydelig,  naar  Hensyn  tag-es  til  Landets 
Størrelse,  —  er  det  vanskeligt  at  tale  med  Bestemt- 
hed for  den  ældre  Tids  Vedkommende,  isa^r  for  den, 
som  ikke  er  Fagmand  paa  dette  Omraade.  Jeg 
maa  derfor  nøjes  med  den  almindelige  Oplysning, 
at  i  sidste  Fjerdedel  af  det  18de  og  Begyndelsen 
af  det  19de  Aarhundrede  var  Danmarks  Handel 
med  De  Forenede  Stater  betydelig,  og  mange  dan- 
ske Skibe  kom  til  amerikanske  Havne  ved  Atlan- 
terhavets Kyst  og,  som  Følge  deraf,  en  Mængde 
danske  Søfolk,  af  hvilke  mange  blev  i  Amerika  for 
bestandigt,  og  deres  Efterkommere  findes  her  i 
Landet  indtil  denne  Dag  i  de  mest  forskellige  so- 
ciale Stillinger. 

Et  Bevis  paa,  at  Danmarks  Handel  med  Ameri- 
ka i  ovennæn^nte  Tidsrum  —  altsaa  før  Danmarks 
ulykkelige  Krig  med  England  i  1807,  Tabet  af  den 
danske  Flaade  og  siden  af  Norge,  —  er  ogsaa  det, 
at  Danmark  i  Aaret  1800  fik  en  G-eneralkonsul  og 
Ministerresident  i  De  Forenede  Stater.  Den  første, 
som  beklædte  denne  Post  var  Gehejmelegations- 
raad  P.  Blicher  Olsen,  som  var  her  i  Landet  fra 
1800  til  1803,  da  han  blev  angreben  af  den  gule  Fe- 
ber og  af  den  Grund  saa  sig  nødsaget  til  at  nedlæg- 
ge sin  Post.  Hans  Efterfølger  var  Peder  Pedersen, 
som  levede  i  Philadelphia  til  1831,  da  han  tog  sin 

Afsked  af  Statstjenesten.  Konferentsraad  Peder- 
sen var  gift  to  Gange,  begge  hans  Hustruer  var 
amerikanske  Damer. 

Angaaende  den  Mængde  af  Landsmænd,  som  fra 
1820  til  1848  kom  ber  til  Landet  som  (Søfolk,  \Læger, 
Kunstnere,  Mekanikere,  fallerede  Købmænd,  osv.,  til- 
lader jeg  mig  at  benvise  til  „Danske  i  Amerika  "hvoil 
der  vil  findes  Oplysninger  om  en  Del  af  dem,  saa 
fyldige,  som  det  ved  flittig  Efterspørgsel  var  mu- 
ligt at  finde  dem.  Her  skal  kun  meddeles  nogle 
Oplysninger  om  en  af  dem,  jeg,  den  Gang  „Danske 
i  Amerika"  blev  skrevet,  ikke  vidste  om,  at  han 
kom  her  til  Landet,  nemlig  en  Broder  til  den  be- 
kendte og  nu  saa  berømte  Søren  Kierkegaard  og 
den  ligeledes  bekendte  danske  Biskop  P.  C.  Kierke- 
gaard i  Aalborg. 

Niels  Andreas  Kierkegaard,  Søn  af 
Mikael  P.  Kierkegaard  og  Hustru  Anna  Sørens- 
datter Lund,  var  født  i  København,  30de  April 
1809.  Fra  Barn  af  havde  han,  ligesom  sine  oven- 
nævnte Brødre  mest  Lyst  til  at  studere.  Men  Fa- 
deren, som  selv  havde  været  Handelsmand,  mente, 
at  en  af  hans  Sønner  skulde  være  Handelsmand, 
og  det  blev  saa  Niels  Andreas.  Som  ung  Mand 
begyndte  han  sammen  med  en  Ven  af  hans  Familie, 
Christian  Agerskov,  en  Forretning  i  København^ 
sagtens  en  Hosekræmmerforretning.  Det  var  i  1828. 
Forretningen  har  formodentlig  ilkke  gaaet  som  den 
skulde ;  thi  i  1832  besluttede  Niels  Andreas  at  rejse 
til  Amerika  og  søge  ,,Employ  ved  Handelsfaget", 
som  han  selv  udtrykker  det.  Den  18.  August  1832 
gav  han  Faderen  Bevis  for  Modtagelsen  af  1012 
Rigsdaler  til  Udstyr  og  Udgifter  til  Rejsen.  Han 
landede    i   Boston,    hvorfra   han    den   26.    Februar 

1833,  skrev  et  langt  Brev  til  sin  Broder  Peder  Chri- 
stian, hvori  han  fortalte  om  sin  Rejse  og  sine  Op- 
levelser og  beder  Peder  om  at  faa  Søren  til  at  skri- 
ve et  Brev  til  ham.  „Han  er",  siger  Niels  Andreas,, 
„et  godt  Hoved,  og  har  anvendt  sine  Evner  bedre 
end  jeg  til  Dato."  — 

Den  unge  Kierkegaards  Liv  i  Amerika  blev  ik- 
ke langt;  allerede  21.  September  1833  døde  han  i 
Patterson,  New  Jersey.  Efterretningen  om  hans 
Død  naaede  Hjemmet  i  Danmark  den  31.  Oktobers 
Aften.  Prof.  Ammundsen,  af  hvis  Bog  „Søren 
Kierkegaards  Ungdom"  Oplysningerne  om  N.  A. 
Kierkegaard  er  hentet,  siger  om  ham :  „Det  lidt  vi 
hører  om  Niels,  tyder  paa,  at  han  var  et  kvikt  Ho- 
ved; om  han  ogsaa  gik  i  Dybden,  er  maaske  mere 
tvivlsomt,  end  mere,  om  han  har  haft  noget  af 
Hjemmets  religiøse  Præg  over  sig." 


X. 

DANSKE  SKRIFTER  OM  AMERIKA  —  OG 

AMERIKANSKE    FORFATTERES 

SKRIFTER,     OVERSATTE 

PAA  DANSK. 


Inden  vi  kommer  til  de  trykte  Skrifter,  vil  vi 
standse  et  Øjeblik  ved  de  udvandrede  Dansikes  Bre- 
ve til  Slægt  og  Venner  derhjemme.  Det  er  be- 
iendt,  at  disse  Breve  i  nyere  Tid  har  vakt  ikke  li- 
den Opma^rksomhed,  idet  en  af  Danmarks  nyere 
forfattere  har  brugt  dem  som  Materiale  for  sine 
Skildringer  af  danske  Udvandrere,  deres  Liv  og 
Tankegang,  hvilket  saa  atter  har  mødt  en  langtfra 
velvillig  Kritik  her  fra  Landet.  Medens  der  natur- 
ligvis kan  være  delte  Meninger  om  saadanne  Skil- 
dringers Va^rd,  er  der  for  mig  ingen  Tvivl  om,  at 
det  ikke  er  den  Slags  Breve,  her  er  Tale  om,  der 
har  spillet  nogen  stor  Rolle  med  Hensyn  til  Spørgs- 
maalet  om  dansk  Udvandring  til  Amerika.  Nej, 
de  Breve,  der  vitterlig  har  været  en  Faktor  i  den 
danske  Udvandring,  var  af  en  anden  Art.  De  var 
meget  korte,  tit  daarligt  bogstaverede  og  meget 
ufuldkomne  i  alle  Maader.  Men  de  fortalte  om, 
livad  der  kunde  tjenes  i  Amerika,  hvad  Mad  og 
Klæder  kostede,  hvor  det  var  bedst  at  rejse  til  og 
bedst  at  rejse  ud  fra.  osv.  Var  de  ikke  meget  æste- 
tiske, saa  var  de  saa  meget  mere  praktiske  og  hav- 
de derfor  ikke  sjælden  store  praktiske  Følger.  En 
Samling  af  dem,  om  de  ikunde  findes,  vilde  være 
Ould  værd;  de  har  spillet  en  stor  Rolle  iblandt 
jævne   danske  Bønder  og  Arbejdsfolk   og   gør  det 

indtil  denne  Dag  for  Resten.  I  ældre  Dage  gik  de 
tit  fra  Mand  til  Mand,  især  blandt  dem,  som  kend- 
te Brevskriveren. 

1  det  vi  kommer  til  de  trykte  Skrifter,  anser 
jeg  det  for  bedst  at  begynde  med  de  amerikanske 
Forfattere,  hvis  Skrifter  først  blev  oversatte  paa 
Dan^k.  Blandt  disse  kommer  James  Fenimore 
Cooper  (1789 — 1851),  hvis  Moder  var  af  svensk 
Herkomst,  i  først  Række.  Hans  Skildringer  af  In- 
dianerne og  Livet  i  Amerika  blev  meget  tidlig  over- 
sat paa  Dansk.  Fra  1826  til  1840  udkom  hans  samlede 
Skrifter  paa  Dansk,  oversat  af  mange  forskellige  i 
117  Hefter.  Af  hans  danske  Oversættere  kan  nævnesf. 
Jakob  Riise.  („Den  sidste  Mohicaner",  „Step- 
pen"), Fr.  Schaldemose,  („Conanchet  eller  Græn- 
siebeiboerne, ' '  „H  a  v  f  r  u  e  n  eller  Sø^kummeren ' ',. 
„Hedningermuren  eller  Benedictinerne",  „Lionel — 
eller  Bostons  Belejring",  osv.).  Coopers  Skrifter 
udkom  ikke  blot  i  en  samlet  Udgave,  men  ogsaa 
særskilt  og  fandt  en  meget  stor  Udbredelse,  og 
ved  dem  vaktes  mange  Læseres  Interesse  for  Ame- 
rika, og  ikke  faa  besluttede,  selv  at  se  det  Land 
med  den  store  Natur  og  de  eventyrlige  Forhold^ 
som  Cooper  skildrede.  Blandt  andre  var  det  Til- 
fældet med  den  senere  saa  bekendte  Konsul  Henry 
Frellsen  i  New  Orleans  (død  1884). 

Foruden  Coopers,  maa  her  nævnes  den  engelske 
Romanforfatter  Fr.  Marryat's  (død  1848)  Skrifter, 
der  ogsaa  udkom  i  dansk  Oversættelse  og  blev  me- 
get læst,  saaledes  f.  Eks.  „Monsieur  Violets  Rejser 
og  Eventyr  i  Californien",  ,,Sonora  og  det  vestlige 
Texas",  „Børnene  i  Urskoven  eller  Nybyggerne  i 
Canada",  „Rejse  i  Amerika".  —  Først  senere  kont 
„Onkel  Toms  Hytte",  Bret  Harte  og  Mark  Twain 

frem  i  dansk  Oversættelse.  I  1833  udkom  Søhel- 
ten Paul  Jones  Levnet  i  dansk  Oversættelse,  og  i 
1853 — ^5  George  Bancrofts  „De  Forenede  Staters 
Historie".  Bancrofts  Oversætter  var  en  dansk 
Sø-Officer,  C.  N.  Wulff,  der  døde  i  Beaufort,  So. 
Carolina  22.  Febr.,  1856. 

En  Del  tyske  Skrifter  om  Amerika  udkom  li- 
geledes i  dansk  Oversættelse,  saaledes  f.  Eks. 
Schmidt-Phiseldeck :  ,, Europa  und  Amerika",  over- 
sat af  D.  Diderichsen  og  H.  A.  Martensen  (Biskop 
Martensens  Fader),  1820.  Ligeledes  B.  Møllhau- 
sen:  „Vandringer  gennem  det  vestlige  Nordameri- 
kas Prærier  og  Udørkener  fra  Mississippi  til  Syd- 
havets Kyster"  —  med  Forord  af  Alex.  von  Hum- 
boldt  —  oversat  af  M.  Rovsing,  København,  1862 — 
476  Sider.     Og  saaledes  kunde  der  opregnes  mange. 

Skrifter  af  danske  Forfattere  om  Amerika. 

Af  disse  skal  jeg  give  en  saa  fuldstændig  For- 
tegnelse, som  jeg  har  kunnet  overkomme  og  i  Bog- 
stavorden —  med  korte  Notitser  om  Skrifternes 
Indhold,  for  saa  vidt  jeg  kender  det. 

Andreasen,  H. :  Amerika  fra  et  Landbos- 
standpunkt.     København,  1884. 

Beder,  P. :  Rejse-Erindringer  fra  et  Besøg  i 
Amerika.  København,  1877.  —  Forfatteren  af  det- 
te lille  Skrift  levede  flere  Aar  i  Amerika  og  var  bl. 
a.  Redaktør  af  Bladet  (Ugebladet)  „Fremad"  i 
Chicago.  Bladet,  som  siges  at  have  været  bedst  i 
den  Tid  Beder  redigerede  det,  standsede  med  den 
store  Brand  i  1871.  „Beder  udgav  det  fineste  Blad 
i  det  skandinaviske  Sprog  i  hans  Tid",  sagde  H.  J. 
B.  Christensen  i  Hartland,  Wis.  til  mig ;  han  var  en 
af  „Fremad  "s  Holdere. 

Bille:  Det  store  Vesten  —  Kolonisationen  af 
Nordamerikas  Indland  —  imellem  Mississippifloden 
og  Rocky  Mountains  —  En  Indberetning  til  det 
danske  Udenrigsministerium,  1883.  Trykt  med  Mi- 
nisteriets Tilladelse. 

Forfatteren  af  dette  ypperlige  lille  Sikrift  er 
den  bekendte  Politikker,  Diplomat  og  Forfatter, 
Carl  Ste-en  Andersen  Bille  (død  1898),  der  var 
dansk  charge  d'  affaires  i  Amerika,  1880 — 84.  Af 
senere  Indberetninger  fra  danske  Gesandter  i  Ame- 
rika, der  er  offentliggjorte,  maa  fremhæves  Grev 
C.  Moltkes  udmærkede  Afhandling  „Indvandrings- 
problemet  i  Nordamerika",  trykt  i  Meddelelser 
fra  Udenrigsministeriet      1911 — Hefte  20. 

B  o  b  j  e  r  g,  A. :  Dansikernes  Antal  og  Udbre- 
delse i  de  Forenede  Stater.  Særtryk  af  Geo- 
grafisk Tidsskrift,  20de  Bind,  3  Hefte,  1909,  Side 
84—91. 

Boye,  Johan :  Amerika :  Om  af  de  gamle  kendt, 
af  de  Nyere  hvorledes  opdaget,  og  i  sin  Natur 
hvorledes  befundet.  —  København,  1830. 

Skriftet  er  kun  et  Brudstykke  af  et  større 
Værk,  som  blev  afbrudt  ved  Forfatterens  Død  i 
1830.  Rektor  Boye  var  vistnok  en  Slægtning  af 
Niels  Chr.  Boye,  der  kom  til  Iowa  i  1837  —  der 
siges  som  den  første  Dansker  —  og  døde  i  St.  Louis 
i  1849  af  Kolera.  Han  var  Købmand  i  Iowa  City, 
Iowa.  For  Resten  har  Rektor  Boye  skrevet  flere 
Artikler  om  Amerika  i  københavnske  Blade. 

B  r  e  m  e  r,  Frederikke  —  svensk  Forfatterin- 
de: Den  nye  Verden.  —  En  Dagbog  i  Breve.  —  2 
Dele.  København,  1854 — 56.  Indeholder  ikke  faa 
Oplysninger  om  Danske  i  Amerika  som  Forfatter- 
inden mødte  paa  sine  Rejser. 

Cavling,  Henrik:  Fra  Amerika.  —  2  De- 
le. Rigt  illustreret.  —  K-øbenlravn,  1896.  Inde- 
holder mange  —  ogsaa  mange  upaalidelige  —  Op- 
lysninger om  Danske. 

Fribert,  L.  J. :  Haandbog  for  Emigranter  til 
Amerikas  Vest  —  med  Anvisning  for  Overrejsen 
samt  Beskrivelse  af  Livet  og  Agerdyrkningsmaa- 
den  nærmest  i  Wisconsin.  Christiania  1847  — 
100   Sider. 

Forfatteren  af  dette  Skrift,  der  var  Jurist  fra 
Danmark  og  bekendt  Bladudgiver,  ^kom  til  Wis- 
consin i  1843.  Efter  at  have  prøvet  mange  Ting 
var  han  i  mange  Aar  Sagfører  i  Watertown,  Wis. 
hvor  han  døde  27.  Oktober  1863. 

Grov  e-R  a  s  m  u  s  s  e  n,  A.  C.  L. :  Rejseberet- 
ning fra  Amerika  —  udgivet  af  Udvalget  for 
Evangeliets  Forkyndelse  blandt  Landsmænd  i  Ame- 
rika. —  Odense  —  1871.     56  Sider. 

Pastor  Grove-Rasmussen,  der  ledsagede  de  to 
første  danske  Missionærer,  de  senere  danske  Præ- 
ster A.  S.  Nielsen  og  R.  Andersen,  til  Amerika  i 
1871,  offentliggjorde  først  sin  Rejseberetning  i 
„Nordisk  Maanedskrift"  1871,  hvoraf  ovennævnte 
er  et  Særtryk. 

Hagemann,  C.  J. :  En  Amerikarejse.  — 
Rønne  —  uden  Aarstal.  — .154  Sider  med  flere  Bil- 
leder. Forfatteren,  der  er  Bornholmer,  har  særlig 
besøgt  saadanne  Pladser  i  de  østlige  Stater,  hvor 
der  findes  mange  af  hans  Landsmænd,  saaledes 
Jamestown,  N.  Y.,  Warren,  Penn.  og  Hagerstown, 
Md.  Hans  Bog  ligner  ellers  de  sædvanlige  Turist- 
skildringer. 

Hansen,  H.  P.  C. :  Langt  fra  Danmark.  — 
Skizzer  og  Scener  fra  de  Forenede  Stater  i  Nord- 

amerika  —  af  Axel  Felix,  3  Dele  —  København, 
1852—55. 

Forfatteren  af  dette  Skrift  opholdt  sig  her  i 
Landet  i  6—7  Aar  fra  1846.  I  1847  udgav  han  i 
New  York  Ugebladet  „Skandinavia"  paa  Dansk  og 
Svensk.  Det  saa  kun  Lyset  nogle  faa  Numre  før 
det  gik  ind,  som  saa  mange  af  dets  yngre  Søskende 
i  Amerika  —  af  Mangel  paa  Holdere.  Hans  Skil- 
dringer af  Amerika  blev  derimod  læst  af  mange  i 
Danmark  —  ogsaa  af  saadanne,  som  siden  selv  kom 
til  Amerika.  Om  ,, Christian  Comet",  som  var  et  af 
den  eventyrlige  Forfatters  mange  paatagne  Navne, 
findes  der  en  Del  Anekdoter  i  Robert  Watts  Skil- 
dringer af  Amerika. 

Holck,  Bertrand:  Hinsides  Verdensha- 
vet. —  En  dansk  Sømands  Erindringer  fra  et  25 
aarigt  Ophold  i  Ameri^ka,  China  og  Sydamerika. 
København,  1879,  221  Sider. 

Paa  de  første  62  Sider  fortælles  om  Rejsen  til 
og  Opholdet  i  Guldminerne  i  Californien  i 
1851—52. 

Jespersen,  M. :  Udvandringen  og  Forhol- 
dene i  Amerika,  København.  1887. 

Justesen,  Peter:  En  dansk  Mands  Hæn- 
delser i  Californien  og  en  sandfærdig  Beskrivelse 
om  hans  to  aarige  Ophold  i  Minerne  —  København, 
1863—51  Sider. 

Forfatteren,  der  var  Koffardikaptajn,  var  i 
Guldminerne  i  Californien  sammen  med  en  Ven  i 
1849—51. 

K  i  e  r  u  1  f,  M. :  Erindringer  fra  en  Rejse  i 
Amerika.  København,   1893. 

Mathiesen,  O. :  Stjerner  og  Striber  — 
Indtryk  fra  en  Rejse  i  Amerika,  København,  1893. 

Molbech,  O.  C. :  Over  Havet.  Eii  dansk 
Students  Oplevelse  i  Amerika.  København,  1904. 
256  Sider. 

—  „Skovens  Helte"  —  København,  1912 
og  „Kampen  om  Prærien"  —  1915  —  Fortæller  om 
Amerikas  Indianere  og  deres  Kampe  med  de  Hvide. 

Møller,  C.  W. :  Amerika  i  vor  Tid.  Haand- 
bog  for  Emigranter.  København,  1896. 

Nielsen,  Anton :  En  Sommer  i  Amerika, 
Odense,  1891,  200  Sider. — Det  var  særlig  sine  gamle 
Elever  fra  Højskolen,  Nielsen  besøgte  i  Amerika, 
særlig  i  Wisconsin,  Minnesota  og  Iowa  samt  Ne- 
braska. 

Rasmussen,  H.  B. :  Fra  Michigan  Søen  til 
Kronborg  Fyr.  København   1894. 

„Rejsen  til  Amerika".  Optegnelser  fra 
Studentersangforeningens  Amerikafærd  i  1911  — 
København,  1911. 

Reumert,  E. :  Min  Amerikarejse,  Køben- 
havn, 1902. 

Rosenstand,  Holger:  Fra  de  store 
Søers  Land.  København,  1901,  196  Sider  med  Kort 
over  de  Stater,  Forfatteren  omtaler.  Rosenstand 
var  Præst  blandt  Danske  i  Amerika  fra  1872  til 
1878,  i  Manistee,  Mich.,  og  sidst  i  Dwight,  111.  Han 
fortæller  særdeles  livligt  om  dansk  Menighedsliv 
i  de  første  Tider,  saa  vel  som  om  amerikanske 
Forhold  i  det  hele. 

R  o  V  s  i  n  g,  K.  Professor:  Træk  af  Li- 
vet i  Amerika.  Af  Breve  til  Hjemmet.  København, 
1874.    178  Sider. 

—  Fra  et  Besøg  i  de  Amerikanske  Skoler,  Kø- 
benhavn, 1870.     160  Sider. 

S  o  1 1  e  r,  M. :  Foraar  i  det  sydlige  Calif ormen. 

Sommer,  Mogens  A. :  Flere  forskellige 
Skrifter  om  Amerika  og  Rejsen  dertil. 

S.  kom  til  Amerika  første  Gang  i  1861  og  til- 
bragte siden  sin  Tid,  dels  her  og  dels  i  Danmark, 
med  at  være  Prædikant,  Skribent,  Kvaksalver,  Le- 
der for  Udvandrere  fra  Danmark,  af  hvilke  han  har 
ført  mange  til  Amerika.  Han  døde  i  Aalborg  i 
1901. 

Sommer,  W  i  1  h :  Erindringer  fra  et  Ophold 
i  Amerika,  København,  1868.  122  Sider. 

Bogen,  der  væsentlig  er  en  Skildring  af  New 
York  og  Forholdene  der,  er  tilegnet  „Gehejme- 
Conferentsraad  Brætrup,  hvis  varme,  kærlige  Hjer- 
te og  aabne  Haand  med  sand  Taknemmelighed 
mindes  af  mangen  stræbsom  Mand  hinsides  Ocea- 
net." 

Schrøder,  Johan,  Cand.  Phil. :  Skandina- 
verne i  de  Forenede  Stater  og  Canada  med  Ind- 
beretninger og  Oplysninger  fra  200  Skandinaviske 
Settlementer.  En  Ledetraad  for  Emigranten  fra  det 
gamle  Land  og  for  Nybyggeren  i  Amerika.  La 
Crosse,  Wis.,  1867.  Forfatterens  Forlag,  294  Si- 
der. 

Forf.  er  Nordmand,  men  hans  Bog  indeholder 
en  Del  Oplysninger  om  danske  Nybygder  og  dan- 
ske Mænd  og  Kvinder  i  Amerika.  I  hans  Liste 
over  Subskribenter,  med  Angivelse  af  Fødsels  og 
Udvandringsaar,  findes  ikke  faa  danske  Navne. 
Det  fremgaar  af  V.  Topsøes  Bog  „Fra  Amerika", 
at  han  har  hentet  flere  af  sine  Oplysninger  i  Schrø- 
ders Bog.  S. 'kom  til  Amerika  d  1863  og  har  gjort 
mange  Rejser  til  Skandinaverne  her  i  Landet. 

Sørensen,  Rasmus:  Slkolelærer,  Lægpræ- 
dikant, Folkeskribent,  Politiker,  Højskoleforstan- 
der og  Udvandringsleder  (Død  i  København,  1865) 
„Fra  Foraaret  1847,  da  han  dels  ved  hans  Søns 
Breve  fra  Amerika,  dels  ved  Læsning  af  Friberts 
Bog  om  Tilstanden  i  Wisconsin,  skrev  han  tre  smaa 
Hefter  til  Beskrivelse  for  den  danske  Landalmne 
om  Tilstanden  for  Nybyggere  i  Wisconsin,  og  om 
Gavnligheden  af  en  Udvandring  for  (d.  e.  af)  Al- 
muefolk ogsaa  herfra  didover"  (Sørensen:  Mit 
Levnetsløb,   1848.     Side   299). 

—  Første  Brev  til  mine  Venner  og  Lands- 
mænd i  Danmark,  indeholdende  en  Beskrivelse  af 
min  Udvandringsrejse  til  Amerika  og  af  mine  der 
gjorte  første  Erfaringer.  København  1853,  70 
Sider. 

—  Andet  Brev  til  mine  Venner  og  Be- 
kendte i  Danmark.  En  Beskrivelse  af  Forf.  Til- 
standen og  Levemaaden  i  Wisconsin,  i  Nordame- 
rika. Faaborg,  1855,  besørget  udgivet  af  P.  H. 
Leonhard,  22  Sider. 

—  Hvad  siger  Rasmus  Sørensen  nu  efter  hans 
tiaarige  Ophold  i  de  nordamerikanske  Fore.  Sta- 
ter, om  Forfatningen  og  Tilstanden  sammesteds,, 
navnlig  om  den  nuværende  Krig  derovre,  m.  m. 
København,   1861.     32   Sider. 

Denne  Bog  er  Gengivelse  af  Foredrag,  Forfat- 
teren holdt  i  København. 

—  Er  det  Klogskab  eller  Galskab  af  Folk  i 
Danmark  at  udvandre  til  Amerika?  Besvaret  til- 
ligemed en  Beretning  om  hans  sidste  Rejse  til 
Amerika  med  et  Følgerskab  af  150  danske  Ud- 
vandrere.    København,  1862,  16  Sider. 

—  Er  det  for  Tiden  nu  bedre  for  danske  Ud- 
vandrere at  søge  Arbejdsfortjeneste  og  Jordkøb  i 
Canada  end  i  Wisconsin  eller  i  nogen  anden  af  de 
vestlige  Fristater  i  Nordamerika?  Besvaret.  Kø- 
benhavn,  1863. 

Desuden  har  Sørensen,  baade  før  og  efter  at 
han  kom  til  Amerika  (i  1852)  i  Bladartikler,  Fore- 
drag og  paa  Rejser  virket  for  dansk  Udvandring 
til  Amerika.  Det  skyldes  særlig  ham,  at  de  første 
danske  Husmænd  tog  Vandringsstaven  og  drog  her 
til  Landet,  —  fra  Sælland,  Lolland,  Langeland  og, 
senere,  Jylland.  Og  særlig  i  Wisconsin  kan  man 
i  de  ældre  danske  Nybygder  finde  Mænd  og  Kvin- 
der, som  R.  S.  førte  her  til  Landet.  Og  her  i  Lan- 
det færdedes  han  meget  omkring  blandt  Danske, 
saa  det  er  ikke  med  Urette,  at  Topsøe  taler  om 
„Rasmus  Sørensens  lange  Ben".  (Fra  Amerika, 
-2det   Oplag,   Side   293.). 

Topsøe,  V  i  1  h. :  Fra  Amerika  —  med  Af- 
bildinger  og  et  Kort.  København,  1872.  Andet 
Oplag,  1876,  512  Sider.  Det  for  sin  Tid  dygtige 
Skrift  om  Amerika,  hvor  Forfatteren  'kun  opholdt 
sig  i  ca.  3  Maaneder  i  1871,  fik  sin  Efterfølger  i  H. 
•Cavlings  Bog  om  samme  Emne  i  1896,  og  Cavling 
kan  vel  nu  vente  sin  Efterfølger  i  Hr.  L.  C.  Niel- 
sens Bog  om  Amerika,  hvis  Udgivelse  ventes  med 
det  første. 

Watt,  Robert:  Fra  det  fjerne  Vesten.  — 
Skildringer  fra  Amerika.  —  3  Dele.  København 
1873,  74.  I  alt  896  Sider.  Disse  Amerika  Skil- 
dringer af  Thackerays,  Bret  Harte 's  og  Mark 
Twain's  danske  Oversætter  er  \'istnok  meget  livli- 
ge. Som  alle  Turister  har  denne  Forfatter  særlig 
været  ude   efter  det  pikante.     Det  er  vel   det, 

der  mest  tiltaler  de  fleste  Læsere,  og  Bøger  skri- 
ves jo  for  at  finde  Læsere. 

Vedsted,  H.  C. :  Amerika-Skildringer  — 
Natur  og  Kulturliv  i  den  ny  Verden.  København,, 
1911.  —  116  Sider.  Bogen  ledsages  af  en  Fortale 
af  H.  G.  Leach,  Dr.  phil.  Docent  i  skandinavisk  Li- 
teratur  ved  Harvard   University. 

ANM. : — ^Foruden  de  anførte  findes  der  en  hel 
Del  trykte  Skildringer  af  Amerika  og  Rejsen  der- 
til rundt  om  i  de  forskellige  danske  Blade  og  Tids- 
skrifter, som  det  er  mig  umuligt  her  at  opregne. 
Jeg  tillader  mig  derfor  at  henvise  Læserne  f.  Eks. 
til  „Højskolebladet",  „Nordisk  Maanedsskrift"  og 
dettes  Aflc^sere  „Historisk  Maanedsskrift"  oig 
„Danskeren". 

Af  trykte  Skrifter  kan  endnu  nævnes : 

B  a  1 1  i  n  g,  C. :  En  Sommer  i  Amerika.  Kø- 
benhavn,  1903. 

I  r  g  e  n  s — B  e  r  g  h,  A.  A.  H. :  Rejse  i  fire  Ver- 
densdele.    København    1891. 

Boberg,  A. :  En  dansk  Nybygd  i  Wisconsin. 
København  1909.     76  Sider. 

H  a  u  g  s  t  e  d,  L.  R. :  Fra  Turen  til  Californien. 
København,  1903. 

Fisher,  Hansen  C. :  Om  Amerika.  Kø- 
benhavn, 1903.     276  Sider. 

Larsen,  O.:  Eventyr  paa  Stillehavskysten. 
København. 

Nordentoft,  Joh.:  Blandt  Danske  i  Ame- 
rika.    København,    1906. 

Ved  Stillehavets  Kyster  af  H.  R.,  København, 
1901.     Trykt  som  Manuskript.     144  Sider. 

Østergaard,  Kr. :  Udvandrerbogen.  Kø- 
benhavn, 1904.     116  Sider. 


XI. 
DANSK   -  AMERIKANSKE    SKRIFTER 

som   omhandler   de   danske  Udvandreres   Færd   og 

Lidelser,   Vinding  og  Fremgang  samt  deres 

Virksomhed  paa  forskellige  Omraader 

i  deres  nye  Hjemland. 


Efterhaanden  har  ikke  faa  af  vore  Lands- 
mænd, særlig  af  de  ældre,  nedtegnet  en  Del  af  de- 
res Erindringer  fra  Udvandrerlivet  og  ladet  dem 
komme  for  Offentligheden  enten  i  de  danske  eller 
engelske    Blaade    saavelsom    i    Bogform.  Flere 

danske  Mænd  og  Kvinder  har  nedskrevet  Erindrin- 
ger om  deres  afdøde  Venner  og  Bekendte,  ligesom 
nogle  har  sat  sig  i  Spidsen  for  Foretagender,  der 
gik  ud  paa  at  samle  alle  de  Efterretninger,  som  end- 
nu kan  findes  om  Danske  i  Amerika  fra  ældre  og 
nyere  Tid  paa  de  forskelligste  Steder  her  i  Landet, 
og  enkelte  saadanne  Samlinger  er  bleven  offentlig- 
gjorte. Men  ligesom  det  paa  saa  mange  andre  Om- 
raader har  vist  sig  vanskeligt  at  samle  Danskerne 
i  Amerika  til  fælles  Foretagender,  der  ikke  har  ma- 
terielle Formaal.  saaledes  ogsaa  her,  og  maaske 
ikke  mindst  her,  hvilket  er  saa  meget  mere  at  be- 
klage, som  de  gamle,  der  kan  fortælle  om  Fortiden, 
for  hvert  Aar  bliver  færre  og  færre.  Desto  me- 
re maa  de  spredte  Bidrag  til  vort  Folks  Historie, 
som  de  foreligger,  paaskønnes.  Den  Liste  over 
saadanne  Skrifter,  som  her  meddeles,  er  vistnok 
langt  fra  fuldstændig.     Men  saa  kan  andre  jo  føje 

til,  hvad  der  mangler.  —  Det  er  ikke  let  at  sætte 
Skel  mellem  danske  ag  dansk-amerikanske  Skrif- 
ter; saa  meget  (kommer  her  an  paa  et  Skøn,  og  jeg 
har  vist  ikke  altid  haft  det  rette.  Men  jeg  gaar 
ud  fra,  at  en  Bog  er  ikke  dansk  blot,  fordi  den  er 
trykt  i  Danmark,  —  hvilket  er  Tilfældet  med  flere 
af  nedenanførte, — og  den  er  ikke  dansk-amerikansk, 
fordi  den  er  trykt  i  Amerika.  Kun  den  Dansker, 
der  har  gjort  Amerika  til  sit  Hjem  og  har  levet  her 
i  en  længere  Række  af  Aar,  nævnes  med  Rette  en 
Dansk-Amerikaner,  enten  han  saa  lever  i  Danmark 
eller  her  i  Landet. 

Andersen,  A.  M.,  dansk  Præst :  Hvor  Dansker- 
ne i  Amerika  findes.     Blair,  Nebr.,  1903.     32  Sider. 

Andersen,  C.  P. :  Kampen  paa  Liv  og  Død,  el- 
ler 26  Aar  i  Amerika.  København. — Forfatterens 
Forlag,  140  Sider. 

Dette  Skrift  tages  med  for  Kuriositetens  Skyld 
og  som  Eksempel  paa,  at  en  Mængde  Mennesker 
synes  at  mene,  at  Verden  absolut  tramger  til  at 
gøres  bekendt  med  hvad  de  har  oplevet,  selv  om 
det  er  nok  saa  almindeligt.  Jeg  har  truffen  ikke 
faa  Landsmænd  her  i  Landet,  som  har  skrevet  de- 
res Levnetsløb,  nogle  paa  Dansk,  andre  paa  En- 
gelsk, som  de  rejste  rundt  og  solgte  for  fri  Kost  og 
Logi  og  Betaling.  Denne  Forfatter  overgaar  sig 
selv,  idet  han  mod  Slutningen  af  sin  Bog  giver, 
hvad  han  kalder  „en  Kortfattet  Udtale  Lærebog 
for  Udvandrere  til  Amerika."  Den  er  helt  vist 
uden  Lige  eller  Sidestykke  i  noget  Sprog. 

Andersen,  R.,  Pastor:  Emigrantmissio- 
nen —  kirkelig  Vejledning  for  Udvandrere.  — 
Udgivet  af  „Den  dansk  evang.  luth.  Kirke  i  Ame- 
rika, 1884,  120  Sider.     Denne  Bog  er  siden  udkom- 

men  i  Danmark  i  en  forkortet  Udgave.  I  sin  op- 
rindelige Skikkelse  er  den  i  Virkeligheden  mere 
en  Emigrantsmissions-  og  Kirkehistorie  end  en  Vej- 
ledning for  Udvandrere.  Men  den  indeholder  ikke 
uvigtige  Bidrag  til  Danskernes  Historie  i  Amerika. 
Det  samme  er  Tilfældet  med  Forfatterens  øvrige 
Skrifter,  saaledes  f.  Eks.  hans  store  Bog  „Den  evan- 
gelisk luth.  Kirkes  Historie  i  Amerika"  1889,  672 
Sider,  der  dog  mere  er  et  Magasin  for  de  mest  mi- 
nutiøse Efterretninger  —  end  en  Historie.  Ikke 
destomindre  vil  enhver,  der  sysler  med  Danskernes 
Historie  i  Amerika,  vide  R.  Andersen  Tak  for  hans 
utra^ttelige  Samlerflid. 

Bay,  J.  C.:  Kort  over  Udbredelsen  af  Danske 
i  Amerika,   1897. 

—  Fru  Christina  Grundtvig,  Cedar  Falls,  Io- 
wa,  1907.     16   Sider. 

Bille,  John  H. :  A  History  of  the  Dånes  in 
America,  with  Map.  Madison,  Wis.,  1896. — 48  Pa- 
ges. Findes  i  „Transactions  of  the  Wisconsin  Aca- 
demy  of  Sciences,  Arts  and  Letters,  Vol.  XI. 

Blade  af  dansk-amerikansk  Historie  —  rigt 
illustreret.  Minneapolis,  C.  Rasmussen  Publ.  Co. 
1908.    96  Sider.    Særtryk  af  „Danske  i  Amerika' \ 

Bodholt,  K.  C:  Et  Par  Mindeblade  om  J. 
K.  Bodholt,  Cedar  Falls,  1887.     70  Sider. 

Christiansen,  C  i  1  i  u  s :  En  Pioneers  Hi- 
storie. —  Erindringer  fra  Krigen  mellem  Nord-  og 
Sydstaterne.     Aalborg,  1909.  —  159  Sider. 

Forfatteren,  en  af  de  mange,  som  ved  Læs- 
ningen af  Rasmus  Sørensens  Skrifter,  fik  Lyst  til 
Amerika,  hvor  han  landede  i  1853,  er  en  af  de  æl- 
dre Settlere  i  Ny  Danmark,  Wis.,  og  siden,  efter 
sin    Deltagelse    i   Borgerkrigen,    i    Shelby    County, 

Udvandring  til  Amerika.  5 

Iowa,  samt  i  So.  Dakota.  -Hans  fordringsløse 
Skildring  af  Nybygger-  og  Soldaterlivet  vil  læses 
med  Interesse.  Han  og  hans  to  Brødre  var  med 
til  at  danne  Baptistmenigheden  i  Ny  Danmark  i 
1859. 

Danske  i  Amerika,  1ste  Bind,  med  2  Afdelinger 
—  rigt  illustreret.  Minneapolis,  1908.  416  og  368 
Sider. 

Desværre  venter  dette  store  og  smukke  Arbejd 
de  endnu  paa  sin  Fuldendelse,  som  det  er  at  haabe 
maa  naaes  i  en  ikke  f jærn  Fremtid. 

Den  danske  evang.  luth.  Trinitatis  Menighed  i 
Chicago.  En  Beretning  om  de  første  25  Aar.  Chi- 
cago, 1897.     60  Sider. 

E  r  i  c  k  s  e  n,  Peter,  Pastor:  Til  Minde 
om,  —  Samlet  og  udg.  af  Pastor  A.  Faber,  Clinton^ 
Iowa.     58  Sider. 

Falck,  Chr.  Pastor:  Om  og  af  Pastor  N. 
B.  Grønbeck,  Neenah,  Wis.,  1898,  —  124  Sider. 
Kan  faaes  hos  Udgiveren,  Pastor  C.  Falck,  Jewell, 
Iowa. 

Femtiaarsskrift,  —  udgivet  i  Anledning  af  den 
dansk-norske  Methodismes  50  Aars  Jubilæum,  1901, 
af  H.  P.  Bergh,  Chicago.  Den  norsk-danske  Bog- 
handel, 1901,  —  88  Sider.  I  dette  norske  Skrift 
findes  bl.  a.  en  kort  Levnetsskildring  af  den  dansk- 
norske Methodismes  Stifter,  Danskeren  C.  B.  Wille- 
rup  —  med  Portrait  (Side  15 — 19)  samt  en  kort 
Beretning  om  „Methodismen  i  Danmark"  (72 — 82} 
m.  m. 

Frost,  A.  C. :  30  Aar  i  Amerika.  —  Skildring 
af  en  Danskers  Liv  i  Amerika,  Aalborg,  1908,  141 
Sider.  „Det  er  min  gode  Hukommelse  ved  Siden  af 
Tilliden  til  mig  selv,  der  har  hjulpet  mig  fremad!" 

siger  Forfatteren  paa  Bogens  sidste  Side,  —  en 
nok  saa  god  Betegnelse  for  Bogens  Indhold,  der 
Adser,  hvorledes  Forfatteren  fra  Tjenestekarl,  Fat- 
tighuslem, Bissekræmmer,  osv.,  svinger  sig  op  til 
Kt^hmand,  Kolonistifter,  Rigsdagsmand,  osv.  Om 
Forfatteren  havde  været  lidt  mindre  glad  ved  sig 
selv,  vilde  Bogen  kunne  læses  med  ikke  mindre  In- 
teresse. Som  den  er,  giver  den  en  god  Skildring 
af  Livet  blandt  Danskerne  i  Illinois  og  det  nordli- 
ge Wisconsin  i  sin  Tid. 

H  a  n  n  i  b  a  1,  P.  M. :  Halvhundredaar  i  Ameri- 
ka. —  Minder  fra  Nybygget-livet  fremad.  Blair^ 
Nebr.,   1906,   105   Sider. 

Forfatteren  af  dette  lille  Skrift  er  en  Søn  af 
Pioneeren  Lars  Hannibal  (død  1882)  og  kom  som 
lille  Dreng  her  til  Landet  med  sin  Fader,  i  1856. 
Som  Dreng  kom  han  til  at  tjene  hos  en  dansk  Druk- 
kenbolt i  Wisconsin,  hvilket  maaske  har  bidraget 
til  at  gore  ham  til  den  ivrige  Afholdsmand  han  er. 
En  stærk  Tunghørighed  har  gjort  ham  til  Forfat- 
ter. Xæ-rværende  Skrift  er  væsentlig  en  Oversæt- 
telse af  hans  engelske  Bog:  ,,Thrice  a  Pioneer'', 
og  giver  en  god  Skildring  af  Nybyggerlivet  i  Wis- 
consin og  siden  i  Howard  County,  Nebr.  Bogen 
faaes  hos  Forfatteren.:  Adresse:  Dannebrog,  Nebr. 

Hansen,  Carl  og  Michael  Salomon: 
De  forenede  Staters  danske  Almanak  og  Haand-  og^ 
Aarbog  —  for  1914.  Seattle,  Wash.,  Danish  Pub- 
lishing  House,  208  Sider. 

—  Samme  1915. 

Dette  smukke  Foretagende  bør  stdttes  af  alle 
Danske,  der  har  Interesser,  som  naar  videre  end 
til  den  snævre  Kreds,  hvori  de  lever. 

Hansen,  I.  M.  Pastor:  En  Guds  Mand  — 

nogle  Mindeord  over  Præsten  L.  Mathiasen.  Blair, 
Danish  Luth.  Publ.  House,  1903.  106  Sider,  med 
Portræt. 

do:     Pastor    Rohes     Mindetavle,     sammesteds, 

1911.  —  60  Sider,  med  Portræt. 

H  e  e  d  e,  J.  P. :,  Pastor:  Over  Hav  og  Land. 

—  Rejse  Erindringer.  Alta.,  Iowa,  1895.  —  206 
Sider,  med  Fortale  af  Pastor  P.  C.  Trandberg. 

H  e  1  w  e  g,  H. :  Den  gamle  Smed.     København, 

1912,  72  Sider  med  Billede  af  Søren  Pedersen. 
Bogen  er  en  Skildring  af  en  nok  saa  mærkelig 

Personlighed  blandt  <?le  Danske  i  Amerika,  en  af  de 
mange,  Rasmus  Sørensen  har  vist  Vej  til  Amerika, 
Smed  Søren  Pedersen  i  Luck,  Wisconsin. 

H  e  n  i  u  s,  Max  Dr.  Phil.:  (Udgiver  af)  Den 
danskfødte  Amerikaner,  Bidrag  til  Belysning  af 
hans   Liv   og   Gerning.     Chicago,    1912.     232    Sider 

—  trykt  som  Manuscript.  Det  maa  beklages,  at 
dette  oplysende  Skrift,  Bidrag  fra  mange  forskel- 
lige, der  udkom  som  Pestskrift  i  Anledning  af  Ræ- 
bildparkens  Indvielse,  —  ikke  er  i  Boghandelen. 

Jensen,  Martin:  Livet  i  Fattig-  og  Daa- 
rehus.  —  Tildels  nedskreven  under  hans  Ophold 
som  Patient  paa  Sindssygeanstalten  i  Mendota  ved 
Madison,  Wis.  Minneapolis,  1893  —  Forfatterens 
Forlag,  208  Sider. 

Denne  Bog  kan  tjene  som  Eksempel  paa  ikke 
saa  faa  af  vore  Landsmænd  her  i  Landet,  som  — 
desværre  tit  med  Urette  —  er  havnet  paa  de  Ste- 
der, den  omhandler. 

Johnson,  Volkmar:  I  Amerika.  Chica- 
go, 1883,  70  Sider. 

Jørgens  en,  L. :  Amerika  og  de  Danskes  Liv 
lierovre.     København,  1865,  24  Sider. 

Kild  si  g,  J.  J.,  Pastor:  Pastor  P.  C.  Trand- 
bergs  Liv  og  Virksomhed,  Blair,  Nebr.,  1912.. 
75   Sider. 

Madsen,  J.  Pastor :  Ebenezers  første  Dage 
i  „Føbe"  1914,  November  og  December. 

M  a  1 1  e  s  o  n  s  Liv  og  Adventbevægelsens  Be- 
gyndelse blandt  Skandinaverne.  College  View^ 
Nebr.,  1908,  296  Sider  med  flere  Billeder. 

Det  for  almindelige  Læsere  mest  interessante  i 
denne,  nu  afdøde  Langelænders  Levnet  er  hvad 
der  fortælles  om  Rejsen  til  Amerika  (1855)  og  Li- 
vet i  den  danske  Nybyd,  Ny  Danmark,  Wis.,  i  de 
tidligere  ofte  trange  Dage. 

Michaelis,  Karin  og  Dahlerup 
Joost:  Danske  Foregangsmænd  i  Amerika.  Kø- 
benhavn, 1911.     101   Sider. 

Nelson,  O.  N. :  History  of  Scandinavians- 
and  Successful  Scandinavians  in  the  U.  S,,  Vols. 
I.  and  II.  —  Minneapolis,  Minn.,  1893  and  1897. 
O.  N.  Nelson  &  Co.,  543  and  498  Pages,  with  por- 
traits. 

Indeholder  ikke  saa  faa  Biografier  ogsaa  af 
Danske  i  Wisconsin,  Minnesota  og  loAva.  Det  sam- 
me er  Tilfældet  med  en  Mængde  „County  Histories"" 
rundt  om  i  Amerika,  som  det  her  vilde  blive  for 
vidtløftigt  at  opregne. 

Rasmussen,  August:  Pioneerlivet  i  det 
store  danske  Settlement  i  Montcalm  County,  Michi- 
gan, 1856—1904.  Blair,  Nebr.,  80  Sider  med  4 
Billeder.  Faaes  hos  Forfatteren :  Adresse :  Gowen, 
Montcalm  Co.,  Mich. 

Samme :  Pioneer  Life  in  the  Big  Dåne  Settle- 
ment, Montcalm  County,  1856—1902,  24  Pages. 
4  Pictures. 


70 

Den  ældste  og  mindste  af  disse  Bøger,  hvoraf 
den  største  er  en  bearbejdet  Oversættelse,  er  ab- 
solut den  bedste  og  livligste. 

Riis,  Jacob  A. :  The  Making  of  an  Ameri- 
can. New  York,  MacMillan  Co.,  1*901.  443  Pages. 
Flere  Udgaver.  For  nylig  er  der  udkommen  en 
^,Popular  Edition"  af  Bogen  til  en  Pris  af  50Cts. 

S  a  1  m  o  n  s  e  n,  M. :  Brogede  Minder  fra  40 
Aars  Ophold  i  Chicago.  København,  1913.  —  191 
Sider  med  Billede  af  Forfatteren.  Skildrer  særlig 
Foreningslivet  i  ældre  Tid,  blandt  Danske  i  ,, Have- 
staden" —  og  mange  af  de  mærkelige  Personlig- 
heder, som  har  opholdt  sig  i  Byen  i  længere  eller 
kortere  Tid.  Den  aldrende  Forfatter,  der  døde 
før  hans  Bog  udkom  i  Trykken,  fortæller  kvikt  og 
livligt,  her  paa  det  danske  Sprog,  som  tidligere 
paa  Engelsk  i  hans  Bog:  „From  the  Marriage  Li- 
cense   Window".     Chicago,    1887.     206   Pages. 

Smit  h,  M.  A. :  Paa  Jagt  efter  Lykken.  — 
Minneapolis. 

Som  m  er,  M  o  g  e  n  s  A. :  Stadier  paa  Livets 
Yej.  —  Et  kortfattet  Levnetsløb  af  M.  A.  Sommer, 
M.  D.     2den  Del.     Chicago,  1891.     100  Sider. 

Første  Del  af  Forfatterens  Levnet  udkom  i 
Aalborg,  hvor  han  da  sad  i  Fængsel  —  i  1868.  Man- 
ge Sider  af  denne  2den  Del,  som  begynder  med 
„Mine  Forfædre"  og  slutter  med  „Pilgrimssang", 
giver  Anvisning  paa  Mediciner,  som  Forfatteren, 
der  var  et  stort  Stykke  af  en  Kvaksalver,  anbefa- 
ler sine  Læsere.  Sommer  var  en  mærkelig,  urolig 
og  meget  begavet  Mand,  der  har  haft  Indflydelse 
paa  mange  af  sine  Landsmænd  her  i  Landet. 

Vi  g,  P.  S. :  Danske  i  Amerika.  —  Nogle  Blade 
af  den  danske  Udvandringshistorie,  særlig  den  æl- 

dre,  —  samt  en  Oversigt  over  Danskernes  Tal  og 
Udbredelse  i  de  Forenede  KStater.  Blair,  Danish 
Lnth.  Publ.  House,  1900.     109  Sider. 

Er  et  Aftryk  af  en  Række  Artikler,  jeg  i  sin 
Tid  skrev  i  „Danskeren".  Trods  al  sin  Ufuldkom- 
menhed har  den  Betydning  som  et  første  Forsøg 
af  sin  Art. 

—  Elk  Horn  i  Iowa,  1875—1900.  —  Nogle  Bla- 
de af  det  store  danske  Settlements,  samt  af  den 
danske  evang.-luth.  Menigheds  Historie  i  de  forløb- 
ne 25  Aar.  I  Anledning  af  Menighedens  Jubilæum. 
Blair,   Danish   Luth.    Publ.   House,    1901.   54   Sider. 

—  Danske  i  Amerika.  —  Den  a^ldre  Tid  til 
1860,  358  Sider.  Findes  i  Værket  ,, Danske  i  Ame- 
rika"  (se  foran). 

—  Trinitatis  Seminarium  —  den  første  danske 
Præsteskole  i  Amerika,  1886—1911.  Et  Bidrag  til 
den  lutherske  Kirkes  og  det  danske  Folks  Historie 
i  Amerika.  Blair,  Nebr.,  Danish  Luth.  Publ.  House, 
1911.     43  Sider  med  mange  Billeder. 

— -  Den  forenede  danske  evangelisk-lutherske 
Kirke  i  Amerika.  En  kort  Oversigt  over  dens  Hi- 
storie og  Virksomhed.  1912,  —  findes  i  ,,Den  dansk- 
fødte Amerikaner",  Side   45 — 72. 

—  The  Danish  Evangelical  Lutheran  Church 
in  America,  1914.  Findes  i  „The  Distinctive  Doc- 
trines  and  Usages  of  the  General  Bodies  of  the 
Evangelical  Lutheran  Church  in  U.  S.,  2nd  Edition, 
Philadelphia,    1914.     Pages    262—275. 

En  Mængde  Oplysninger  om  de  Danskes  Liv  og 
Færd  her  i  Landet  findes  i  de  danske  Ugeblade  og 
Tidsskrifter  her  i  Landet,  baade  de,  der  nu  udkom- 
mer, saavelsom  de  ved  Døden  afgangne.  En  Op- 
regning af  disse  vilde  blive  altfor  vidtløftig.  — 

Tillæg :  Skrifter^  om  Mormonerne. 

Da  det  ikke  er  min  Hensigt  at  opregne  pole- 
miske Skrifter  mod  Mormonismen,  af  hvilke  der 
findes  en  Mængde  paa  Dansk,  skal  jeg  her  kun 
nævne  saadanne  Skrifter,  som  har  historisk  Inte- 
resse i  det  Hele.  Af  dem  kender  jeg  ikke  ret 
mange : 

A  h  m  a  n  s  o  n,  John:  Vor  Tids  Muhamed.  — 
Omaha,  1876,  170  Sider. 

Dette  anti-morraonske  Skrift  af  en  svensk  født 
Forfatter  har  særlig  Interesse  for  os  Danske  der- 
ved, at  det  fortæller  om  Mormonismens  Indførelse 
i  Danmark  og  Norge  (Side  5 — 14)  og  om  Rejsen 
til  Utah  med  dens  Besværligheder  med  de  af  Brig- 
ham Young  opfunde  Trækvogne  (hand-cars).  (Si- 
de 16-25). 

Michelsen,  Christian:  Levnetsskil- 
dring.  —  Los  Angeles,  California,  1886.  —  92  Si- 
der. 

Ogsaa  anti-mormonsk,  men  fortæller  godt  om 
Mormonernes  Virksomhed  i  Danmark,  Rejsen  til 
Zion   (i  1866)  samt  Livet  der. 

Jensen,  Andrew:  „Morgenstjernen".  —  Et 
historisk  biografisk  Maanedsskrift,  1 — 3  Aargang^ 
Salt  Lake  City,  Utah,  1882—84. 

Dette  Maanedsskrift  behandler  særlig  Mor- 
monmdssionen  i  Danmark  fra  den  første  Tid  og  gi- 
ver mange  Livsskildringer  af  de  tidligste  danske 
Mormonmissionærer  —  samt  ikke  faa  Træk  af  den 
Modstand,  de  mødte  i  Danmark,  saavelsom  om  Ud- 
vandringen til  Utah. 


Det  vil  af  denne  ufuldstændige  og  ufuldkom- 
ne  Oversigt  ses,   at  der  er  ikke   faa   Skrifter,   der 

handler  om  Amerika  og  om  Danske  i  Amerika.  De 
fleste  af  sidste  Slags  er  vel  kun  smaa,  men  selv 
saaledes  gdver  de,  hver  paa  sin  Maade,  deres  Bi- 
drag til  vort  Folks  Historie  her  i  Landet,  der  sta- 
dig venter  paa  sin  Forfatter  og  Forlægger.  —  Det 
var  meget  at  ønske,  at  de  Samlinger  til  denne 
Historie,  der  alt  findes,  maatte  kunne  samles  paa  et 
bestemt  og  sikkert  Sted,  og  at  interesserede  Mænd 
vilde  arbejde  hen  til  at  faa  den  forøget.  Desvær- 
re er  Udsigterne  hertil  vist  kun  lidt  lyse  her,  hvor 
den  enkelte  har  travlt  med  sit. 


XII. 

LIDT  OM  REJSEN  TIL  AMERIKA, 
SÆRLIG  I  ÆLDRE  DAGE. 


Og  for  at  komme  didhen  herfra, 
Man  sejle  maa  over  Vandet. 
Chr.  Winther. 
„Skade,  at  Amerika  ligge  skal  saa  langt  herfra," 
sang  man  i  sin  Tid,  i  Danmark,  og  man  gjorde  saa 
med  Rette;  thi  vel  er  der,  i  en  vis  Forstand  lige 
saa  langt  fra  Danmark  til  Amerika  nu  som  for  150 
Aar  siden  eller  for  50  Aar  siden  —  og  dog  allige- 
vel, hvilken  Forskel!  I  vore  Dage,  da  man  har  lært, 
at  alle  Størrelser  og  Afstande  er  relative,  —  er  der 
jo  næsten  ingen  Afstande  mere,  da  taler  man  om 
Omaha,  som  om  det  laa  nogle  faa  Stationer  udenfor 
København.  I  gamle  Dage  var  det  anderledes,  da 
kendte  man  intet  Omaha,  og  da  laa  Amerika  om- 
trent lige-  saa  langt  fra  Danmark  som  Maanen. 
Man  gruede  ved  at  tænke  paa  den  lange  Rejse.  Ja, 
jeg  husker  saa  nøje,  at  da  jeg  —  1879,  stod  paa 
Falderebet  for  at  gaa  til  det  fjerne  Vesten  og  drog 
omkring  for  at  sige  Farvel  til  Slægt  og  Venner,  — 
min  gamle  Bedstemoder  og  Gudmoder  sagde  til 
mig  ved  Afskeden:  „Aa,  Herre  Gud,  Peter,  a'  vild' 
endda  heller'  ha'  fulgt  Dig  til  Kirkegaarden,  for 
saa  vidst  a  da,  hvor  du  var,"  og  saa  græd  hun,  det 
gamle  Skind,  ved  Tanken  om,  at  jeg  skulde  ud  paa 
„de  stu'er  Vand",  som  hun  »agde.     Jeg  forlod  Es- 

bjerg  den  2J:de  September  og  var  i  Chicago  den 
17de  Oktober,  Rejsen  over  Atlanten  tog  17  Dage. 
„Det  store  Vand"  har  skræmmet  mange.  Jeg 
husker  Fortællingen  om  den  Bornholmer,  der  hav- 
de været  i  Californien  og  fundet  Guld,  og  kom 
hjem  for  at  tage  sin  Familie  med  til  den  store  nye 
Verden,  hvor  han  havde  gjort  sin  Lykke.  Hans 
Kone  vilde  ikke  med,  for  var  der  end  nok  saa  me- 
get Guld  i  Amerika,  saa  laa  „det  store  Vand"  imel- 
lem, og  det  vilde  hun  ikke  ud  paa.  Manden  maat- 
te  saa  ene  afsted  igen  —  for  at  finde  mere  Guld. 
Tilsidst  havnede  han  nok  saa  hos  Mutter  der  hjem- 
me, men  hans  Sønner  tog  til  Amerika  for  at  tage 
Vare  paa  det  nye  Hjem,  som  Faderen  havde  bygget 
i  Californien.  Og  paa  denne  Side  har  jeg  mødt 
ikke  faa  Kvinder,  som  gerne  nok  vilde  se  Danmark 
og  de  kære  der  hjemme  igen,  men  „det  store  Vand" 
og  Søsygens  Kvaler  havde  sat  saadan  Skræk  i  dem, 
at  de  ikke  turde  vove  sig  ud  paa  det  igen.  Og  der 
var  den  unge  Mand,  der  havde  gjort  det  godt  i 
Amerika  og  rejste  til  Danmark  for  at  finde  sig 
en  Brud  og  saa  komme  igen :  han  fandt  og  vandt 
Bruden,  men  kom  ikke  igen,  des  formedelst,  at  Bru- 
den ikke  vilde  med,  og  saa  maatte  han  blive,  kan 
jeg  tro.  Jeg  har  talt  med  den  Slags  Folk  i  Dan- 
mark; en  af  dem  fortalte  mig  omtrent  som  følger: 
Det  gaar  an  at  være  her  hjemme  den  meste  Tid, 
men  om  Foraaret,  naar  Trækfuglene  kommer,  saa 
er  der  noget  i  mig,  der  drager  mod  Amerika  saa 
stærkt,  saa  stærkt,  men  blive  maa  jeg  jo,  for  Mut- 
ter vil  ikke  med,  og  nu  er  Flokken  saa  ogsaa  for 
stor.  Og  jeg  husker  --  men  det  var  jo  om  Rejsen 
til  Amerika,  vi  skulde  høre,  saa  det  faar  være  nok 
af  den  Skuffe. 

Naar  man  kommer  til  at  tale  med  danske  Ind- 
vandrere til  Amerika  om  deres  Rejse  hertil,  saa  vil 
man  som  Regel  finde,  at  de  nøje  husker  Dagen,  da 
de  forlod  det  gamle  Land,  Navnet  paa  det  Skib, 
de  sejlede  med  til  Amerika,  Navnene  paa  en  Del 
af  deres  Rejsekammerater,  Dagen  da  de  ankom  til 
den  rige  Verden  og  naturligvis  ogsaa  Byen,  hvor 
de  kom  i  Land.  I  de  trykte  Beretninger  er  tit  Ski- 
bets Navn  sprungen  over,  men  de  fleste  husker  det 
ellers  nok.  Og  det  er  ikke  saa  sært,  for  Skibet  blev 
for  dem  Mellemstationen  mellem  de  to  Verdener: 
den,  hvor  de  fødtes  og  opvoksede  og  havde  deres. 
Minder  fra  —  og  saa  den,  de  stilede  imod  i  Haabet 
om  at  opnaa  det,  der  var  dem  nægtet  i  den  gamle 
og  kendte  Verden.  Ofte  var  Rejseselskabet  sammen- 
sat baade  af  dem,  der  kun  kendte  den  gamle  Ver- 
den, og  af  enkelte,  som  ogsaa  havde  været  i  den 
ny,  som  de  saa  maatte  fortælle  om,  gerne  for  meget 
[interesserede  Tilhørere,  hvis  tusinde  Spørgsmaal 
maatte  besvares,  saa  godt  det  lod  sig  g<Åre.  Ikke 
sjælden  blev  der  under  Rejsen  til  Amerika  sluttet 
Venskaber,  som  varede  Livet  ud,  indgaaet  Forlovel- 
ser, af  hvilke  nogle  paafulgtes  af  Ægteskaber,  an- 
dre af  Forglemmelse,  undertiden  med  Tilhug  af 
stakkels  Skabninger,  der  ikke  kendte  deres  Fader 
og  kun  lidt  til  deres  ]\Ioder  og  endnu  mindre  til  en 
Moders  Kærlighed.  Et  Udvandrerskib  er  en  lille 
Verden  for  sig,  sammenknyttet  med  fadles  Farer 
og  fælles  Haab,  en  Verden,  der  mindes  længe  af 
dem,  der  har  levet  i  den. 

Medens  Rejsen  fra  Danmark  nu  om  Dage  er 
nærmest  at  ligne  ved  en  Uges  Lystsejlads,  saa  var 
den  i  sin  Tid  noget  helt  andet.  Og  medens  den,  der 

vil  til  Amerika  nu,  kan  vælge,  om  han  vil  rejse  med 
danske,  tyske  eller  eng-elske  Dampskibslinier,  der 
alle  har  direkte  Forbindelse  med  x\merika  og  alle 
har  deres  Agenter  i  Danmark,  saa  gik  det  i  ældre 
Tid  helt  anderledes  til.  For  det  første  var  der  in- 
gen Dampskibe,  som  jo  er  en  nyere  amerikansk  Op- 
findelse, som  først  efter  længere  Tids  Forløb  kom 
i  Udvandringens  Tjeneste.  Og  af  Sejlskibe  var  der 
kun  faa,  som  tog  til  amerikanske  Havne,  og  slet 
ingen  som  udelukkende  havde  Udvandrere  til  Lad- 
ning. Der  maatte  derfor  søges  og  ventes  paa  Skibs- 
lejlighed, tit  ikke  saa  kort  Tid  forud  for  Rejsen. 
Det  har  sin  Interesse  at  høre  noget  om,  hvor  lang 
Tid  en  Amerikarejse  tog  i  ældre  Tider.  Jeg  skal 
derfor  anføre  nogle  Vidnesbyrd  derom.  I  Olden- 
dorps  ,,Geschichte  der  Mission  der  evangelischen 
Bruder  auf  —  St.  Thomas,  St.  Croix  und  St.  Jan" 
1ste  Del.  Side  50 — 60,  beregner  den  omhyggelige 
Forfatter  Afstanden,  som  et  Sejlskib  maa  tilbage- 
lægge fra  København  til  St.  Thomas,  til  14 — 1500 
tyske  Mil,  og  han  siger,  at  denne  Rejse  sædvanlig 
varede  henved  10  Uger,  og  den,  som  tænker  paa 
at  gøre  denne  Rejse,  siger  han,  gør  bedst  i  at  for- 
berede sig  paa,  at  den  vil  vare  mindst  saa  længe. 
Nævnte  Bog  udkom  i  1777. 

I  Bogens  2den  Del  fortælles,  at  de  første  Hernn- 
hutter-Missiomprer,  som  drog  til  St.  Thomas,  gik 
om  Bord  i  et  hollandsk  Skib  i  København  den  8de 
Oktober,  1732,  og  landede  paa  St.  Thomas  den 
13de  December,  altsaa  varede  Rejsen  knap  9  Uger. 
I  1733,  da  det  næste  Selskab  af -Brødre  tog  til  St. 
Thomas,  tog  Rejsen  med  Skibet  „Enigheden"  fra 
12te  November  1733  til  Ilte  Juni  1734,  som  han 
siger  „over  27  Uger." 

Da  den  teologiske  Kandidat  Jakob  Friis  fra 
Fyen,  som  havde  sluttet  sig  til  Brc^drekirken,  i 
1753  ved  Lodkastning  blev  bestemt  til  at  rejse  til 
Pennsylvania,  var  det  Skib,  han  rejste  med,  lo 
Uger  paa  Søen  fra  London  til  Pennsylvania,  „og 
de  sidste  6  Uger",  fortæller  Friis,  „var  Rejsen  paa 
Grund  af  Proviantmangel  ikke  saa  lidt  besværlig.'^ 

Da  det  norske  Selskab  af  Emigranter,  som 
er  saa  vel  kendt  nnder  Navnet  „Sluppefolket", 
den  4.  Juli,  1825  styrede  nd  fra  Stavanger  i  Nor- 
ge for  at  gaa  til  Amerika,  varede  Rejsen  14  Uger^ 
før  de  naaede  New  York.  Henved  23  Aar  senere. 
da  det  fdrste  større  Selskab  af  Landboere  fra  Dan- 
mark, bestaaende  af  Langelændere,  Sæ^lændere  og 
enkelte  fra  Lolland,  gav  sig  paa  Rejsen  til  Ame- 
rika, i  alt  omkring  ved  50  Personer,  blev  de  i  Ham- 
iborg  fordelt  paa  to  Skibe,  af  hvilke  det  sidste, 
Skonnertbriggen  ,,Perseverance",  forlod  Hamborg- 
den  Ilte  April,  1848,  og  naaede  New  York  den 
28de  Maj,  medens  det  første  Skib,  der  forlodHam- 
borg  den  20de  Marts,  1848,  fdrst  landede  i  New 
York  først  i  Juni  Maaned.  Rasmus  Sørensen,  som 
havde  paa  virket  ovenfor  nævnte  Selskab,  skulde 
selv  have  været  med.  I  hans  Bog  „Mit  Levnetsløb"' 
som  han  sluttede  den  15de  Jan.,  1848,  siger  han 
(Side  300)  :  „Han  agter,  om  G-ud  vil,  at  afrejse 
med  det  første  Skib,  der  fra  Hamborg  afsejler 
til  New  York-  efter  Marts  Maaneds  Begyndelse 
næstkommende."  Sørensen  kom  ikke  med  den- 
gang, men  blev  Rigsdagsmand,  Højskoleforstander, 
osv.,  til  1852. 

Da  han  i  1852  fra  Wisconsin  skrev  „Mit  første 
Brev",  siger  han  deri  (Side  16)  :  ,,Den  almindelige 
Overfarts  Tid  er  sædvanlig  ( !)  kun  6 — 7  a  8  Uger." 

Hans  egen  Rejse  til  Amerika  varede  fra  15de 
April,  1852,  til  10de  Juni,  „lige  8  Ugersdagen  efter 
vor  Afrejse  fra  Hamborg."  (Side  47).  Men  Ski- 
bet hed  ogsaa  „Washington",  en  tremastet  Bark. 
Rejsepenge  var  dengang  80  prøjssiske  Thaier  for 
en  voksen  Person  paa  1ste  Kahyt,  57  for  2den  Ka- 
hyt og  for  Mellemdæk  44  Thaier. 

Sidst  i  Halvtredserne  var  et  Selskab  af  Møen- 
boer  med  Sejlskib  fra  Danmark  til  New  Orleans. 
De  var  paa  Havet  i  over  8  Maaneder  og  led  megen 
Nød.  De  sejlede  vildt,  kunde  i  lang  Tid  ikke  fin- 
de ud,  hvor  de  var.  Flere  af  disse  Danske  drog 
til  Moline,  Illinois,  hvorfra  nogle  af  dem  siden  kom 
til  Elk  Horn,  Iowa. 

Fra  1866  har  jeg  Stumper  af  to  Beskrivelser 
om  Danskes  Rejser  til  Amerika.  Den  ene  er  Bød- 
ker Peder  Hansens,  der  har  beskrevet  sin  Rejse 
paa  Vers.  Hans  Rejse  fra  hans  Fødeø,  Langeland, 
varede  fra  2den  April  1866  til  4de  Juli,  da  han 
kom  til  Owatonna,  Minn.  Men  Rejsen  fra  Liver- 
pool til  New  York  gjorde  Skibet  „Erin"  paa  20 
Dage.  „Eleve  Hundrede  Mand  til  Amerikas  Land, 
bragte  den  uden  sørgende  Følger"  skriver  den 
poetiske  Bødker. 

Den  anden  Rejse  i  1866  endte  knap  saa  lykke- 
ligt. Det  var  med  Skibet  „Peruvian",  vistnok  en 
Damper,  af  Inman  Linien,  der  havde  700  Passa- 
gerer ombord,  og  blandt  dem  mange  Danske,  af 
hvilke  ikke  faa  var  fra  Møen.  Paa  Havet  blev 
flere  af  Passagererne  syge  af  Kolera;  femten  døde 
under  Overrejsen  og  blev  sænket  i  Havet.  De,  som 
kom  levende  til  New  York,  maatte  ligge  i  Karantæ- 
ne i  7  Uger.  Saa  laxigt  stemmer  mine  Kilder  over- 
ens, men  saa  siger  den  ene,  at  af  de  700  døde  126, 

en  anden  siger  124,  og  en  tredie  siger:  hver  12te 
Mand  døde.  Flere  danske  Børn  kom  til  Amerika 
som  forældreløse,  og  Forældre  som  barnløse.  Ras- 
mus Hansen,  der  har  levet  snart  50  Aar  i  Elk  Horn, 
Iowa,  var  med  som  Passager,  blev  ogsaa  syg, 
men  kom  sig.  Jeg  har  talt  med  ikke  faa  Danske, 
som  kom  med  nævnte  Skib  til  Amerika,  og  de  har 
alle  med  Taknemlighed  omtalt,  hvorledes  General 
Christensen  og  Konsul  Beck,  begge  i  New  York, 
besøgte  deres  syge  Landsmænd,  sørgede  for  Pro- 
viant til  dem  og  opmuntrede  dem  paa  bedste  Maa- 
de.  En  dansk  Mand  i  New  York,  Prætorius,  som 
var  noget  vanfør,  bragte  ef  helt  xVnker  Vin  med  til 
sine  Landsmænd.  „Men  den  røg  Svenskerne  til  og 
tog,"  sagde  en  af  mine  Hjemmelsmænd.  Dan- 
skerne har  altsaa  ogsaa  dengang  været  for  sene 
af  sig. 

Da  „den  gamle  Smed"  (se  foran)  i  1862  rej- 
ste til  Amerika,  tog  Rejsen  fra  Hambol-g  til  New 
York  50  Dage,  med  Sejlskib.  Det  var  ikke  det 
værste,  men  der  var  sorte  Kopper  paa  Skibet. 
'Smeden  med  Familie  slap  helskindet  i  Land,  men 
Børnene  fik  saa  de  sorte  Kopper,  da  de  kom  til 
Oshkosh,  Wis.  Her  oplevede  de  saa  en  hel  Roman, 
der  endte  med,  at  Landsmænd  fra  Neenah,  hvor 
Rasmus  Sørensen  havde  skaffet  Plads  til  Smeden, 
stjal  dem  ud  ved  Nattetide  og  kørte  dem  til  Nee- 
nah. Det  anførte  faar  være  nok,  skønt  der  var 
meget  mere  at  fortælle  om  Rejsen  til  Amerika. 
Jeg  skal  kun  lige  berøre,  at  tog  end  Rejsen  med 
iSejlskibe  lang  Tid,  saa  var  Faren  maaske  en  god 
Del  mindre  end  med  de  hurtigere  Dampere,  Rej- 
sen med  hvilke  har  kostet  mange  af  vore  Lands- 
mænd Livet.     Jeg  skal  blot  minde  om  Dampskibet 

„Austria"s  Brand  paa  Atlanterhavet  i  1858,  hvor 
'H.  C«.  Andersens  søsterlige  Veninde,  Frøken  Hen- 
riette Wulff,  mistede  Livet.  Katastroferne  med 
de  danske  Udvandrerskibe  „Danmark"  i  1890, 
,, Norge"  en  Del  Aar  senere,  ikke  at  glemme  det 
stolte  „Titanic"s  Forlis  forleden  Aar,  blandt  hvis 
mange  Passagerer  der  ogsaa  fandtes  Danske,  alt 
dette  ved  Læserne  bedre  end  jeg  kan  forta^lle  det. 
Det  urolige  Atlanterhav  blev  ikke  blot  mange  Dan- 
skes   Vej    til    Amerika,    men    ogsaa    manges    Grav. 

Angaaende  de  amerikanske  Havne,  de  danske 
Udvandrere  kom  til,  da  er  de  fleste  jo  saa  almin- 
delig kendte,  at  de  ikke  behøver  at  nævnes  —  ud 
over  hvad  der  er  alt  sket.  Kun  en  af  dem,  der  ikke 
er  nævnt,  nemlig  Charleston,  8.  Carolina,  skal  jeg 
standse  ved  og  fortælle  lidt  om  en  dansk  Familie, 
som  landede  der  i  1855. 

Det  var  Ole  Hansen  fra  Nordlunde  paa  Lol- 
land, med  Hustru  og  tre  Børn.  Maalet  var  at  naa 
Hartland,  Wisconsin,  hvor  en  Broder  af  Ole  Han- 
sen opholdt  sig.  Imidlertid  maatte  Ole  Hansen 
tøve  i  Charleston  i  ni  Maaneder,  da  Konen  fik  den 
gule  Feber  og  døde.  Saa  rejste  han  med  sin  æld- 
ste Søn,  Christian,  til  Hartland,  men  den  yngste 
Søn,  Hans,  blev  i  Charleston  sammen  med  en  Sø- 
ster, Hanna.  Hanna  blev  siden  gift  med  en  Tysker 
og  lever  vist  endnu  i  Charleston,  Hans  blev  ogsaa 
gift  og  lever  i  Augusta,  Georgia.  Christian,  som 
kom  med  Faderen  til  Hartland,  maatte  tidlig  ud  og 
arbejde  paa  en  Farm.  Han  gik  i  Skole  to  Vintre, 
blev  siden  gift  med  en  tysk  Kvinde.  Han  taler 
godt  Dansk,  men  Sproget  i  Hjemmet  er  tysk.  Fa- 
deren, Ole  Hansen,  blev  Købmand  i  Hartland,  hvor 
han    døde    i    1884.     Om    han    nogensinde    fik    sine 

Børn  i  Syden  at  se  mere,  ved  jeg  ikke.  Da  jeg- 
talte  med  Chr.  Hansen,  var  der  fem  Børnebørn  af 
Ole  Hansen  i  Wisconsin  og  5  i  Syden.  Men  saa- 
ledes  var  der  mange  fattige  Familier,  der  blev  skilt 
her  i  Amerika.     Dette  Eksempel  maa  her  være  nok. 


XIII. 

NOGLE  TRÆK  AF  UDVANDRERNES 

LIV  I  AMERIKA. 


1.     Da    den    amerikanske    Læge    hjalp    Apoteker- 
drengen til  at  studere. 

I  „Danske  i  Amerika"  I.,  1ste  Afdeling,  Side 
190 — 194  er  fortalt  udførligt  om  Lægen  Hans  B. 
Gram,  der  var  født  i  Boston  i  1786,  men  studerede 
Medicin  i  Danmark,  hvortil  han  rejste  i  1806  og 
opholdt  sig  til  1825,  da  han  rejste  tilbage  til  Ame- 
rika, hvor  han  blev  Homeopatiens  Grundlægger, 
og  døde  (i  New  York)  i  1840.  De  Efterretninger, 
man  har  om  denne  Mand,  synes  at  vise,  at  han  var 
en  stor  Menneskeven.  Et  nyt  Eksempel  herpaa 
skal  vi  nu  høre  lidt  om.  I  de  sidste  Aar,  Gram 
praktiserede  i  København  og  ofte  kom  i  Kong  Sa- 
lomons Apotek,  lagde  han  her  Mærke  til  en  ung 
Apotekerherling,  som  havde  Lyst  til  alt  andet  end 
at  vjere  Apoteker  og  tænkte  paa  i  Stedet  for  at 
rejse  til  Grækenland  og  være  med  til  at  kæmpe  for 
dette  Lands  Befrielse  fra  Tyrkiets  Aag.  Hans 
Gram  fattede  Godhed  for  det  unge  Menneske,  talte 
med  ham  og  fik  ham,  der  dengang  kun  var  15  Aar 
gammel,  overtalt  til  at  opgive  sine  Krigsplaner, 
men  sørgede  saa  for,  at  Drengen  ogsaa  blev  befriet 
fra  Apotekerva-senets  Aag.  Gram  stod  i  nær  For- 
bindelse med  Konferentsraad,  Hofkirurg  C.  Fenger 

og  fik  denne  formaaende  Mand  til  ogsaa  at  interes- 
sere sig  for  den  unge  Apoteklærling  i  Kong  Salo- 
mon. Fenger  og  Gram  fik  Drengen  ind  i  Metropo- 
litanskolen,  hvorfra  han  blev  Student  i  1829,  alt- 
saa  4  Aar  efter  at  Gram  var  rejst  tilbage  til  x\me- 
rika.  Den  unge  Knægt,  som  Gram  paa  denne  smuk- 
ke Maade  var  med  til  at  hjælpe  paa  den  rette  Hyl- 
de, var  den  senere ^saa  vel  kendte,  vir'ksomme  og 
højtbegavede  Privst  Vilhelm  Birkedal,  der  var  født 
paa  Møen  i  1809  og  døde  paa  Nord-Sælland  i  1892. 

2.Da  Amerikaneren  fik  én  Kone  fra  Danmark. 

Der  fortæ^lles,  og  jeg  kan  indestaa  for  For- 
tællingens Rigtighed,  hvad  det  va^sentlige  angaar, 
at  en  nu  afdød  Yankee  i  en  af  de  amerikanske 
Mellemstater,  efter  den  amerikanske  Borgerkrig, 
som  han  havde  været  med  i,  drog  til  en  Plads, 
hvor  der  dengang  var  faa  hvide  Mennesker,  men 
desto  flere  Indianere.  Den  fordums  Soldat  giftede 
sig  med  en  Kvinde,  his  Vugge  havde  vædret  hendes 
Moders  Ryg,  og  hendes  Skole  den  store  Natur, 
hvori  hun  var  født.  Hun  elskede  den  hvide  Mand 
lidenskabeligt,  og  ikke  mindre  det  Barn,  som  var 
baade  hans  og  hendes.  Men  kort  efter  at  Barnet 
havde  set  Lyset,  lukkede  det  sit  Øje  for  sidste 
Gang.  Men  naar  Manden  kom  hjem  fra  sit  Arbej- 
de efter  den  Tid,  maatte  han  søge  sin  Hustru  ved 
den  Grav  ude  paa  Marken,  som  gemte  hendes  Lille. 
Og  tilsidst  fandt  han  hende  siddende  død  af  Sorg 
ved  Barnets  Grav,  som  hun  heldede  sig  ud  over. 
Hun  blev  saa  gravet  ned  ved  Siden  af  Barnet.  Det 
næste  blev  saa,  at  efterhaanden  forsvandt  Indianer- 
ne fra  Egnen,  og  danske  Nybyggere  kom  i  Stedet, 
og   dem   syntes  Amerikaneren  saa   vel   om,   at   han 

gjorde  en  af  dem  det  Tilbud,  at  hvis  denne  kunde 
skaffe  ham  en  Kvinde  fra  Danmark,  saa  vilde  han 
betale  vedkommendes  Rejse  til  Amerika,  sørge 
for  at  hun  kom  et  Sted  hen,  hvor  hun  kunde  lære 
Landets  Sprog  og  saa,  naar  den  Tid  kom,  afgøre, 
om  hun  vilde  være  hans  Hustru  eller  ikke.  Dan- 
skeren gik  ind  paa  Komissionen.  Der  kom  en 
Pige  fra  Danmark,  og  da  hun  havde  lært  at  tale 
Engelsk,  gav  hun  Amerikaneren  sit  Ja  og  var  hans 
Hustru  i  mange  Aar  og  Moder  til  ikke  faa  Børn. 
De  levede  lykkeligt  og  godt  sammen  til  det  sidste. 
En  dansk  Kvinde,  som  tjente  sammen  med  hende, 
før  hun  blev  gift,  har  fortalt  mig  følgende :  Jeg 
drillede  Marie,  naar  Amerikaneren  havde  besøgt 
hende  og  sagde :  ,,Du  kan  jo  ikke  forstaa,  hvad  han 
siger  til  dig."  ..Jo,''  svarede  Marie,  „vi  forstaar 
hinanden  godt,  for  vi  taler  med  Øjnene." 

Men  ellers  kunde  der  fortælles  om  ikke  faa 
danske  Kvinder,  som  der  blev  ,, sendt  for"  paa  lig- 
nende Maade,  ikke  blot  i  ældre  Dage,  og  som  kom 
til  Amerika  for  at  giftes. 

3.     Gælden  blev  betalt  med  Renter. 

„ —  er  rejst  til  Amerika,  efterladende  sig  man- 
ge bedrøvede  Kreditorer.  Noget  paa  den  Melodi 
læses  ikke  saa  sjælden  i  danske  Blade.  "Der  kunde 
ogsaa  fortælles  om  ikke  faa  Danske  i  Amerika,  som 
rejste  fra  Danmark  og  fra  deres  Kreditorer  paa 
samme  Tid,  fnen  som  saa  siden  kom  til  Danmark 
og  betalte  enhver,  hvad  de  skyldte  ham.  Her  kun 
et  enkelt  Eksempel.  Da  jeg  i  1879 — 82  opholdt 
mig  i  Chicago,  kom  jeg  ikke  saa  sjælden  opad  State 
Street.  Ude  omkring  ved  ,, State  og  20de",  som  vi 
sagde,    boede    dengang    en    dansk    Værtshusholder, 

Bergman,  hvis  Navn  stod  paa  Skiltet.  Jeg  saa 
ham  aldrig  og  kendte  ham  altsaa  ikke,  men  hørte, 
at  han  var  dansk.  Da  jeg  mange  Aar  efter  kom 
til  at  tale  med  Møenboer,  fortalte  de  mig,  at  E. 
Bergman  var  en  Søn  af  Lodsoldermand  Bergman 
paa  Nyord  og  havde  i  sin  Tid  været  i  Købmands- 
forretning i  Stege,  der  endte  med  Fallit  og  stor 
Gæld.  Han  rejste  saa  med  Familie  til  Amerika  i 
ca.  1860.  Her  var  han  heldig  og  tjente  godt.  Han 
rejste  saa  til  Danmark  og  betalte  sin  Gæld,  15 — 20,- 
000  Rigsdaler  med  Renter,  kom  atter  til  Amerika, 
og  havde  i  1869  Cigarforretning  og  senere  Salon 
paa  Sydsiden  i  Chicago.  Og  det*  var  ikke  blot  i 
ældre  Tid,  at  Danske  i  Amerika  betalte  deres  Gæld 
i  Danmark,  dm  end  mange  desværre  glemte  det,  og 
andre  kunde  det  ikke. 

4.     Da  Christian  Jensen  kørte  fejl. 

Da  jeg  i  1884  kom  til  Elk  Horn,  Iowa,  og 
skulde  arbejde  blandt  mine  Landsmænd,  fik  jeg 
med  det  samme  Brug  for  en  Hest.  I  Førstningen 
maatte  jeg  laane  mig  frem,  og  jeg  fik  aldrig  nej, 
men  det  kunde  jo  ikke  blive  ved.  Da  jeg  saa  selv 
vilde  købe  en,  var  der  kun  en  Vej  at  gaa :  Jeg 
maatte  ud  til  „store  Christian  Jensen'*'.  Han  kald- 
tes den  store,  fordi  han  var  stor  og  større  end  sin 
Svoger,  der  ogsaa  hed  Chr.  Jensen,  med  Tilnavn 
„den  lille".  Jeg  gik  ikke  fejl,  købte  ,, Prince", 
en  god  Hest,  for  en  rimelig  Pris,  og  med  Pengene 
havde   det   ingen  Hast,   som   godt   var. 

Om  Chr.  Jensen  var  der  ellers  meget  at  for- 
tælle, baade  fra  Danmark,  hvor  han  var  født  paa 
Hindsholm  ved  Kærteminde,  ca.  1840,  fra  Moline, 
111.,  hvortil  han  kom  i  1861,  senere  fra  Davenport, 

Iowa,  samt  fra  den  stridende  Kirkes  første  Dage  i 
Elk  Horn,  Iowa,  hvor  Chr.  Jensen  „stod  op"  for 
sin  Kones  Religion,  Adventismen.  Det  samme 
gjorde  han  da  ogsaa  paa  andre  Steder  og  paa  an- 
dre Maader,  for  Eks.  da  han  lod  sig  skrive  for  500 
Dollars  til  dens  Mission,  osv.  Det  var  dog  ikke 
derom,  her  skulde  fortælles.  Amerikanerne  i  Elk 
Horns  Omegn  kaldte  ham  altid  ,,the  King  of  the 
Dånes."  I  mange  større  danske  Landsettlementer 
i  Amerika  har  der  været  en  saadan  Konge.  Niels 
Hansen  Godtfredsen  var  saaledes  „Kongen  af  Ny 
Danmark"  i  Wisconsin.  Saavidt  jeg  ved,  stod 
Tronen  tom  efter  hans  Død.  Der  var  i  sin  Tid 
ogsaa  et  „Ny  Danmark"  i  New  Brunswick,  Cana- 
da, og  der  var  ogsaa  en  Konge,  hvis  Navn  var  Pe- 
tersen, saa  vidt  jeg  husker.  M'en  det  gik  nok  galt 
med  samme  Konge,  og  næ^vnte  Ny  Danmark  har 
forlængst  et  andet  Navn.  Der  var  en  „King  of 
the  Dånes"  et  Sted  i  Racine  County,  Wis.,  hvis 
borgerlige  Navn  var  Hansen.  Om  Kong  Niels  i 
det  store  Settlement  ved  Nysted  i  Nebraska,  findes 
Efterretninger  hos   Cavling. 

At  Chr.  Jensen  blev  „King  of  the  Dånes"  i 
Elk  Horn,  havde  ikke  sin  Grund  i  at  han  hed 
Christian,  men  det  kom  af.  at  han  i  et  afgørende 
Øjeblik  tog  fejl  af  Vejen.  Hermed  hænger  det 
saaledes  sammen.  Da  han  i  Moline  var  bleven  gift 
med  en  andens  Kæreste,  havde  solgt  01  samt  smidt 
Irishmænd  og  Tyskere  ud  i  Davenport,  solgt  Kød 
og  samlet  Penge,  samt  faaet  nok  af  Bylivet,  spæ^nd- 
te  han  en  skønne  Dag  i  1868  sin  Hest  og  Mule  for 
en  Lumbervogn  med  Sejldug  over,  og  efter  at  have 
pakket  sin  Moder,  sin  Hustru  og  sin  eneste  Søn,  samt 
tilstrækkelig  Proviant  for  baade  de  to-  og  de   fir- 

benede  paa  Rejsen,  i  Vognen,  satte  han  sig  selv  ved 
Roret  paa  Skonnerten  og  styrede  sin  Kurs  mod  Ne- 
braska, som  dengang  var  Maalet  for  saa  mange 
Danskes  Rejse.  En  saadan  Rejse  dengang  var  me- 
re langsom  end  behagelig.  Men  en  Aften  havnede 
Christian  Jensen  med  sin  Skonnert  hos  en  ameri- 
kansk Homesteader  i  det  syøstlige  Hjørne  af  Shel- 
by  County,  Iowa,  paa  det  Højdedrag,  der  findes 
lidt  Syd  for  det  nuværende  Elk  Horn,  som  dengang 
hørte  til  det  ikke  eksisterende.  Homesteaderen, 
Mr.  Hudson,  tog  gæstfrit  imod  de  rejsende,  som 
blev  hos  ham  om  Natten.  Da  han  hørte,  hvor  de 
agtede  sig  hen,  og  gerne  ønskede  Naboer,  foreslog 
han  Chr.  Jensen  at  udse  sig  en  Plads  i  Nærheden, 
og  vilde  Chr.  Jensen  heller  have  Amerikanerens 
Hjem,  kunde  ogsaa  det  lade  sig  gøre.  Men  nej, 
Chr.  Jensen  havde  Nebraska  i  Hovedet,  og  na^ste 
Morgen  spændte  han  for  med  Haab  om,  snart  at 
naa  Maalet  for  sin  Rejse  og  sine  Ønsker,  der  jo  nu 
ikke  kunde  være  langt  borte.  Han  kørte  saa  ef- 
ter Nebraska  den  udslagne  Dag,  men  saa  mod  Af- 
ten arriverede  han  til  sin  store  Forbavselse  ved  det 
Homestead,  han  var  draget  ud  fra  om  Morgenen. 
Saa  forekom  det  Chr.  Jensen,  at  det  vistnok  var 
Meningen,  at  her  skulde  han  blive,  og  heri  var 
Konen  enig  med  ham.  De  købte  saa  Hr.  Hudson 
ud  og  nu  gik  der  Breve  til  deres  Venner  i  Illinois, 
at  i  Iowa  var  der  Plads  nok  ogsaa  til  dem,  og  det 
samme  blev  skrevet  til  Shægt  og  Venner  i  Danmark. 
Og  fra  begge  Steder  kom  de,  nogle  for  at  blive,  an- 
dre for  at  købe  Land  og  saa  komme  igen,  naar 
Pengene  tillod  det.  Saaledes  var  Begyndelsen  til 
det  store  danske  Elk  Horn-Settlement,  der  altsaa 
paa  en  Maade  skylder  en  Fejltagelse  sin  Tilblivel- 

se.     Det  gaar  tit  underligt  til  i  Verden,  men  Chr. 
Jensen  kørte  nok  alligevel  den  rette  Vej. 

5.     Et  Minde  i  Nebraska  fra  Krig-en  i  1864. 

Der  er  mange  Minder  i  Nebraska  om  Krigen 
mellem  Danmark  og  det  store  Tyskland  i  1864.  Det, 
her  skal  omtales,  er  dog  vist  enestaaende  af  sit 
Slags.  For  nogle  Aar  siden  levede  her  i  Staten  en 
ældre  dansk  Mand,  hans  Navn  kender  jeg  ikke, 
som  opholdt  sig  hos  sine  Børn,  dels  i  Nærheden  af 
Fremont,  dels  i  Illinois.  Engang,  medens  han  var 
her  i  Staten,  var  han  ude  paa  en  længere  Køretur, 
med  Hest  og  Vogn,  og  det  blev  Aften,  inden  han 
naaede  sit  Bestemmelsessted,  saa  han  turde  ikke 
køre  længere,  da  Vejen  var  ham  ukendt.  Han 
drejede  saa  ind  paa  en  Farm  ved  Vejen  og  bad  om 
Nattely  for  sig  og  Hestene,  hvilket  med  Glæde  blev 
ham  tilstaaet.  Farmens  Ejer  var  Tysker,  og  da 
denne  hørte,  at  hans  Gæst  var  dansk,  fortalte  han, 
at  han  kendte  nok  Danskerne,  for  i  1864  havde  han 
gjort  Tjeneste  som  Løjtnant  i  den  tyske  Hær. 
,,Ja,"  siger  Danskeren,  ,,jeg  var  ogsaa  med  i  1864 
og  var  Korporal  ved  Feltartilleriet  paa  dansk  Si- 
de." De  havde  begge  vårret  med  ved  Dybbøl.  „Jeg 
husker  særlig  en  Begivenhed  fra  Kampen  der", 
siger  Tyskeren  —  „en  Dag  skød  vore  Folk  en  af 
Hestene  af  Forspændet  for  en  dansk  Kanon,  den 
faldt,  og  Manden,  som  red  den,  faldt  under  den. 
Den  danske  Ambulance  kom  straks  for  at  hente 
Manden,  og  vi  paa  vor  Side  holdt  op  med  at  skyde, 
til  de  havde  baaret  ham  bort."  „Den  Mand  er 
jeg  godt  kendt  med,"  sagde  saa  Danskeren,  „for 
det  var  mig." 

Da  Tyskeren  hørte   dette,   blev  han   saa   over- 

vældet  af  sine  Følelser,  at  han  brast  i  Graad,  faldt 
den  ligeledes  grædende  Dansker  om  Halsen,  og 
først  sent  kom  nogen  af  dem  til  Ro  den  Aften,  ef- 
ter dette  uventede  Møde,  der  mindede  dem  begge 
saa  levende  om  svundne,  farefulde  Dage  paa  Ste- 
der, saa  langt,  langt  fra  det  Sted,  hvor  de  nu  talte 
med  hinanden,  ikke  som  fordum,  som  Modstandere 
med  Kugler  og  Krudt,  men  som  Vært  og  Gæst  paa 
Nebraskas  fredelige  Prærie.  Jeg  skulde  føje  til, 
lat  Danskeren  førte  et  synligt  Minde  med  sig  om 
hin  Dag  ved  Dybbøl,  nemlig  et  daarligt  Ben,  som 
den  skudte  Hest  faldt  paa,  samt  andre  Skrammer 
paa  sin  Førlighed. 

6.     Den  amerikanske  Vendelbo. 

Der  tales  nu  saa  ofte  om  Dansk-x\merikanere, 
dansk-fødte  Amerikanere,  amerikansk-fødte  Dan- 
skere, osv.  Hvad  vilde  man  til  en  Forandring  sy- 
nes om  en  bøhmisk  Dansker?  Jeg  har  i  sin  Tid  talt 
med  en  saadan  i  Wisconsin.  Hendes  Mand,  som 
var  dansk,  talte  hun  Engelsk  med,  men  med  sin 
Svigermoder,  som  ikke  kunde  Engelsk,  talte  hun 
dansk.  Eller  en  irlandsk  Dansker?  Adressen  paa 
en  saadan  kan  faaes.  Danskerne,  blandt  hvilke 
han  boer,  kalder  ham  rigtig  nok  for  ,.den  danske 
Irlænder."  Eller  hvad  vilde  man  sige  om  en 
amerikansk  Ærøbo?  Ogsaa  en  saadan  findes,  af  re- 
neste Yankeeblod,  men  med  Ærøbomaal.  Hun  siger 
endogsaa  „hjemme  i  Danmark"  om  det  Laud,  hun 
aldrig  har  set. 

Den  amerikanske  Vendelbo  traf  jeg  i  en  ung 
dansk  Farmers  endnu  yngre  amerikanske  Hustru, 
vistnok  meget  imod  hendes  Villie.  Naar  jeg  talte 
med  hende,   var  hun   fuldendt  Amerikanerinde   og 

talte  et  meget  smukt  Engelsk.  Senere  overhørte 
jeg  en  Samtale  mellem  hende  og  hendes  vendel- 
boske Svigermoder.  Til  min  store  Forbavselse  hør- 
te jeg  hende  da  tale  saa  rent  Vendelbomaal,  som 
havde  hun  levet  i  nævnte  Landsdel  alle  sine  Dage, 
med  alle  dertil  hørende  Sving,  Vendinger  og  an- 
dre Ejendommeligheder,  et  saa  tro  Aftryk  af  hen- 
des Svigermoders  Sprog,  at  jeg  ikke  noget  Øje- 
blik kunde  være  i  Tvivl  om,  hvor  jeg  skulde  finde 
hendes  Lærerinde.  Fortæl  mig  saa,  at  det  danske 
Sprog  ikke  kan  forplantes  i  Amerika !  Jeg  ved  be- 
dre. 

7.  Da  Claus  Pedersen  bar  Mel  hjem. 

Sidste  Efteraar  (1914)  døde  Claus  Pedersen 
i  Luck,  Wisconsin.  Han  var  født  den  3.  Oktober, 
1822,  saa  han  naaede  op  over  de  92,  før  han  døde. 
For  nogle  Aar  siden  døde  hans  Broder  Søren  i 
Michigan,  omtrent  paa  samme  Alder.  Claus  var 
født  i  Holtum  ved  Vejle  og  "der  levede  han  paa 
sit  Fødested  til  1869,  da  han  med  Hustru  og  11 
Børn  rejste  til  Amerika  sammen  med  sin  Nabo 
Casper  Johansen  og  Familie.  For  Aar  tilbage  hav- 
de baade  Claus  og  Casper  hørt  og  talt  med  Ras- 
mus Sørensen,  da  denne  var  hjemme  fra  Amerika. 
Ja,  Claus  var  endda  engang  k(irende  for  Ras- 
mus Sørensen  til  L'ldum,  hvor  han  talte  paa  Høj- 
skolen og  Eleverne  peb  i  Fingrene  ad  ham,  da  han 
fortalte  om.  hvorledes  man  i  Wisconsin  baade  saa- 
^de  og  høstede  mellem  Træstubberne.  Men  da  blev 
Rasmus  Sørensen  vred  og  udtalte  sin  Beklagelse 
over,  at  Folk,  som  tilmed  gik  paa  Højskole,  ikke 
havde  bedre  Forstand,  osv.  Men  det  var  alligevel 
ikke  Rasmus  Sørensen,  der  fik  Claus  Pedersen  med 

til  Amerika  eller  Wisc.  Nej,  men  M.C.Pedersen,  som 
havde  udset  Land  til  en  dansk  Nybygd  i  Wisconsin, 
var  dengang  hjemme  i  Danmark,  og  ham  var  Claus 
kendt  med  fra  deres  unge  Dage.  Det  var  ham,  der 
fik  baade  Claus  og  Casper  til  at  bryde  op.  Det  var 
ingen  let  Sag  at  komme  ind  i  Urskoven  fra  et  godt 
Hjem  i  Danmark  og  med  en  stor  Familie.  Vel  var 
Claus  sine  tre  Alen  høj  og  stærk  derefter,  men 
det  kan  ogsaa  blive  for  meget  for  den  stan^ke.  Han 
'Og  Casper  havde  levet  Side  om  Side  i  Holtum,  det 
%om  de  ogsaa  til  i  Luck,  men  Stedet  syntes  Claus 
ikke  om  og  flyttede  seks  Mil  længere  mod  Nord- 
vest og  byggede  Hus,  der  stod  endnu,  da  jeg  be- 
søgte ham  sidste  Gang  sidste  Sommer.  Til  mange 
Munde  skal  meget  Brød,  men  Møllen  var  der  24 
Mil  til  og  Pengene  fra  Danmark  var  gaaet  med, 
saa  maatte  der  fanges  Fisk  i  Søerne  og  saa  en 
Bunke  af  dem  paa  Hyggen  og  af  Sted  til  Byen  ef- 
ter Mel.  Vogne  var  der  ingen  af,  og  saa  maatte 
Claus'  Ryg  holde  for,  paa  den  bar  han  Fiskene 
ned  til  St.  Croix  Falls  og  100  Pund  Hvedemel 
hjem.  Det  vil  sige :  han  maatte  sælge  Fiskene,  før 
han  kunde  købe  IMelet.  Hvile  engang  imellem 
matte  han  jo.  Naar  han  saa  træt  og  udmattet  sat- 
te sig  ved  Siden  af  Melsa=*kken,  som  ventedes  der- 
hjemme, ,,saa  gav  jeg  mig  til  at  grande  over  det 
fortvivlede  Bytte,  jeg  havde  gjort,  at  jeg  havde 
ført  min  store  Familie  bort  fra  et  civiliseret  Land 
■og  et  godt  Hjem  og  ud  i  al  den  Elendighed."  ]\ren 
det  bragte  ikke  Sækken  hjem,  og  Claus  fik  den 
saa  op  paa  Nakken  igen  og  af  Sted.  Men  hjemme 
holdt  hans  fromme  kristne  Hustru  Modet  oppe  baa- 
baade  hos  sig  selv  og  ham.  Det  var  kun  Brødet  der 
skulde  hentes  saa   langt   borte.   Fisk   og  Vildt  var 

der  nok  af  ncvrmere  ved,  og  Claus  forstod  at  brug-e 
en  Bøsse.  Og  med  Øksen  gjorde  han  mer  og  mere 
lyst  i  Skoven,  saa  han  efterhaanden  fik  et  smukt 
Hjem  og  nogenlunde  Kaar.  Men  otte  Aar  efter  han 
kom  til  Amerika,  gravede  han  den  Grav,  som  nu 
gemmer  Støvet  af  hans  trofaste  Hustru  og  hans 
mange  Børns  dybt  savnede  Moder.  Han  blev  gift 
igen  paa  sine  gamle  Dage  og  en  trofast  Kv"nde 
plejede  ham  til  det  sidste.  Klaus  var  grov  af  sig, 
men  han  var  god  at  ga^ste  for  alle  som  tnengte, 
det  bliver  gerne  den,  som  har  gennemgaaet  en 
haard  Skole  selv. 

8.  Da  Jens  Madsen  fik  sin  første  Ko  i  Amerikao 

Jens  Madsen,  som  døde  sidste  Foraar  i  Luck, 
Wis.,  var  født  den  7de  April,  1836  i  Bredsten  Sogn 
ved  Vejle.  I  sin  Ungdom  hørte  han  en  Del  om  Ame- 
rika, idet  flere  Folk  i  Bredsten  Sogn  blev  Mor- 
moner og  drog  til  Utah.  En  Søn,  af  en  af  disse  blev 
siden  en  Tid  dansk  luthersk  Præst  i  Amerika,  men 
døde  som  Fotograf  i  Chicago  for  nogle  Aar  siden, 
Jens  Madsen,  som  havde  lært  Murerhaandværket 
i  Danmark,  kom  til  Amerika  i  1869  sammen  med  sin 
Hustru,  og  i  1870  kom  de  til  Luck  Settlementet, 
hvor  han  saa  levede  til  sin  Død.  Da  han  havde  faa- 
et  bygget  noget  af  et  Hus,  tænkte  han  paa  at  faa 
fat  i  en  Ko.  Naboer  var  der  dengang  kun  faa  af, 
og  ingen,  som  havde  en  Ko  at  sælge.  Jens  Pladsen 
og  Jens  Jørgen  Bille,  som  ogsaa  vilde  købe  en  Ko, 
blev  saa  enige  om  at  slaa  Følge  ud  i  Verden  for  at 
finde  hver  en  Ko.  Det  blev  en  lang  Rejse  for  dem. 
I  Wisconsin  kunde  de  ingen  finde.  Saa  drog  de 
over  til  Svenskerne  Nord  for  Taylors  Falls,  Minne- 
■sota.  Kort  sagt,  de  vandrede  omkring  i  fem  Dage 

og  seks  Nætter,  inden  de  omsider  fik  hvad  de  søg- 
te. Jens  J.  Bille  betalte  $42  for  sin  og  Jens  Mad- 
sen, som  maatte  længst  bort,  fik  sin  for  $39,  saa 
var  han  endda  saa  heldig,  at  han  fik  en,  som  baade 
gav  Mælk  og  var  med  Kalv.  Han  havde  en  Sølv- 
beslagen  Merskumspibe  fra  Danmark  med  sig  paa 
sin  Handelsrejse,  saa  lignede  han  vel  mere  en  rig- 
tig Handelsmand.  Men  Piben  kom  aldrig  hjem  me- 
re, for  Jens  Madsen  tuskede  den  bort  for  et  Stue- 
ur i  Taylors  Falls.  Det  bandt  han  saa  om  Halsen 
paa  Koen  og  hun  bar  det  hjem.  Koen  var  god  og 
blev  Stammemoder  til  en  talrig  Eftersla^gt.  Og 
Klokken  gjorde  Tjeneste  i  noget  over  80  Aar,  før 
den  fik  en  Afløser.  Smør  var  ikke  saa  dj^rt  dengang 
som  nu.  I  St.  Croix  Falls,  betalte  de  7  Cents  for 
Pundet,  ,,om  de  vilde  have  det",  føjede  Jens  Mad- 
sen til. 

Jeg  maa  her  afbryde  disse  Træk,  der  kunde 
mangfoldig  forøges,  og  faar  ikke  Tid  til  at  fortæl- 
le om : 

Da  Danskerne  saaede  og  Græshopperne  høste- 
de  (Minnesota). 

Da  Jens  Christensen  skulde  til  Amerika  og  tje- 
ne Penge  (Chicago) 

Da  Anders  Jensen  skulde  giftes,  og  Øget  have^ 
Føl   (Iowa). 

Da  Præsten  ikke  vilde  med.  (Nebraska.) 

Da  Cyclonen  lod  Sengen  staa.   (South  Dak.) 

Da  Indianerne  gav  Danskeren  Lys  med.  (Wis- 
consin.) 

Danskeren,  der  fik  fire  „hind  quarters"  af  sin 
Stud.  (Illinois.) 

Danskeren,  der  flygtede  for  Automobilen.  (la.) 

Da  Bjørnen  besøgte  Danskerens  Svinesti.  (Wis- 
consin.) 

Da  Danskeren  sendte  efter  en  Kone  og  en  an- 
den tog  hende.  (Nebraska.) 

Da  Brylluppet  blev  sat  nd  for  Tærskningens 
Skyld.   (Iowa.) 

Danske  og  Indianerne  i  Wisconsin  og  Nebraska. 

Alt  dette  og  meget  mere  maa  udsættes  til  en. 
anden  Lejlighed. 

